
বাঘ মামা আর শিয়াল ভাগ্নে 

শিয়াল ভার, 'বাব মামা, দাড়াও, তোমাকে দেখাচ্ছি !! এখন সে আর 
নরহরি দাসের ভয়ে তার পুরনো গর্তে যায় না, সে একটা নতুন গর্ভ 
খুজে বার করেছে। সেই গর্ভের কাছে একটা কুয়ো ছিল। 

একদিন শিয়াল নদীর ধারে একটা মাছুর দেখতে পেয়ে সেটাকে 
টেনে তার বাড়িতে নিয়ে এল । এনে, সেই কুয়োর মুখের উপর তাঁকে 
বেশ করে বিছিয়ে বাঘকে গিয়ে বললে, ‘মামা, আমার নতুন বাড়ি 
দেখতে গেলে না? শুনে বাঘ তখনি তার নতুন বাড়ি দেখতে এল । 
শিয়াল তাকে সেই কুয়োর মুখে বিছানো মাছুরট। দেখিয়ে বললে, “মামা, 
একটু বস, জলখাবার খাবে ৮ : 

জলখাবারের কথা শুনে বাঘ ভারি খুশী হয়ে, লাফিয়ে সেই মাদুরের 


_ উপর বসতে গেল, আর অমনি সে কুয়োর ভিতরে পড়ে গেল। তখন 


শিয়াল বললে, ‘মামা, খুব করে জল খাও একটুও রেখ না যেন! 

সেই কুয়োর ভিতরে কিন্তু বেশি জল ছিল না, তাই বাঘ তাতে 
ডুবে মারা যায়নি। সে আগে খুবই ভয় পেয়েছিল, কিন্তু শেষে অনেক 
কষ্টে উঠে এল । উঠেই সে বললে, কোথায় গেলি রে শিয়ালের বাচ্চা! 


২ টুনটুনির বই 


দাড়া তোকে দেখাচ্ছি!" কিন্তু শিয়াল তার আগেই পালিয়ে গিয়েছিল, 
তাকে কিছুতেই খুঁজে পাওয়া গেল না। তারপর থেকে বাঘের ভয়ে 


শিয়াল আর তার বাড়িতেও আসতে পায় না, খাবার খু'জতেও যেতে 

বাঘ কুয়োর ভিতর পড়ে যাচ্ছে 


পারে না। দূর থেকে দেখতে পেলেই বাঘ তাকে মারতে আসে । 


বেচারী না-খেয়ে না-খেয়ে শেষে আধমরা হয়ে গেল। তখন সে ভাবলে, 
এমন হলে তো মরেই যাব। তার চেয়ে বাঘ মামার কাছে যাই না 
কেন? দেখি, যদি তাকে খুশী করতে পারি 

এই মনে করে সে বাঘের সঙ্গে দেখা করতে গেল । বাঘের বাড়ি 


থেকে অনেক দূরে থাকতেই সে খালি নমস্কার করছে আর বলছে, ‘মামা 
মামা!” 


টুনটুনির বই 
শুনে বাঘ আশ্চর্য হয়ে বললে, ‘তাই তো, শিয়াল যে ৷’ 
ূ শিয়াল অমনি ছুটে এসে, দু'হাতে তার পায়ের ধুলো নিয়ে বললে, 
“মামা, আমাকে খু'জতে গিয়ে তোমার বড় কষ্ট হচ্ছিল, দেখে আমার 
ৃ কান্না পাচ্ছিল। মামা, আমি তোমাকে বড্ড ভালবাসি, তাই এসেছি। 
| আরকষ্ট করে খু'জতে হবে না, ঘরে বসেই আমাকে মার ৷ 


কুমির বাঘকে কামড়ে ধরেছে 


শিয়ালের কথায় বাঘ তো! ভারি থতমত খেয়ে গেল । সে তাকে 
মারলে না, খালি ধমকিয়ে বললে, ‘হতভাগা পাজি, আমাকে কুয়োয় 
ফেলে দিয়েছিলি কেন? 

শিয়াল জিভ কেটে কানে হাত দিয়ে বললে, 'রাম-রাম! তোমাকে 


৪ টুনটুনির বই 


আমি কুয়োয় ফেলতে পারি ? সেখানকার মাটি বড্ড নরম ছিল, তার ৷ 


উপর তুমি লাফিয়ে পড়েছিলে, তাই গর্ত হয়ে গিয়েছিল । তোমার ৷ 


মতো বীর কি মামা, আর কোথাও আছে? তা শুনে বোকা বাঘ হেসে 
বললে, ‘হ্যা-হ্যা ভাগ্নে, সে-কথা ঠিক । আমি তখন বুঝতে পারিনি ৷ 
এমনি করে তাদের আবার ভাব হয়ে গেল। 
তারপর একদিন শিয়াল নদীর ধারে গিয়ে দেখল যে, বিশ হাত 
লম্বা একটা কুমির ডাঙায় উঠে রোদ পোয়াচ্ছে। তখন সে তাড়াতাড়ি 
ছুটে গিয়ে বাঘকে বললে, “মামা, একট! নৌকো কিনেছি, দেখবে এসে 1, 
বোক। বাঘ এসে সেই কুমিরটাকে সত্যি-সত্যি নৌকো মনে করে 


লাফিয়ে তার উপর উঠতে গেল, আর অমনি কুমির তাকে কামড়ে ধরে : 
জলে গিয়ে নামল । তা দেখে শিয়াল নাচতে-নাচতে বাড়ি চলে গেল । : 


বোকা জোল! আর শিয়ালের কথা 


এক বোকা জোলা ছিল। সে একদিন কাস্তে নিয়েঃধান কাটতে গিয়ে 
ক্ষেতের মাবখানেই ঘুমিয়ে পড়ল। ঘুম থেকে উঠে আবার কাস্তে 
হাতে নিয়ে দেখল, সেটা বড্ড গরম হয়েছে । 

কাস্তেখানা রোদ লেগে গরম হয়েছিল, কিন্তু জোলা ভাবলে, জ্বর 
হয়েছে। তখন সে ‘আমার কাস্তে তো মরে যাবে রে! বলে, হাউ- 
হাউ করে কাদতে লাগল। 

পাশের ক্ষেতে এক চাষা কাজ করছিল । 
বললে, “কি হয়েছে ? 

জোলা'বললে, “আমার কাস্তের জবর হয়েছে৷ 


জোলার কান্না শুনে সে 


টুনটুনির বই রঃ 


তা শুনে চাষ! হাসতে-হাঁসতে বললে, ‘ওঁকে জলে ডুবিয়ে রাখ, জ্বর 
সেরে যাবে 
জলে ডুবিয়ে কাস্তে ঠাণ্ডা হল, জোলাও খুব খুশী হল। 


তারপর একদিন জোলার মায়ের জ্বর হয়েছে। সকলে বললে, 
‘বষ্চি ডাক» জোল! বললে, “আমি ওষুধ জানি।' বলে, সে তার 


| মাকে পুকুরে নিয়ে জলের ভিতরে চেপে ধরল! সে বেচারী যতই 
৷ ছটফট করে, জোল! ততই আরো! চেপে ধরে আর বলে, “রোস, এই তো 


৷ জর সারছে!' 


তারপর যখন বুড়ী আর নড়ছে-চড়ছে না, তখন তাকে তুলে দেখে, 


৬ টুনটুনির বই 


সে মরে গেছে। তখন জোলা চেঁচিয়ে কাদতে লাগল, তিনদিন কিছু 
খেল না, পুকুরপাড় থেকে ঘরেও গেল না। 

এক শিয়াল সেই জোলার বন্ধু ছিল। সে জোলাকে কাদতে দেখে 
এসে বললে, বন্ধু, তুমি কেঁদ নাঁ, তোমাকে রাজার মেয়ে বিয়ে করাব । 

শুনে, জোলা চোখ মুছে ঘরে গেল। তারপর থেকে সে রোজ 
শিয়ালকে বলে, ‘কই বন্ধু, সেই যে বলেছিলে ? 

শিয়াল বললে, ‘যখন বলেছি তখন করাবই। আগে তুমি খান- 
কতক খুব ভালে কাপড় বুনগে দেখি৷৷ জোলা ছু'মাঁস খালি কাপড়ই 


বুমল। তারপর শিয়াল তাকে খুব করে সাবান মেখে স্নান করতে বলে, 
রাজার কাছে মেয়ে চাইতে বেরুল। 


পাগড়ি এ টে জামা-জুতো পরে, চাদর জড়িয়ে, ছাতা বগলে করে, শিয়াল'*- 


কানে কলম গুজে, পাগড়ি এটে, জামা-জুতো পরে, চাদর জড়িয়ে, ৷ 
ছাতা বগলে করে, শিয়াল যখন রাজার কাছে উপস্থিত হল, তখন | 


টুন্টুনির বই ॥ 

রাজামশাই ভাবলেন, এ খুব পণ্ডিত লোক হবে। জিগগেস করলেন, 
| “কি শিয়াল পণ্ডিত, কি জন্যে এসেছ ?' 
| শিয়াল বললে, ‘মহারাজ, আমাদের রাজার সঙ্গে আপনার মেয়ের 
বিয়ে দেবেন কি না, তাই জানতে এসেছি ৷’ 

শিয়াল মিছে কথা বলেনি, সেই জোলার নাম ছিল 'রাজা? ৷ কিন্ত 
রাজামশাই মনে করলেন, বুঝি সত্যি-সত্যিই রাজা । তিনি ব্যস্ত হয়ে 
জিগগেস করলেন, ‘তোমাদের রাজা কেমন ? 


শিয়াল বললে-__ 
দেখতে রাজা বড়ই ভালো  ঘরময় তার চাদের আলো ৷ 
বুদ্ধি তার আছে যেমন লেখাপড়া জানে তেমন । 


এক ঘায় তার দশট! পড়ে 
তার গুণে লোক খায় পরে । ই 
সত্যি-সত্যিই সে জোল! দেখতে ভারি সুন্দর ছিল, তাই শিয়াল 
বললে, “দেখতে বড়ই ভালে!” | 

তার ঘরের চাল ছিল না বলে ভিতরে চাদের আলো! আসতো, তাই 
শিয়াল বললে, “ঘরময় চাদের আলো! ৷” কিন্তু রাজামশাই ভাবলেন, বুঝি 
সেটা তার নিজের বাড়ির মতন খুব ঝকঝকে জমকালে! একটা বাড়ি । 

বুদ্ধি তার ছিল না, আর সে লেখাপড়াও জানত ন!। কাজেই 
শিয়াল বললে, ‘বুদ্ধি তার আছে যেমন, লেখাপড়া জানে তেমন। কিন্ত 
রাজা ভাবলেন, তার ভারি বুদ্ধি, সে ঢের লেখাপড়া জানে। 

‘এক ঘায় তার দশট! পড়ে’, এ-কথাও সত্যি । দশটা মানুষ নয়, 
দশটা ধানের গাছ! সে চাষা ছিল, কাস্তে নিয়ে ধান কাটত। রাজা- 
মশাই কিন্তু ভাবলেন, সে মস্ত বড় বীর, তার এক ঘায় দশজন মানুষ 

মরে যায়। 


৮ টুনটুনির বই 
সে ধানের চাষ করত আর কাপড় বুনত। ধান থেকেই তো ভাত 
হয়, তাই লোকে খায়, আর কাপড় পরে। তাই শিয়াল বললে, “তার 


গুণে লোক খায় পরে ।” রাজামশাই কিন্তু সেইরকম বুঝলেন না। । 


ভাবলেন, বুঝি সে ঢের গরিব লোককে খেতে-পরতে দেয় । 
কাজেই তিনি খুব খুশী হয়ে শিয়ালকে এক হাজার টাকা বকশিশ 
দিলেন, আর বললেন, “এমন লোকের সঙ্গে মেয়ের বিয়ে দেব ন! তো কার 


সঙ্গে দেব? তোমার রাজাকে নিয়ে এস, আট দিনের পর বিয়ে হবে 1” ; 


শিয়াল সেই হাজার টাকার থলে বগলে করে, নাচতে-নাচতে 
জোলার কাছে এল। এসে দেখে, জোলা খালি কাপড়ই বুনছে। 
ছু-মাসে সে এত কাপড় বুনেছে যে, সেই গ্রামের সকলের এক-একখাঁনি 
করে কাপড় হতে পারে । 


শিয়াল সেই টাকার থলে থেকে ছুটি করে টাকা আর এক-একখানি 


কাপড় গ্রামের সকলকে দিয়ে বললে, “আট দিন পরে রাজার মেয়ের | 


সঙ্গে আমাদের বন্ধুর বিয়ে হবে, আপনাদের নিমন্ত্রণ ৷” শুনে, তারা ভারি 
খুশী হল। জোলা বোকা হলেও বড় ভালমানুষ ছিল, তাই সকলে 
তাকে ভালবাসত। নু 
তারপর শিয়াল আর-সব শিয়ালের কাছে গিয়ে বললে, ‘ভাই সকল, 
আমার বন্ধুর বিয়ে, তোমাদের নিমন্ত্ণ। তোমরা গান গাইতে যাবে 
শুনে, শিয়াল সব হোয়া-হোয়া করে বললে, “হ্যা, হ্যা, যাব, যাব 1 


তারপর শিয়াল ব্যাঙেদের কাছে গিয়ে বললে, “ভাই সকল, আমার 


বন্ধুর বিয়ে, তোমাদের নিমন্ত্রণ! তোমরা গান গাইতে যাবে » 


সকল ব্যাঙ ঘেৎ-ঘেৎ করে বললে, হ্যা, হ্যা, যাব, যাব ।” তারপর : 


শিয়াল শালিকদের কাছে গিয়ে বললে, ‘ভাই সকল, আমার বন্ধুর বিয়ে 
তোমাদের নিমন্ত্রণ । তোমরা গান গাইতে যাবে 

শালিকের দল কিচির-মিচির করে বললে, খ্যা হ্যা, যাব, যাব ।' 

তারপর শিয়াল হাড়িটাচাদের কাছে, ঘুঘুদের কাছে, কুঁকো পাখিদের 
কাছে, উৎক্রোশ পাখিদের কাছে, বৌ-কথা-ক-দের কাছে, ময়ুরদের 
কাছে, চোখ-গেলদের আর ভগদত্তদের কাছে গিয়েও তেমনি করে নিমন্ত্রণ 
করে এল। আর সবাই বললে, হ্যা, হ্যা, যাব, যাব ।' 

এ-সব কাজ শেষ হতে সাত দিন লাগল । তার পরের দিন রাত্রিতে 
বিয়ে । শিয়াল তার বন্ধুর জন্যে চমৎকার পোশাক ভাড়া করে এনে 
যখন সেই পোশাক তাকে পরিয়ে দিলে তখন সত্যি-সত্যিই তাকে খুব 
বড় একট! রাজার মতন মনে হতে লাগল । যাঁদের নিমন্ত্রণ, তারা 
সবাই এল। যাবার সময় হলে, শিয়াল তাদের সকলকে নিয়ে রাজার 
বাড়ি চলল। 

রাজার বাড়ি যখন এক ক্রৌশ দূরে, তখন শিয়াল সকলকে ডেকে 
বললে, “ভাই সকল, এ দেখ রাজার বাড়ির আলো দেখা যাচ্ছে। 
তোমরা এ আলো! দেখে খুব ধীরে-ধীরে এস । আমি ততক্ষণ ছুটে গিয়ে 
রাজা মশাইকে খবর দি।” সবাই বললে, “আচ্ছা ॥ 

শিয়াল বললে, ‘তবে একবার তোমরা সবাই মিলে গান ধর তো, 
দেখি, কার কেমন গলার জোর !' অমনি পাঁচ হাজার শিয়াল মিলে 
ট্যাচাতে লাগল, ‘হুয়| হুয়া, হুয়া, হুয়। !' 

বারো হাজার ব্যাঙ বললে, “ঘোৎ, ঘোৎ, ঘে যাও, ঘে যাও! 

সাত হাজার শালিক বললে__ 

‘ফড়িং সঙ্গে সঙ্গে চারিজনং  চকিৎ কাট কাট কাট গুরুচরণ ! 

দু'হাজার হীড়িচাচ! বললে, 'ঘযাচা, ঘ্যাচা, ঘযাচা, ঘ্যাচা, ঘ্যাচা, 
খঘযাচ।৷' চার হাজার ঘুঘু বললে, ‘রঘু রঘু, রঘু রঘুং রঘুং রঘু! 
তিন হাজার কুঁকো। বললে, ‘পুৎ, পুৎ, পু পুৎ, পু পুং 1 উনিশশো 

উৎক্রোশ বললে, হাঁ আঃ, হা আঃ, হা আঃ, ও, হো হো হো, হো!” 
আর যত বৌ-কথা-ক, ময়ূর, ভগদত্ত আর চোখ-গেল, তারাও সবাই 
মিলে যার-যার নিজের গান ধরতে ছাড়ল না। 

তখন শুনতে কেমন হয়েছিল তা সেখানে থাকলে বোঝা যেত। 
রাজার বাড়ির লোকেরা দূর থেকে তা শুনে তো ভয়ে কাপতেই লাগল। 
তারপর যখন শিয়াল রাজামশাইকে খবর দিতে এল, তখন তিনি ভারি 
ব্যস্ত হয়ে বললেন, “শিয়াল পণ্ডিত, ওটা কিসের গোলমাল ? 

শিয়াল বললে, “ওটা আমাদের বাজনা আর লোকজনের শব্দ ।” 

শুনে, রাজা তো ভয়ে অস্থির হলেন। এত লোককে কোথায় 
বসাবেন, কি দিয়ে খাওয়াবেন, ভেবে ঠিক করতে পারলেন না। তিনি 
শিয়ালকে বললেন, “তাই তো, কি হবে ?, 

শিয়াল বললে, ‘ভয় কি মহারাজ! আমি এখুনি গিয়ে লোকজন 
সব ফিরিয়ে দিচ্ছি। খালি রাজাকে আপনার কাছে আনব ৷? ] 

রাজা তখন বড়ই খুশী হয়ে শিয়ালকে পাঁচ হাজার টাকা বকশিশ 
দিলেন। শিয়াল ফিরে এসে মাঠের মাঝখানে অনেক টাকার মুড়ি- : 
মুড়কি আর ছোট ছোট মাছ ছড়িয়ে দিয়ে বললে, “তোমরা খাও।” 
অমনি তার সঙ্গের সব শিয়াল, ব্যাঙ আর পাখি মিলে কাড়াকাড়ি করে 
সে-সব খেতে লাগল । শিয়াল তার গ্রামের লোকদের প্রাণভরে সন্দেশ 


খাইয়ে বাড়ি পাঠিয়ে দিল। তারপর জোলাকে নিয়ে রাজার কাছে | 
এল। আসবার সময়ে তাকে শিখিয়ে আনল, খবরদার! কথা বলো! | 
না যেন, তবে কিন্তু বিয়ে করতে পাবে না। 

রাজার বাড়ির লোকেরা বর দেখে কী বে খুশী হল, কী বলব! ৷ 


তারা খালি এইজন্য দুঃখ করতে লাগল যে, এমন সুন্দর বর, কিন্ত সে: 
কথা কয় না কেন? 

শিয়াল বললে, ‘ওঁর মা মরে গিয়েছেন, সেই দুঃখে উনি কথা৷ বলছেন 
না» শুনে সবাই বললে, “আহা !! কিন্ত আসল কথা এই যে, কথা 
বললেই কিনা জোল! ধরা পড়ে যাবে, তাই শিয়াল তাকে মান! করেছে। 


জোলা আর শিয়াল 


খাবার সময় জোলাকে সোনার থালায় ভাত, আর একশোট! সোনার 
বাটিতে নানারকম তরকারি আর মিঠাই দিয়েছিল। সে এক-একটি 
করে সবগুলে। বাটি হাতে নিয়ে শুঁকে দেখল। শেষে ভার কোনোটাই 
চিনতে না পেরে, মিঠাই, ঝোল, অস্বল, সব একসঙ্গে ভাতের উপর ঢেলে 
মেখে নিল। তারপর তার খানিকটা বৈ খেতে না পেরে, যা বাকি ছিল 
চাদরে বাধতে গেল। সকলে শিয়ালকে বললে, “তোমাদের রাজা কেন 
এমন ? কখনো কিছু খায়নি নাকি ? 

শিয়াল চোখ ঠেরে তাদের কানে-কানে বললে, “উনি একবার বৈ 
দু'বার মেখে খান নী, আর পাতে যা থাকে তা চাদরে বেঁধে, সেই 

চাদরখানি সুদ্ধ গরিবকে দেন। একজন গরিবকে ডাক | বলে, সে 

খাবার-বাধা চাদরখানি জোলার গা থেকে খুলে গরিবকে দিতে দিল । 
শোবার সময় জোলার ভারি মুশকিল হল। হাতির দাতের খাটে 


সবস্থদ্ধ ভেঙে নিয়ে ধপাৎ 


মশারিও দেখেনি। আগে গিয়ে খাটের তলায় ঢুকল, সেখানে বিছানা 
নেই দেখে বেরিয়ে এল। তারপর মশারির চারধার খুঁজে তার দরজা 
টের না পেয়ে বললে, ‘বুঝেছি, ঘরের ভিতর ঘর করেছে, তার দোর 
রেখেছে চালের উপর |” 

বলে, সে খাটের খুটি বেয়ে যেই মশারির চালে উঠতে গিয়েছে, 
অমনি সবসুদ্ধ ভেঙে নিয়ে ধপাং। তখন সে কাদতে কাদতে বললে, 

৷ ধান কাটতুম, কাপড় বুনতুম, সেই ছিল ভালো । রাজার মেয়ে বিয়ে 
করে মোর কোমর ভেঙে গেল । 
ভাগ্যিস সেখানে আর লোক ছিল না, কেবল রাজার মেয়ে ছিলেন, 
আর বাইরে শিয়াল বসে ছিল। রাজার মেয়ে অনেক কীদলেন আর 
1শিয়ালকে বকলেন। কিন্তু তার ভারি বুদ্ধি ছিল, তাই একথা আর 
৷ কাউকে বললেন না। 
৷ পরদিন রাজার মেয়ের কথায় শিয়াল গিয়ে রাজাকে বললে, “মহারাজ, 
আপনার জামাই বলছেন, আপনার মেয়েকে নিয়ে তিনি নানান দেশ 
(দেখতে যাবেন। তাই ছুটি চাচ্ছেন 
রাজ খুশী হয়ে ছুটি দিলেন, আর লোকজন টাকাকড়ি সঙ্গে দিলেন। 
তারপর রাজার মেয়ে জোলাকে নিয়ে আর-এক দেশে গিয়ে বড় বড় 
মাস্টার রেখে তাকে সকল রকম বিদ্যে শেখাতে লাগলেন। দু-তিন 
বছরের মধ্যে জোলা মস্ত পণ্ডিত আর বীর হয়ে উঠল । 
তখন খবর এল যে, রাজ! মরে গেছেন, আর তার ছেলে নেই বলে 
জামাইকে রাজা করে গিয়েছেন। তখন খুবই সুখের কথ হল। 


কুজে। বুড়ীর কথ! 

এক যে ছিল কুঁজে৷ বুড়ী। সে লাঠি ভর দিয়ে কুঁজে| হয়ে চলত, আর 
তার মাথাটা খালি ঠক-ঠক করে নডত। বুড়ীর ছুটো কুকুর ছিল। 
একটার নাম রঙ্গ। আর একটার নাম ভঙ্গ । 

| বুড়া যাবে নাতনীর বাড়ি, তাই কুকুর ছুটোকে বললে, “তোরা যেন 
বাড়ি থাকিস, কোথাও চলে-টলে যাসনে ৷ 


|. টু-ও 


| 

রঙ্গা-ভঙ্গ| বললে, ‘আচ্ছ। ৷’ তারপর বুড়া লাঠি ভর দিয়ে কুঁজো 
হয়ে যাচ্ছে, আর তাঁর মাথাটা খালি ঠক-ঠক করে নড়ছে। এমনি করে 
সে খানিক দূর গেল । | 3 
তখন এক শিয়াল তাকে দেখতে পেয়ে বললে, “এ রে, সেই কুঁজো 
বুড়ী বাচ্ছে। বুড়ী, তোকে তো খাব!) 

শিয়াল বললে, ‘বুড়ী’ তোকে তো খাব !' 


বুড়ী বললে, ‘রোস, আমি আগে নাতনীর বাড়ী থেকে মোটা হয়ে 
আমি, তারপর খাস। এখন খেলে তো শুধু হাড় আর চামড়া খাবি, 
আমার গাঁয়ে কি আর কিছু আছে ?” 

শুনে শিয়াল বললে, “আচ্ছা, তবে মোটা হয়ে আয়, তারপর খাব 
এখন ৷’ বলে, শিয়াল চলে গেল। | 


টুনটুনির বই ১৫ 


তারপর বুড়ী আবার লাঠি ভর দিয়ে কুজো৷ হয়ে যাচ্ছে, আর তার 
মাথাটা ঠক-ঠক করে নড়ছে। এমনি করে আরো খানিক দূর গেল। 

তখন এক বাঘ তাকে দেখতে পেয়ে বললে, ‘ওঁ রে, সেই কুঁজো৷ বুড়ী 
বাচ্ছে। বুড়ী, তোকে তো খাব! । 

বুড়ী বললে, ‘রোম, আমি আগে নাতনীর বাড়ি থেকে মোটা হয়ে 
আসি, তারপর খাস। এখন খেলে তো শুধু হাড় আর চামড়া খাবি, 
আমার গায়ে কি আর কিছু আছে?" শুনে বাঘ বললে, “আচ্ছা, তবে 
মোটা হয়ে আয়, তারপর খাব এখন ৮ বলে, বাঘ চলে গেল। 

তারপর বুড়া আবার লাঠি ভর দিয়ে কুঁজে৷ হয়ে যাচ্ছে, আর তার 
মাথাট! ঠক-ঠক করে নড়ছে। এমনি করে সে আরো খানিক দূর গেল। 

তখন এক ভালুক তাকে দেখতে পেয়ে বললে, “এ রে, সেই কুঁজে৷ 
বুড়ী যাচ্ছে। বুড়া, তোকে তো খাব!” 

বুড়ী বললে, “রোস, আমি আগে নাতনীর বাড়ি থেকে মোটা হয়ে 
আসি, তারপর খাস। এখন তো শুধু হাড় আর চামড়া খাবি, আমার 
গায়েকি আর কিছু আছে ? 

শুনে ভাল্লুক বললে, “আচ্ছা, তবে মোটা হয়ে আয়, তারপর খাব 
এখন ৷’ 

এই বলে, ভাল্লুক চলে গেল। বুড়ীও আর খানিক দূর গিয়েই তার 
নাতনীর বাড়ি পৌছল। সেখানে দই আর ক্ষীর খেয়ে-খেয়ে এমনি 
মোটা হল যে, কী বলব! আর একটু মোটা হলেই সে ফেটে যেত। 

তাই সে তার নাতনীকে বললে, ‘ওগো নাতনী, আমি তে! বাড়ি 
চললুম। এবারে আর আমি চলতে পারব না। আমাকে গড়িয়ে যেতে 
হবে। আবার পথে ভাল্গুক, বাঘ আর শিয়াল হা করে বসে আছে। 
আমাকে দেখতে পেলেই ধরে খাবে। এখন বল দেখি, কি করি? 


১৬ টুনটুনির বই 
নাতনী বললে, “ভয় কি দিদিমা? তোঁমাকে এই লাউয়ের খোলটার 
ভিতর পুরে দেব।. তাহলে বাঘ ভালুক বুঝতেও পারবে না, তোমাকে 
খেতেও পারবে ন1।” 
বলে, সে বুড়ীকে একটা লাউয়ের খোলের ভিতর পুরে, তার খাবার 
জন্যে চিড়ে আর তেঁতুল সঙ্গে দিয়ে, হেইয়ো৷ বলে লাউয়ে ধাকা৷ দিলে, 
আর লাউ গাড়ির মত গড়গড়িয়ে চলল | 
লাউ চলেছে, আর বুড়ী তার ভিতর থেকে বলছে__ 
লাউ গড়-গড়, লাউ গড় গড়, খাই চিড়ে আর তেঁতুল, 
বীচি ফেলি টুল্‌-টুল্‌ ৷ বুড়ী গেল ঢের দূর ! 

ভান্ুক লাউটাকে নেডে-চেড়ে দেখলে 


পথের মাঝখানে সেই ভালুক হা করে বসে আছে বুড়ীকে খাবে 
বলে। সে বুড়ী-টুড়ী কিছু দেখতে পেলে না, খালি দেখলে একটা লাউ 
গড়িয়ে যাচ্ছে। লাউটাকে নেড়ে-চেড়ে দেখলে, বুড়ীও নয়, খাবার 
জিনিসও নয়। তার ভিতর থেকে কে যেন বলছে, ‘বুড়া গেল 


টুনটুনির বই > 
ঢের দূর!” শুনে সে ভাবলে, বুড়ী চলে গিয়েছে । তখন সে ঘোঁৎ করে 
তাতে দিলে এক ধাক্কা, আর সেটা গাড়ির মতন গড়গড়িয়ে চলল । 
লাউ চলেছে, আর বুড়ী তার ভিতর থেকে বলছে-_ 
লাউ গড়-গড়, লাউ গড়-গড়, খাই চিড়ে আর তেতুল, 
বীচি ফেলি টুল্-টুল্‌। বুড়ী গেল ঢের দূর! . 
আবার খানিক দূরে বাঘ বসে আছে বুড়ীকে খাবে বলে। সে 
বুড়ীকে দেখতে পেলে না, খালি দেখলে একট! লাউ গড়িয়ে যাচ্ছে । 
সেটাকে নেড়ে-চেড়ে দেখলে, বুড়ীও নয়, খাবার জিনিস নয়। আর 
তার ভিতর থেকে কে যেন বলছে, 'বুড়ী গেল ঢের দূর।” শুনে সে 
ভাবলে, বুড়ী চলে গিয়েছে । তখন সে ঘোৎ করে তাতে দিলে এক 
ধাকা আর সেট। গাড়ির মতন গড়গড়িয়ে চলল । 
লাউ চলেছে, আর বুড়ী তার ভিতর থেকে বলছে__ 
লাউ গড়-গড়, লাউ গড়-গড়, খাই চিড়ে আর তেঁতুল, 
বীচি ফেলি টুল্‌-টুল্‌ ৷ বুড়ী গেল ঢের দূর ! 
আবার খানিক দূরে সেই শিয়াল পথের মাঝখানে বসে আছে। সে 
লাউ দেখে বললে ‘হু ! লাউ কিনা আবার কথা বলে! ওর ভিতরে 
কি আছে দেখতে হবে ।' তখন সে হতভাগা লাথি মেরে লাউট। ভেঙেই 
বলে কিনা, “বুড়ী, তোকে তো খাব 1, 
বুড়ী বললে, ‘খাবি বইকি! নইলে এসেছি কি করতে? তা, আগে 
ছুটো গান শুনবিনে ? শিয়াল বললে, হ্যা, ছুটো৷ গান হলে মন্দ হয় 
না।. আমিও একটু-আধটু গাইতে পারি!” 
বুড়ী বললে, “তবে ভালোই হল । চল এ টিপিটায় গাইব এখন |” 
বলে, বুড়ী সেই টিপির উপরে উঠে সুর ধরে চেঁচিয়ে বললে, “আয়, 
আয় রঙ্গা-ভঙ্গা, তু-উ-উ-উ-উ ! 


৯৮ .. টুনটুনির বই 

অমনি বুড়ীর ছুই কুকুর ছুটে এসে, একটা ধরলে শিয়ালের ঘাড় আর 
একটা ধরলে তার কোমর ৷ ধরে টান কি টান! শিয়ালের ঘাড় ভেঙে 
গেল, কোমর ভেঙে গেল, জিভ বেরিয়ে গেল, 


প্রাণ বেরিয়ে গেল_-তবু 
তারা টানছেই, খালি টানছে। 


j উক্কুনে-বুড়ীর কথ! 
এক যে ছিল উকুনে-বুড়ী, তার মাথায় বড্ড ভয়ানক উকুন ছিল। 
লে যখন তার বুড়োকে ভাত খেতে দিতে যেত তখন ঝরঝর করে সেই 

উকুনে-বুড়ী ও বক 


উকুন বুড়োর পাতে পড়ত। তাইতে সে একদিন রেগে গিয়ে ঠাই 
করে বুড়ীকে ঠেঙার বাড়ি মারলে। তখন বুড়ী ভাতের হাঁড়ি আছড়ে 

গুঁড়ো করে রাগের ভরে সেই যে নদীর ধার দিয়ে চলে গেল, আর তাকে 
বুড়ো ডেকে ফেরাতে পারলে না । 

নদীর ধারে এক বক বসে ছিল, সে উকুনে-বুড়ীকে দেখে বললে, 
‘উকুনে বুড়ী, কোথা যাস? 

উকুনে-বুড়ী বললে 

স্বামী মারলে, রাগে তাই  ঘর-গের্তী ফেলে যাই। 

বক বললে, “তোর স্বামী মারলে কেন?” 

উকুনে-বুড়ী বললে, “আমার মাথা থেকে তার পাতে উকুন 
পড়েছিল 1? 

বক বললে, “কেন, উকুন তে বেশ লাগে! তার জন্য মারলে কেন? 
তুই আমার বাড়ি চল। শুনেছি, তুই ভালো! রীধিস। তাইতে উকুনে- 
বুড়ী বকের বাড়িতে রাধুনী হল। তার রান্না বকের বেশ ভালো লাগত, 
আর পাতে উকুন পড়লে তে সে খুব খুশীই হত। 

তখন, একদিন হয়েছে কি-__বক এনেছে একটা মস্ত শোল মাছ। 
এনে, সে বুড়ীকে বললে, 'উকুনে-বুড়ী, মাছটা! বেশ করে রীধ 1” 

বলে, সে আবার নদীর ধারে চলে গেল। উকুনে-বুড়ী মাছ রাধতে 
লাগল। রাধতে-রীধতে বেচা! মাথা ঘুরে কখন কড়ার মধ্যে পড়ে 
গিয়েছে, কেউ জানতে পারেনি । 

বক এসে দেখলে, উকুনে-বুড়ী পুড়ে মরে আছে । দেখে তাঁর এমনি 
দুঃখ হল যে, সে নদীর ধারে গিয়ে মুখভার করে বসে রইল, সাত দিন 
কিছু খেল না। 

নদী বললে, ভালো! রে ভালো, সাত দিন ধরে এমন করে বক বসে 
আছে, খায়-দায়নি! এর হল কি? খ্যা ভাই বক, তোর হয়েছে কি 
ভাই?’ 


EX) টুনটুনির বই 
বক বললে, ‘আরে ভাই, সে-কথা বলে কি হবে? আমার যা হবার 
তা হয়েছে। নদী বললে, “ভাই, আমাকে বলতে হবে 1১ 
বক বললে, ‘যদি বলি, তবে কিন্তু তোর সব জল ফেনা হয়ে যাবে ।” 
নদী বললে, “হয় হবে, তুই বল ! 
তখন বক বললে 
উকুনে-বুড়ী পুড়ে ম'লো, বক সাত দিন উপোস রইল। 
অমনি ফ্যান-ফ্যান করে দেখতে-দেখতে নদীর জল ফেনিয়ে সাদা 
হয়ে গেল। 
সেই নদীতে এক হাতি রোজ জল খেতে আসে । সেদিন সে জল 
খেতে এসে দেখে, একি কাণ্ড হয়ে আছে! 
হাতি বললে, ‘নদী, তোর একি হল ? তোর জলকি করে ফেনা 
হয়ে গেল? 
নদী বললে, ‘তা যদি বলি, তবে কিন্ত তোর লেজটি খসে পড়ে 
"যাবে ।” 
হাতি বললে, “যায় যাবে, তুই বল ৷’ 
তখন নদী বললে 
উক্ুনে-বুড়ী পুড়ে ম'লে। বক সাত দিন উপোস রইল, 
নদীর জল ফেনিয়ে গেল । 
অমনি ধপাস করে হাতির লেজট! খসে পড়ে গেল। 
তারপর হাতি গাছতলা দিয়ে যাচ্ছে, গাছ তাকে দেখে বললে, “বাঃ 
রে, তোর একি হল! লেজ কোথায় গেল ? ৰ 
হাতি বললে, “তা যদি বলি, তরে কিন্ত তোর পাতাগুলি সব এক্ষুণি 
বারে পড়বে | 
গাছ বললে, ‘পড়ে পড়ুক, তুই বল, 

71748 উকুনে-বুড়ী পুড়ে ম'লো বক সাত দিন উপোস রইল, 


নদীর জল ফেনিয়ে গেল, হাতির লেজ খসে পড়ল। 


অমনি ঝর-ঝর করে গাছের সব পাতা ঝরে পড়ে গেল। সেই 
গাছে এক ঘুঘুর বাসা ছিল, সে তখন খাবার খুঁজতে গিয়েছিল । ফিরে 
এসে দেখে, ওমা, একি হয়েছে! ঘুঘু বললে, ‘গাছ, তোর একি হল? 
তোর পাতা সব কোথায় গেল ?, 


গাছ বললে, ‘ত যদি বলি, তবে কিন্তু তোর চোখ কান! হয়ে যাবে ।৮ 
ঘুঘু বললে, “যায় যাবে, তুই বল।” তখন গাছ বললে-_ | 
উকুনে-বুড়ী পুড়ে ম’লো, বক সাত দিন উপোস রইল, 
নদীর জল ফেনিয়ে গেল, হাতির লেজ খসে পড়ল, 
গাছের পাতা ঝরে পড়ল ৷ 1 
অমনি টস্‌ করে ঘুঘুর একটা চোখ কানা হয়ে গেল। 


কানা চোখ নিয়ে ঘুঘু মাঠে চরতে গিয়েছে, তখন রাজার বাড়ি 
রাখাল তাকে দেখে বললে, ‘সেকি রে ঘুঘু, তোর চোখ কি হল? 


ঘুঘু বললে, ‘তা যদি বলি, তবে কিন্ত তোমার হাতে তোমার লাঠিট! 
আটকে যাবে৷? 


রাখাল বললে, যায় যাবে, তুই বল।” তখন ঘুঘু বললে 
উকুনে-বুড়ী পুড়ে ম'লো, 


বক সাত দিন উপোস রইল, / ৯ 
LJ 
নদীর জল ফেনিয়ে গেল, হাতির লেজ খসে পড়ল, 


গাছের পাতা ঝরে পড়ল, ঘুঘুর চোখ কানা হল ৷ 

অমনি চটাস করে রাখালের লাঠি তার হাতে আটকে গেল। সে 

কত হাত ঝাড়লে, কিছুতেই তাকে ফেলতে পারলে না। যখন গোরু 
নিয়ে সে রাজার বাড়িতে ফিরে এসেছে, তখনো সে হাত ঝাড়ছে | 


২২ টুনটুনির বই 

রাজার বাড়ির দাসী ভাঙা! কুলোয় করে ছাই ফেলতে যাচ্ছিল। সে. 
রাখালকে দেখে বললে, ‘দুর হতভাগা! অমনি করে হাত ঝাঁড়ছিস 
কেন? . কি হয়েছে তোর হাতে ? 

রাখাল বললে, ‘সে কথা যদি বলি, তবে কিন্তু তোমার এ কুলোখান!. 
তোমার হাত থেকে নামাতে পারবে না, তোমার হাতেই আটকে 
উল 

দাসী বললে, 'ইস্‌! আচ্ছা থাকে থাকবে, তুই বল 

তখন রাখাল বললে-_ 


উকুনে-বুড়ী পুড়ে ম’লো, . বক সাত দিন উপোস রইল, 
নদীর জল ফেনিয়ে গেল, . হাতির লেজ খসে পড়ল, 
গাছের পাতা ঝরে পড়ল, ঘুঘুর চোখ কান! হল, 


রাখালের হাতে লাঠি আটকাল। 


অমনি দাদী ‘ওমা! একি গো! কি হবে গো!” বলে কাদতে 
লাগল। সে অনেক চেষ্টা করেও কুল হাত থেকে নামাতে পারলে না । 

শেষে রাখাল-ছোকরাকে গাল দিতে দিতে ঘরে গেল। 

ঘরে গিয়ে দানী হাত থেকে আর কুলে! নামাচ্ছে না। রানী তখন 
থালা হাতে করে রাজার জন্তে ভাত বাড়ছিলেন। দাসীকে দেখে 
তিনি হেসে বললেন, “দাসী, তোর হয়েছে কি? কুলোটা হাত থেকে 
নামাচ্ছিমনে কেন? 

দাসী বললে, ‘ত! যদি বলি রানীমা, তবে কিন্তু এ থালাখানা আর 
আপনার হাত থেকে নামাতে পারবেন না, ওখানা আপনার হাতে 
আটকে যাবে ।” 

রানী বললেন, “বটে | আচ্ছা বল দেখি, কেমন আটকায় ৷” 


সা cI STOTT C=: 

তখন দাসী বললে-_ 
উকুনে-বুড়ী পুড়ে ম'লো, 
বক সাত দিন উপোস রইল, 
নদীর জল ফেনিয়ে গেল, 
হাতির লেজ খসে পড়ল, 
গাছের পাতা ঝরে পড়ল, 
ঘুঘুর চোখ কানা হল, 
রাখালের হাতে লাঠি আটকাল, 
দাসীর হাতে কুলো আটকাল। 
অমনি রানীর হাতে থালাখানি আটকে গেল, কিছুভেই তিনি 
আর তা নামাতে পারলেন না। তখন আর কি করেন। আর- 
একখানা - থালায় করে রাজামশাইয়ের জন্যে ভাত বেড়ে নিয়ে 
চললেন । 
রাজামশাই তাকে দেখেই বললেন, “রানী, এ থালাখানা হাতে করে : 
রেখেছ যে? - 
রানী বললেন, ‘তা যদি বলি, তবে কিন্ত আর তুমি এখান থেকে 
উঠে যেতে পারবে না, তুমি এ পিড়িতে আটকে থাকবে ! 
শুনে রাজা হো-হো৷ করে হাসলেন, তারপর বললেন, আচ্ছা, তা 
হোক, তুমি বল |» 
তখন রানী বললেন = 
উকুনে-বুড়ী পুড়ে ম'লো, 
বক সাত দিন উপোস রইল, 
নদীর জল ফেনিয়ে গেল, 
হাতির লেজ খসে পড়ল, 

ঘুঘুর চোখ কানা হল, 
রাখালের হাতে লাঠি আটকাল, 
দাসীর হাতে কুলো আটকাল, 
রানীর হাতে থালা আটকাল। 


| 7 ) ui, 


= 


( পিঁড়িতে রাজা আটকাল 

বলতে-বলতেই তো রাজামশাই পিড়িতে খুব ভালোমতোই আটকে 
গেলেন। কত টানাটানি করলেন, কিছুতেই উঠতে পারলেন না। 
চাকরদের ডাকলেন, তারাও কিছু করতে পারলে না। তখন সেই 
পি'ড়িনুদ্ধ তাকে চারজনে ধরাধরি করে এনে সভায় বসিয়ে দিলে । 

তা দেখে সভার লোকদের তো৷ ভারি মুশকিল হল। তাদের ভয়ানক 

হাসি পাচ্ছে । তার! হাসি থামাতেও পারছে না, হাসতেও পারছে না, 
পাছে রাজামশাই রাগ করেন। কেউ ভয়ে জিগ্‌গেন করতেও পারছে 
না রাজামশাইয়ের কি হয়েছে! 

তখন রাজামশাই নিজেই বললেন, “তোমরা বুঝি জানতে চাচ্ছ, 
আমি পিঁড়িতে কি করে আটকে গেলাম ।” 

তারা হাত জোড় করে বললে, হ্যা, “মহারাজ ।” 

রাজা বললেন, “তা যদি বলি, তবে তোমরাও যে যার বসবার 
জায়গায় আটকে যাবে ।” 

তার! বললে, ‘মহারাজ যদি আটকালেন, তবে আমরা! আর বাকি 
থাকি কেন?' 


তখন রাজা বললেন-__ 
উকুনে-বুড়ী-পুড়ে ম'লো, 
বক সাত দিন উপোস রইল, 
নদীর জল ফেনিয়ে গেল, 
হাতির লেজ খসে পড়ল, 
গাছের পাতা ঝরে পড়ল, 
ঘুঘুর চোখ কানা হল, 
রাখালের হাতে লাঠি আটকাল, 
দাসীর হাতে কুলো আটকাল, 
রানীর হাতে থাল! আটকাল, 

পিঁড়িতে রাজা আটকাল। 
বলতেই আর তারা যাবে কোথায়! এমনি করে তারা তক্তাপোশে 
আটকে গেল যে, আর তাদের উঠবার সাধ্য নেই। 
ভাগ্যিস সেই দেশে এক খুব: বুদ্ধিমান নাপিত ছিল, নইলে 


২৬ / টুনটুনির বই 
মুশকিল হয়েছিল আর কি। নাপিত এসে বললে, “শিগগির ছুতোর 
ডাক? 

তখন ছুতোর এসে পি'ড়ি কেটে রাজামশাইকে ছাড়ালে, আর 
তক্তাপোশ কেটে সভার লোকদের ছাড়ালে। একটু একটু কাঠ তবু 
সকলের পিছনে লেগে ছিল, সেটুকু টেছে তুলে দিলে । 


রানীর হাতের থালা, দাসীর হাতের কুলে! আর রাখালের হাতের 
লাঠিও কেটে ফেলে দেওয়া হল। 


পান্তা-বুড়ীর কথা 


এক যে ছিল পান্তা-বুড়ী। সে পাস্তা-ভাত খেতে বড্ড ভালবাসত। 

এক চোর এসে রোজ পান্তা-বুড়ীর পান্তা-ভাত খেয়ে যায়, তাই বুড়ী 
লাঠি ভর দিয়ে রাজার কাছে নালিশ করতে চলল । 

পাস্তা-বুড়ী পুকুরধার দিয়ে যাচ্ছিল। একটা শিঙ্গিমাছ তাঁকে 
দেখতে পেয়ে বললে, 'পান্তা-বুড়ী, কোথায় যাচ্ছ ? 

পাস্তা-বুড়ী বললে, 'চোরে আমার পাস্তা-ভাত খেয়ে যায়, তাই 

_ রাজার কাছে নালিশ করতে যাচ্ছি 

শিক্গিমাছ বললে, “ফিরে যাবার সময় আমাকে সঙ্গে নিয়ে যেও 
তোমার ভালা হবে ।” 

পান্তা-বুড়ী বললে, ‘আচ্ছা ৷? 


তারপর পাস্তা-বুড়ী বেলতলা দিয়ে যাচ্ছে। একটা বেল মাটিতে 


পড়ে ছিল, নে বললে, 'পান্তা-বুড়ী কোথায় যাচ্ছ? 
পান্তা-বুড়ী বললে, 'চোরে আমার পান্তা-ভাত খেয়ে যায়, তাই 
রাজার কাছে নালিশ করতে যাচ্ছি ৷ 


“ টুনটুনির বই ২৭ 
বেল বললে, ‘ফিরে যাবার সময় আমাকে সঙ্গে নিয়ে যেও, তোমার 


ভালো হবে ৷” 
পাস্তা-বুড়ী বললে: “আচ্ছা ॥ 


পাস্তা-বুড়ী চলেছে 


তারপর পাস্তা-বুড়ী পথের ধারে খানিকটা গোবর দেখতে পেলে । 
গোবর বললে, “পান্তা-বুড়ী, কোথায় যাচ্ছ ? 

পাস্তা-বুড়ী বললে, চোরে আমার পাস্তা-ভাত খেয়ে যায়, তাই রাজার 
কাছে নালিশ করতে যাচ্ছি ৷” 


a টুনটুনির বই: 
গোবর বললে, ‘ফিরে যাবার সময় আমাকে সঙ্গে নিয়ে যেও, তোমার 
ভালে। হবে | 


পান্তা-বুড়ী বললে, “আচ্ছা 

তারপর খানিক দূর গিয়ে পান্তা-বুড়ী দেখলে, পথের ধারে একখানা 
ক্ষুর পড়ে রয়েছে। 

ক্ষুর বললে, “পান্তা-বুড়ী, কোথায় যাচ্ছ ? 

পান্তা-ঝুড়ী বললে, “চোরে আমার পান্তা-ভাত খেয়ে যায়, তাই 
রাজার কাছে নালিশ করতে যাচ্ছি!” 

ক্ষুর বললে, “ফিরে যাবার সময় আমাকে সঙ্গে নিয়ে যেও, তোমার 
ভালে হবে’ 


পান্তা-বুড়ী বললে, “আচ্ছা ৷? 


তারপর পাস্তা-বুড়ী রাজার বাড়ি গিয়ে দেখলে, রাজামশাই বাড়ি 
নেই। কাজেই, সে আর নালিশ করতে পেলে না । 

বাড়ি ফিরবার সময় তার ক্ষুর আর গোবর, বেল আর শিকঙ্গিমাছের 
কথা মনে হল। সে তাদের সকলকে তার থলেয় করে নিয়ে এল । 

পাস্তা-বুড়ী যখন বাড়ির আঙিনায় এসেছে, তখন ক্ষুর তাকে বললে, 
“আমাকে ঘাসের উপর রেখে দাও।” তাই বুড়ী ক্ষুরখানাকে ঘাসের 
উপর রেখে দিলে । 


তারপর যখন সে ঘরে উঠতে যাচ্ছে তখন গোবর বললে, 'আমাঁকে 
সি'ড়ির উপর রেখে দাও।' বুড়া তাই গোবরটাকে সিঁড়ির উপর রেখে 
দিলে । [ 

বুড়া যখন ঘরে ঢুকল তখন বেল. বললে, “আমাকে উন্থুনের ভিতরে 
রাখ!” শুনে, বুড়ী তাই করলে। 


টুনটুনির বই ২৯ 
শেষে সিঙ্গিমাছ বললে, ‘আমাকে তোমরা পান্তা-ভাতের ভিতরে 
৷ রাখ।॥ বুড়ী তাই করলে । 
তারপর রাত হলে বুড়ী রান্না-খাওয়া সেরে ঘুমিয়ে রইল। 
ঢের রাত্রে চোর এসেছে । সে তো আর জানে না সেদিন বুড়ী কি 
ফন্দি করেছে। সে এসেই পাস্তা-ভাতের হাঁড়িতে হাত ঢুকিয়ে দিলে। 
সেখানে ছিল শিঙ্গিমাছ। সে চোরের বাছাকে এমনি কীট! ফুটিয়ে দিলে 
যে, তার ছুই চোখ দিয়ে জল পড়তে লাগল । 

| _ওমাগো! গেলুম গো! 


শিঙ্গিমাছের খোঁচা খেয়ে চোর কাদতে-কীদতে উন্নুনের কাছে গেল। 
তার ভিতরে ছিল বেল। চোর যেই আঙুলে তাত দেবার জন্য উন্নুনে 


৮৪. 


৩০ টুনটুনির বই 
হাত ঢুকিয়েছে, অমনি ফটাস করে বেল ফেটে, তার চোখেমুখে ভয়ানক 
লাগল । 

তখন সে ব্যথা আর ভয়ে পাগলের মতো হয়ে, যেই ঘর থেকে ছুটে 
বেরুবে, অমনি সেই গোবরে তার পা পড়েছে । তাতে সে পা হড়কে 
ধপাস করে সেই গোবরের উপরেই বসে পড়ল। 

তারপর গোবর লেগে ভূত হয়ে, বেট গিয়েছে ঘাসে পা মুছতে। 
সেইখানে ছিল ক্ষুর, তাতে ভয়ানক কেটে গেল। তাতে আরও “মা 
গো! গেলুম গো!” বলে না চেঁচিয়ে বাছা যান কোথায়! 

তা শুনে পাড়ার লোক ছুটে এসে বললে, ‘এই বেট! চোর! ধর 
বেটাকে! মার বেটাকে ! কান ছি'ড়ে ফেল! 

তখন যে চোরের সাজাটা ! 


চড়াই আর কাকের কথা 

কাক আর চড়াইপাখিতে খুব ভাব ছিল। 

গৃহস্থদের উঠানে চাটাই ফেলে ধান আর লঙ্কা রোদে দিয়েছে। 
চড়াই ত! দেখে কাককে বললে, 'বন্ধু, তুমি আগে লঙ্কা খেয়ে শেষ করতে 
পারবে, না, আমি আগে ধান খেয়ে শেষ করতে পারব ? 

কাক বললে, “মমি লঙ্কা আগে খাব ৷, 

চড়াই বললে, ‘না, আমি ধান আগে খাব ॥ 

কাক বললে, ‘যদি না খেতে পার, তবে কি হবে ? 

চড়াই বললে, ‘যদি না খেতে পারি, তবে তুমি আমার বুক খুঁড়ে 
খাবে। আর যদি তুমি না খেতে পার তবে কি হবে? 

কাক বললে, ‘তুমি আমার বুক খুঁড়ে খাবে 


টুনটুনির বই ঠা 


এই বলে তো দু'জনে ধান আর লঙ্কা খেতে লাগল। চড়াই কুট-কুট 
করে এক-একটি ধান খায়, কাক খপ-খপ করে এক-একটি লঙ্কা খায়। 
দেখতে-দেখতে কাক সব লঙ্কা খেয়ে শেষ করলে, চড়াইয়ের তখন ধানের 
সিকিও খাওয়া হয়নি । 


২৯৯৯৯ ৯৯ ৯৯* 4 


চড়াই আর কাক ধান আর লঙ্কা খেতে লাগল 
তখন কাক বললে, “কি বন্ধু, এখন ? 
চড়াই বললে, ‘এখন আর কি হবে? বন্ধু হয়ে যদি আমার বুক 
খুঁড়ে খেতে চাও, তবে খাবে । তবে ঠোট দুটো ধুয়ে নিও, তুমি নোংরা 
জিনিস খাও।” কাক বললে, ‘আমি ঠোট ধুয়ে আসছি।” বলে, সে 
গঙ্গায় ঠোঁট ধুতে গেল। তখন গঙ্গা তাঁকে বললেন, ‘তোর নোংরা ঠোট 
আমার গায়ে ছোয়াসনে। জল তুলে নিয়ে ঠোট ধো।" 


৩২ টুনটুনির বই 
তাঁতে কাঁক বললে, “আচ্ছা, দাসি ধিনিযে আসছি বলে, সে 
কুমোরের কাছে গিয়ে বললে__ 
কুমোর, কুমোর! দে তো ঘটি, 
তুলব জল, ধোব ঠোঁট__ 
তবে খাব চড়াই বুক । : 
কুমোর বললে, “ঘটি তো নেই। মাটি আন, গড়ে দি।” শুনে, 
কাক মোষের কাছে তার শিং চাইতে গেল, সেই শিং দিয়ে মাটি খু'ড়বে। 
কাক বললে-__ 
মোষ, মোষ! দে তো শিং, 
খু'ড়ব মাটি, গড়বে ঘটি, 
তুলব জল, ধোব ঠোট-_ 
তবে খাব চড়াইর বুক । 
শুনে, মোষ রেগে তাকে এমনি গু'তোতে এল যে, সে সেখান থেকে 
দে ছুট! তারপর সে কুকুরের কাছে গিয়ে বললে_ 
কুত্তা, কুত্তা! মারবি মোষ, 
লব শিং খু'ড়ব মাটি, গড়বে ঘটি, 
তুলব জল, ধোব ঠোট = 
তবে খাব চড়াইর বুক। 
কুকুর বললে, “আগে দুধ আন, খেয়ে গায়ে জোর করি, তবে মোষ 
মারব এখন ।” শুনে, কাক গাইয়ের কাছে গিয়ে বললে 
গাই, গাই! দে তো দুধ, 
খাবে কুত্তা, হবে তাজা, 
মারবে মোষ, লব শিং, 
খুঁড়ব মাটি, গড়বে ঘটি, 


টুনটুনির বই ৪ 
তুলব জল ধোব ঠোঁট 
তবে খাব চড়াইর বুক । 
গাই বললে, ‘আগে ঘাস আন, খাই, তারপর দুধ দেব।' শুনে, 
কাক মাঠের কাছে গিয়ে বললে__ 
মাঠ, মাঠ! দে তো ঘাস, 
খাবে গাই, দেবে দুধ, 
খাবে কুত্তা, হবে তাজা, 
মারবে মোষ, লব শিং. 
খুঁড়ব মাটি, গড়বে ঘটি, 
তুলব জল, ধোব ঠোট-_ 
তবে খাব চড়াইর বুক 
মাঠ বললে, ‘ঘাস তো রয়েছে, নিয়ে যা না” তখন কাক কামারের 
বাড়ি গিয়ে বললে-__ 
কামার, কামার! দে তে কাস্তে, 
কাটব ঘাস, খাবে গাই, 
দেবে দুধ, খাবে কুত্তা, 
হবে তাজা, মারবে মোষ, লব শিং, 
খুঁড়ব মাটি, গড়বে ঘটি, 
তুলব জল, ধোব ঠোট 
তবে খাব চড়াইর বুক। 
কামার বললে, “আগুন নেই। আগুন নিয়ে আয়, কাস্তে গড়ে 
দি।? তা শুনে কাক গৃহস্থদের বাড়ি গিয়ে বললে-_ 
গেরস্ত ভাই, দাও তো আগুন, 
গড়বে কাস্তে, কাটব ঘাস, 


৩৪ টুনটুনির বই 


খাবে গাই, দেবে দুধ, খাবে কুত্তা, 
হবে তাজা, মারবে মোষ, লব শিং 
খুঁড়ব মাটি, গড়বে ঘটি, 
তুলব জল, ধোব ঠোঁট-_ 
তবে খাব চড়াইর বুক। 
তখন গৃহস্থ এক হাড়ি আগুন এনে বললে, “কিসে করে নিবি ঠা 
বোকা কাক তার পাখা ছড়িয়ে বললে, 'এই আমার পাখার উপর 
ঢেলে দাও ৷’ 
গৃহস্থ সেই হাড়িনুদ্ধ আগুন কাকের পাখার উপর ঢেলে দিলে, আর 
সে বেটা তক্ষুণি পুড়ে মরে গেল। তার আর চড়াইর বুক খুঁড়ে খাওয়া 
হল না। 


চড়াই আর বাঘের কথা 
গৃহস্থের ঘরের কোণে একটা হাড়ি ঝোলানো ছিল, তার ভিতরে 
চড়াই-চড়নী থাকত। 
একদিন চড়াই বললে, চিড়নী, আমি পিঠে খাব ৷’ 
চড়নী বললে, ‘পিঠের জিনিসপত্র এনে দাও, পিঠে গড়ে দেব এখন ।” 
চড়াই বললে, “কি জিনিস লাগবে 2 
চড়নী বললে, ‘ময়দা লাগবে, গুড় লাগবে, কলা লাগবে, দুধ লাগবে, 
কাঠ লাগবে ৷” 
চড়াই বললে, ‘আচ্ছা আমি সব এনে দিচ্ছি ।? বলে সে বনের 
ভিতর গিয়ে, গাছের সরু-সরু শুকনো ডাল মট-মট করে ভাঙতে লাগল। 
সেই বনের ভিতর এক মস্ত বাঘ ছিল, সে চড়াইকে বলত “বন্ধু' ৷ 


টুনটুনির বই ৩৫ 


ডাল ভাঙার শব্দ শুনে সু-বললে, ‘মট-মট করে ডাল, ভাঙছে, ও কি 
আমার বন্ধু ? 

চড়াই বললে, ‘হ্যা, বন্ধু ” 

বাঘ বললে, ‘ডাল দিয়ে কি হবে ? 


চড়াই ডাল ভাঙছে মট-মট করে 


চড়াই বললে, ‘কাঠ চাই, চড়নী পিঠে গড়বেন !' 

শুনে, বাঘ বললে, ‘বন্ধু, আমি কখখনো পিঠে খাইনি, আমাকে 
দিতে হবে!’ 

চড়াই বললে, ‘তবে যোগাড় সব এনে দাও ।” 

বাঘ বললে, ‘কি কি যোগাড় চাই ? 


টুণছানর বই 


ৰ চড়াই বললে, 'ময়দা চাই, গুড় চাই, কলা চাই, দুধ চাই, ঘি চাই, 
হাড়ি চাই, কাঠ চাই ৷” 


- বাঘ বললে, 'আচ্ছা তুমি ঘরে যাও, আমি সব এনে দিচ্ছি», চড়াই 
তখন ঘরে চলে এল, আর বাঘ দুলতে দুলতে বাজারে চলল। বাজারে 


বাঘ পিঠে জিনিস নিয়ে চলেছে 

গিয়ে বাঘ খালি একটিবার বললে, 'হাল্লুম।” 

গো! বাঘ এসেছে গো! পালা, 
ফেলে ছুটে পালাল। 
দুধ, ঘি, হাড়ি আর কাঠ নিয়ে চড়াইয়ের বাড়িতে দিয়ে এল 
তারপর চড়নী চমৎকার পিঠে গড়ল, আর দু'জনে মিলে পেটভরে 


অমনি দোকানীর! 'বাবা 
পাল!’ বলে, দোঁকান-টোকান সব 
তখন বাঘ সব দোকান খুঁজে ময়দা, গুড়, কলা, 


টুনটুনির বই ৩৭ 
খেল। শেষে বাঘের জন্য একখানা পাতায় করে কতকগুলি পিঠে 
মাটিতে রেখে দিয়ে, দু'জনে চুপ করে হাঁড়ির ভিতর রসে রইল। 

বাঘ এসে পিঠে দেখতে পেয়েই খেতে বসে গেল। 
একখানা পিঠে মুখে দিয়ে সে বললে, 'বাঃ! কী চমৎকার!” 


4 
৪ £ 
১///২৮ 1111], 
হাড়ি ভাঙ্গার শব্দে বাঘ পালাচ্ছে 
আর-একখানা মুখে দিয়ে বললে, “না, এটা তত ভাল নয়, খালি 
ময়দা দিয়ে গড়েছে । আর-একখানা মুখে দিয়ে বললে, ‘ছি! এটাতে 


খালি ভূষি আর ছাই! চড়াইবন্ধু, এ কি খাওয়ালে 1. আর-একখানা 
মুখে দিয়ে বললে, ‘উঃ হু"! এটাতে কিসের গন্ধ ! গোবর দিয়েছে নাকি ? 


চড়াই বেটা তে বড় পাজী |” 


৬৮ টুনটুনির বই 

এমন সময় হয়েছে কি! চড়াই হাঁড়ির ভিতর থেকে নাক-যুখ 
সি'টকিয়ে বললে, ‘চড়নী, আমি হাচব |? 

শুনে, চড়নী ভারি ব্যস্ত হয়ে বলল, ‘চুপ, চুপ! এখন, হীঁচতে হবে 
না, তাহলে বড় মুশকিল হবে ।” 

তাতে চড়াই চুপ করল। কিন্তু খানিক বাদেই আবার ভয়ানক 
নাক-মুখ সি টকিয়ে হাঁচতে গেল! চড়নী তাকে থামাতে কত চেষ্টা 
করল, কিছুতেই থামিয়ে রাখতে পারল না। 

বাঘ একটা বিশ্রী পিঠে খেয়ে বললে, 'থু! থু! এটা খালি গোবর 
দিয়েই গড়েছে, আর কিছু দেয়নি । যদি চড়াইয়ের নাগাল পাই, তাকে 
কামড়িয়ে চিবিয়ে খাব ।" 

তারপর আর একট পিঠে মুখে দিয়ে সে সবে ওয়াক্‌-ওয়াক্‌ করতে 
লেগেছে, অমনি হ্্যা-চ্ছোঃ করে চড়াই ভয়ানক শব্দে হেঁচে ফেললে । 
সেই শব্দে বাঘ যেই চমকে লাফিয়ে উঠতে যাবে, অমনি হাড়িন্দ্ধ দড়ি 
ছি'ড়ে চড়াই আর চড়নী তার ঘাড়ে পড়ল। 

বাঘ কিছুই বুঝতে পারলে না, কি বাজ পড়ল, না, আকাশ ভেঙে 


পড়ল! সে খুব ভয় পেয়ে লেজ গুটিয়ে সেখান থেকে ছুট দিল, আর 
তার ঘরে না-গিয়ে থামল না । 


দু বাঘ 
রাজার বাড়ির সিংহ-দরজার পাশে, লোহার খাঁচায় একটা মস্ত বাঘ 
ছিল । রাজার বাড়ির সামনে দিয়ে যত লোক যাওয়া-আসা করত, 
বাঘ হাত জোড় করে তাদের সকলকেই বলত, “একটিবার খাঁচার 


টি 


টুনটুনির বই ৩৪ 


দরজাটা খুলে দাও না দাদ1।” শুনে, তারা বলত, ‘তা বৈকি । দরজাটা 
খুলে দিই, আর তুমি আমাদের ঘাড় ভাঙো ৷’ 

এর মধ্যে রাজার বাড়িতে খুব নিমন্ত্রণের ধুম লেগেছে । বড়, বড় 
পণ্ডিত মশাইয়ের! দলে-দলে নিমন্ত্রণ খেতে আসছেন। তাঁদের মধ্যে 
একজন ঠাকুর দেখতে ভারি ভালোমানুষের মতো ছিলেন। বাঘ এই 
ঠাকুরমশাইকে বার বার প্রণাম করতে লাগল । 


ঠাকুর, তোমাকে তো খাব! 


তা দেখে ঠাকুরমশীই বললেন, “আহা, বাঘটি তো বড় লক্ষ্মী ! তুমি 
কি চাও বাপু? 

বাঘ হাত জোর করে বললে, 'আজ্ঞে, একটিবার যদি এই খাঁচার 
দরজাটা খুলে দেন! আপনার ছুটি পায়ে পড়ি ৷” 


টং টুনটুনির বই & 
- ঠাকুরমশাই কিন! বড্ড ভালোমানুষ ছিলেন, তাই তিনি বাঘের 
কথায় তাড়াতাড়ি খাঁচার দরজা খুলে দিলেন । | 

তখন হতভাগা বাঘ হাসতে-হাসতে বাইরে এসেই বললে, “ঠাকুর, 
তোমাকে তো খাব!” 

আর কেউ হলে হয়তো ছুটে পালাত। কিন্তু এই ঠাকুরটি ছুটতে 
জানতেন না। তিনি ভারি ব্যস্ত হয়ে বললেন, ‘এমন কথা তে| কখনো 
শুনিনি! আমি তোমার এত উপকার করলাম, আর তুমি বলছ কিনা 
আমাকে খাবে! এমন কাজ কি কেউ কখনো করে? 

বাঘ বললে, “করে বৈকি ঠাকুর, সকলেই তো করে থাকে ॥ 

ঠাকুরমশাই বললেন, “তা কখনোই নয় ৷ চল দেখি তিনজন সাক্ষীকে 
জিগগেস করি, তারা কি বলে!” 


বাঘ বললে, “আচ্ছ। চলুন। আপনি যা বলছেন, সাক্ষীর৷ যদি তাই 


বলে, আমি আপনাকে ছেড়ে দিয়ে চলে যাব । আর যদি তার! আমার 
কথা ঠিক বলে, তবে আপনাকে ধরে খাব” 
সাক্ষী খুঁজতে দু'জনে মাঠে গেলেন। দুই ক্ষেতের মাঝখানে 
খানিকটা মাটি উচু রেখে চাষীরা একটি ছোট পথের মতন করে দেয়, 
তাকে বলে আল । ঠাকুরমশাই সেই আল দেখিয়ে বললেন, ‘এই 
আমার একজন সাক্ষী ৷' 
বাঘ বললে, “আচ্ছা ওকে জিগগেস করুন, ও কি বলে ।” 
ঠাকুরমশাই তখন জিগগেন করলেন, "ওহে. বাপু আল, তুমি বল 
দেখি, আমি যদি কারো ভালো করি, “সে কি উন্টে আমার মন্দ 
করে?" | 
আল বললে, ‘করে বৈকি ঠাকুর। এই আমাকে দিয়েই দেখুন ন! 
ছুই চাষীর ক্ষেতের মাঝখানে আমি থাকি, তাতে তাদের কত উপকার 


4) 


টুনটুনির বই 18 
হয়। একজনের জমি আর-একজন নিয়ে যেতে পারে না, একজনের 
ক্ষেতের জল আর-একজনের ক্ষেতে চলে যায় না। আমি তাদের এত 
উপকার করি, তবু হতভাগারা লাঙ্গল দিয়ে আমাকেই কেটে তাদের 
ক্ষেত বাড়িয়ে নেয়! 

বাঘ বললে, শুনলেন তো ঠাকুরমশাই, যে ভালে। করে তার মন্দ 
কেউ করে কি না! 

ঠাকুরমশাই বললেন, “রোসো, আমার তো আরো! দু'জন সাক্ষী 
আছে!’ 

বাঘ বললে, "আচ্ছা চলুন ।” 

মাঠের মাঝখানে একটা বটগাছ ছিল। ঠাকুরমশাই তাকে. দেখিয়ে 
বললেন, ‘এ আমার আর-একজন সাক্ষী 1” | 

' বাঘ বললে, ‘আচ্ছা, ওকে জিগ্‌গেস করুন। দেখি, ও কি বলে।" 
ঠাকুরমশীই বললেন, “বাপু বটগাছ, তোমার তো অনেক বয়েস 


হয়েছে, অনেক. দেখেছ শুন্ছে। বল দেখি, উপকার যে করে তার 


অপকার কি কেউ করে? $ 
বটগাছ বললে, ‘তাই তো লোকে আগে করে। এ লোকগুলো 


আমার ছায়ায় বসে ঠাণ্ডা হচ্ছে, আর আমাকেই খুঁচিয়ে আমার আঠা 
বার করছে। আবার সেই আঠা রাখবার জন্যে আমারই পাতা 


_ ছি'ড়েছে। তারপর এঁ দেখুন, আমার ডালটা! ভেঙে নিয়ে চলেছে? 


বাঘ বললে, “কি ঠাকুরমশাই, ও কি বলছে! 

তখন ঠাকুরমশাই তে! মুশকিলে পড়লেন । আর কি বলবেন, ভেবে 
ঠিক করতে পারলেন না। এমন সময় সেখান দিয়ে একটা শিয়াল 
যাচ্ছিল। ঠাকুরমশাই সেই শিয়ালকে দেখিয়ে বললেন, ‘ও আমার 
আর একজন সাক্ষী। দেখি, ও কি বলে” 


২ টুনটুনির বই 

তারপর তিনি শিয়ালকে ডেকে বললেন, “শিয়াল পণ্ডিত, একটু 
দাড়াও । তুমি আমার সাক্ষী ৷ 

শিয়াল দাড়াল, কিন্তু কাছে আসতে রাজী হল না। সে দূর থেকেই 
জিগগেস করল, “সে কি কথা! আমি কি করে আপনার সাক্ষী হলুম ? 

ঠাকুরমশাই বললেন, ‘বল দেখি বাপু, যে ভালো করে তার মন্দ কি 
কেউ করে? * ন 

শিয়াল বললে, ‘কার কি ভালো কে করেছিল, আর কার কি মন্দ 
কে করেছে, শুনলে তবে বলতে পারি ।” : 

ঠাকুরমশাই বললেন, ‘বাঘ খাঁচার ভিতরে ছিল, আর আমি ব্রাহ্মণ 
পথ দিয়ে যাচ্ছিলুম__? 

এই কথা শুনেই শিয়াল বললে, ‘এটা বড় শক্ত কথা হল। সেই 
খাচা আর সেই পথ না দেখলে, আমি কিছুই বলতে পারব না» 

কাজেই সকলকে আবার সেই খাঁচার কাছে আদতে হল। শিয়াল 
অনেকক্ষণ সেই খাঁচার চারধারে পায়চারি করে বললে, “আচ্ছা, খীচা 
আর পথ, বুঝতে পেরেছি। এখন কি হয়েছে, বলুন ? 

ঠাকুরমশাই বললেন, ‘বাঘ খাঁচার ভিতরে ছিল, আর আমি ব্রাহ্মণ 
পথ দিয়ে যাচ্ছিলুম ।” 

অমনি শিয়াল তাকে থামিয়ে দিয়ে বললে, "দাড়ান, অত তাড়াতাড়ি 
করবেন না, আগে এটুকু বেশ করে বুঝে নিই। কি বললেন? বাঘ 
আপনার বামুন ছিল, আর পথটা! খাঁচার ভিতর দিয়ে যাচ্ছিল ? 

এই কথা শুনে বাঘ হো-হো৷ করে হেসে বললে, ‘দুর গাধা! বাঘ 
খাঁচার ভিতর ছিল, আর বামুন পথ দিয়ে যাচ্ছিল 

শিয়াল বললে, “রোসো৷ দেখি-_বামুন খাঁচার ভিতর ছিল, আর বাঘ 
পথ দিয়ে যাচ্ছিল ?' 


টুনটুনির বই 


বাঘ বললে, "আরে বোকা, তা নয়। বাঘ খাঁচার ভিতর ছিল, 
আর বামুন পথ দিয়ে যাচ্ছিল ৷? 

শিয়াল খাচার হুড়কো এটে দিল 


শিয়াল বললে, 'এ.তো ভারি গোলমাঁলের কথা হল দেখছি । আমি 
কিছুই বুঝতে পারছি না। কি বললে? বাঘ বামুনের ভিতরে ছিল, 
আর খাঁচা পথ দিয়ে যাচ্ছিল , 


বাঘ বললে, ‘এমন বোকা। তো আর কোথাও দেখিনি ! আরে বাঘ 
ছিল খাঁচার ভিতরে, আর বামুন যাচ্ছিল পথ দিয়ে ৷ 


৪৪ টুনটুনির বই 
তখন শিয়াল মাথা চুলকাতে-চুলকাতে বললে, ‘না! অত শক্ত 
কথা আমি বুঝতে পারব না ।” 
ততক্ষণে বাঘ রেগে গিয়েছে । 
সে শিয়ালকে এক ধমক দিয়ে বললে, “-কথ তোকে বুঝতেই হবে। 
দেখ, আমি এই খাঁচার ভিতরে ছিলুম-_দেখ--এই এমনি করে’ 
বলতে-বলতে বাঘ খাচার ভিতরে গিয়ে ঢুকল, আর শিয়ালও অমনি 
খাঁচার দরজা বদ্ধ করে হুড়কো এঁটে দিল। তারপর শিয়াল ঠাকুর- 
মশাইকে বললে, 'ঠাকুরমশাই' এখন আমি সব বুঝতে পেরেছি। আমার 
সাক্ষী যদি শুনতে চান, তবে তা হচ্ছে এই যে, দুষ্ট লোকের উপকার 
করতে নেই। কাজেই বাঘ মামার জিৎ। এখন আপনি শিগগির যান, 
" এখনো ফলার ফুরোয়নি!' বলে, শিয়াল বনে চরতে গেল, আর ঠাকুর- 
মশাই ফলার খেতে গেলেন। ' 


বাঘ-বর 


এক গরীব ব্রাহ্মণ ছিলেন। তাঁর ঘরে ব্রাহ্মমী ছিলেন, আর ছোট 
একটি মেয়ে ছিল, কিন্তু তাদের খেতে দেবার জন্যে কিছু .ছিল না। 
্রাহ্মণ অনেক কষ্টে ভিক্ষে করে যা আনতেন, এক বেলায় ভালো করে 
না খেতেই ফুরিয়ে যেত। সকল দিন আবার তাও মিলত না। 

একদিন তাদের ছোট্ট মেয়েটি পাশের বাড়িতে বেড়াতে গিয়েছিল। 
গিয়ে দেখল, সে বাড়িতে পায়েস রান্না হয়েছে, ছেলের! পায়েস খাচ্ছে। 
‘দেখে সেই মেয়েটিরও বডড পায়েস খেতে ইচ্ছে হল। তাই সে বাড়ি 
এনে তার মাকে বললে, ‘মা, আমাকে পায়েস করে দাও না, আমি 


পায়েস খাব।? 


টুনটুনির বই ৪৫ 

শুনে তো তার মা কাদতে লাগলেন। ভাঁতই ভালো করে খেতে 
পান না, পায়েস আবার কি করে করবেন? 

এমন সময় ব্রাহ্মণ ভিক্ষে নিয়ে ফিরে এসে ব্ৰাহ্মণী কীদছেন দেখে 
জিগগেস করলেন, “কীদছ কেন ব্ৰাহ্মণী, কি হয়েছে ? 

ব্ৰাহ্মণী বললেন, ‘মেয়ে পায়েস খেতে চেয়েছে, পায়েস কোথেকে 
দেব, তাই কীাদছি। 

শুনে, ব্রাহ্মণ বললেন, “আচ্ছা, আমি দেখছি এর একটা কিছু করতে 
পারি কিনা, তুমি কেঁদ না।” বলে, তিনি তখুনি আবার বেরিয়ে 
গেলেন। 

সেই গ্রামে একজন খুব ভালে। জমিদার ছিলেন। 

তিনি যেই শুনলেন, ব্রাহ্মণের মেয়ে পায়েস খেতে চেয়েছে, অমনি 
তাকে চমতকার গোপালভোগ চাল, ছু-সের দুধ, চিনি আর মসলা 


5 দিলেন। 


ব্ৰাহ্মণ তাতে খুশী হয়ে, জমিদারকে আশীর্বাদ করে, ছুটে বাড়ি 
এসে ব্ৰাহ্মণীকে বললেন, ‘এই নাও, তোমার পায়েসের যোগাড় এনেছি" 

সেই ব্ৰাহ্মণী কী লক্ষ্মী মেয়েই ছিলেন! তিনি এমনি সুন্দর 
র'ধতেন যে, তেমন রান্না কেউ কখনো খায়নি। তিনি যখন পায়েস 
রাঁধতে লাগলেন, তখন তার চমৎকার গন্ধে আশেপাশের সকল লোক 
পাগল হয়ে উঠল। 

একটা কাক সেই পায়েসের গন্ধ পেয়ে বললে, ‘আহ৷ 1! এমন 
চমৎকার জিনিস একটু না খেয়ে দেখলে চলছে না।» 

বলেই, সে ব্রাহ্মণের ঘরের চালে এসে বসল। 

কাক অনেকক্ষণ ধরে ঘরের চালে চুপ করে বসে রইল। তারপর 


- রান্নাঘরে একটু শব্দ হতেই সে বললে, 'এ! এবারে রান্না হয়েছে» 


ছু 


৪৬ টুনটুনির বই 
খানিক বাদে আর-একটু শব্দ হল, আর অমনি কাক বললে, “ওঁ 
এবারে বাড়ছে।” 


খানিক বাদে আর একটু শব্দ হলে অমনি কাক বললে, «৪ ! এবার ; 
খাচ্ছে । 

কাক পায়েস খেতে পেলে না 


সত্যি-সত্যি ব্রাহ্মণ আর তীর মেয়ে তখন খেতে বসেছিলেন। সে | 
পায়েস এতই ভালো হয়েছিল যে, তারা দু'জনেই ত! প্রায় শেষ করে । 
ফেললেন। ্রাম্মণীর জন্যে খুব কম রইল। তারপর ব্রাহ্মমীর খাওয়া | 


টুনটুনির বই বণ 
যখন শেষ হল, তখন পাতে বা হাড়িতে পায়েসের একটু দাগ অবধি 
রইল না। 
কাক এতক্ষণ বসে থেকেও যখন কিছু খেতে পেল না, তখন তার 
বড্ড রাগ হল। সে মনে-মনে বললে, "আমাকে এমন করে ঠকালে! 
এর শোধ নিতেই হবে ॥ 


ব্রাহ্মণের বাড়ির কাছে একটি প্রকাণ্ড বন ছিল, সেই বনে মন্ত 


একটা বাঘ থাকত। 
কাক দুষ্টু ফন্দি এটে সেই বাঘকে গিয়ে বললে, 'বাঘমশীই, 


৪৮ টুনটুনির বই 
আমাদের ত্রাহ্মণঠাকুরের একটি সুন্দর মেয়ে আছে। আপনি এমন 
সুন্দর বর, আপনার সঙ্গে মেয়েটির বিয়ে হলে বড় ভালো হয়! 


বাঘ বললে, “বিয়ে ঠিক করে দেবে কে? আমি কথা কইতে গেলে 
তো তার! ছুটে পালাবে 

বাঘ-বর চলেছে বিয়ে করতে 


কাক বললে, ‘আপনার কিছু করতে হবে না, আমি সব করে দিচ্ছি। 
আগে আপনি ব্ৰাহ্মণকে কিছু খাবার পাঠিয়ে দিন।” 


বাঘ বললে, “বেশ কথা। আমি গ্রামে গিয়ে কুত্তা মেরে বামুনের 
বাড়ি রেখে আসব । 


} 


/ 


টুনটুনির বই ১৯ 

কাক তা শুনে জিভ কেটে বললে, ‘না-না। তারা কুত্তা খাবে না। 
আপনার বাড়িতে যে লেবুর গাছ আছে, সেই গাছের লেবু পাঠিয়ে দিন। 
আমি লেবু নিয়ে যাব এখন ।” 

বলে, সে কয়েকটা লেবু নিয়ে ব্রাহ্মণের বাড়িতে দিয়ে এসে বললে, 
বাঘমশাই, তারা তে লেবু খেয়ে ভারি খুশী হয়েছে । এমনি করে দিন- 
কতক লেবু দিলেই মেয়ে বিয়ে দেবে ।” 

শুনে, বাঘ আহলাদে মাটিতে গড়াগড়ি দিতে লাগল । 

এমনি করে কাক রোজ লেবু নিয়ে যায় আর বাঘকে এসে বলে, 
“তার! মেয়ে বিয়ে দেবে? 

আসলে সেটা মিথ্যে কথা, কিন্ত বাঘ মনে করে, ব্রাহ্মণ বুঝি সত্যি- 
সত্যিই মেয়ে বিয়ে দেবে বলেছে। 

তারপর একদিন বাঘ বললে, “কই, লেবু তে! ফুরিয়ে গেল, মেয়ে 
তো বিয়ে দিলে না ? 

কাক বললে, “দেবে বৈকি ! আপনি যখনি চাইবেন, তক্ষুণি দেবে ।' 

বাঘ বললে, “তবে তাদের বল গিয়ে যে, যদি কাল রাত্রে মেয়ে বিয়ে 
না দেয়, তাহলে তাদের সবাইকে চিবিয়ে খাব! 

কাক তে। তাই চায়। সে তক্ষুণি ব্রাহ্মণের বাড়ি গিয়ে বললে, 
‘ওগো, শুনছ ? কাল রাত্রে বাঘ আসবে তোমাদের মেয়ে বিয়ে করতে ৷ 
যদি বিয়ে না দাও, সকলকে চিবিয়ে খাবে ।” 

একথা শুনেই তো ব্রাহ্মণ আর ্রাহ্মণী বুক চাপড়ে চেঁচিয়ে কীদতে 
লাগলেন। 

কানা শুনে গ্রামের লোক ছুটে এসে বললে, “কি হয়েছে ? 

ব্ৰাহ্মণ কীদতে-কাদতে বললেন, “কাল বাঘ আসবে আমাদের 
মেয়েকে বিয়ে করতে । বিয়ে না দিলে সকলকে চিবিয়ে খাবে’ 


৫০ 2 টুনটুনির বই 

শুনে, গ্রামের লোক বললে, “এই কথা ! আচ্ছা, দেখা যাবে বেটা 
কেমন বিয়ে করে, আর না দিলে চিবিয়ে খায়! আপনার কোনো ভয় 
নেই, আমরা সব ঠিক করে দিচ্ছি ৷ 

বলে, তার! বাঘের কাছে খবর পাঠিয়ে দিলে, ‘বাঘমশাই, আপনার 
মতন এমন ভালো বর কি আর হবে ! আপনি পোশাক পরে আসবেন, 
সভার মাঝে বসবেন, গান-বাজনা শুনবেন, নিমন্ত্রণ খাবেন, তারপর বেশ 
ভালোমতো! করে বিয়ে করে চলে যাবেন 

তারপর তারা! সকলে মিলে ব্রাহ্মণের উঠানে তিনশো উন্থুন কেটে 
তাতে তিনশো হাড়ি তেল চড়াল। কুয়োর উপর চমৎকার বিছান! করে 
রাখল ৷ তারপর ঢাক-চোল বাজিয়ে খুব শোরগোল করতে লাগল। 

বাঘ সেই গোলমাল শুনে বললে, ‘ওঁ রে, আমার বিয়ের ধুম 
লেগেছে।' তখন সে তাড়াতাড়ি জামা-জোড় পরে, পাগড়ি এটে, 
নাচতে-নাচতে এসে ব্রাহ্মণের বাড়ি উপস্থিত হল। 

অমনি সকলে ‘আরে, বর এসেছে ! বাজা, বাজা। বলে, বাঘ- 
মশাইকে সেই কুয়োর উপরকার বিছান। দেখিয়ে দিলে। বাঘমশাই 
তো তাতে লাফিয়ে বসতে গিয়েই “ঘেয়াও করে বিছানাস্থদ্ধ কুয়োয় 


হাঁড়ির গরম তেল, আর তিনশো উন্থনের আগুন কুয়োয় এনে টেলেছে। 
তারপর দেখতে-দেখতে বোকা বাঘ পুড়ে ছাই হল, ব্রাহ্মণেরও 
আপদ কেটে গেল। 
কাক তামাশা দেখবার জন্যে ঘরের চালে বসে ছিল, পাড়ার ছেলের! 
টিল ছুড়ে কাকের মাথা গুঁড়ো করে দিলে। 


শি 


টুনটুনি আর বিড়ালের কথ! 
গৃহস্থের ঘরের পিছনে বেগুন গাছ আছে। সেই বেগুন গাছের 'পাতা 
ঠোঁট দিয়ে সেলাই করে টুনটুনি পাখিটি তার বাসা বেঁধেছে। 
বাসার ভিতরে তিনটি ছোট্ট-ছোট্ট ছান! হয়েছে । খুব ছোট্র ছানা, 
তারা উড়তে পারে না, চোখও মেলতে পারে না । খালি হা করে আর 
চি-চি' করে। 

=_ প্রণাম হই, মহারানী ! 


. গৃহস্থর-বিড়ালটা ভারি দুষ্টু । সে খালি ভাবে, 'টুন্টুনির ছানা 
খাব” একদিন সে বেগুন গাছের তলায় এসে বললে, “কি করছিস লা 
UE 


৫২ টুনটুনির বই 
টুনটুনি?’ টুনটুনি তার মাথা হেট করে বেগুন গাছের ডালে ঠেকিয়ে 
বললে, ‘প্রণাম হই, মহারানী ! তাতে বিড়ালনী ভারি খুশী হয়ে চলে 
গেল। 

এমনি সে রোজ আসে, রোজ টুন্টুনি তাকে প্রণাম করে আর 
মহারানী বলে, আর সে খুশী হয়ে চলে যায়। 


_ছুর হ’ লক্ষমীছাড়ী বিড়ালনী ! 


এখন টুন্টুনির ছানাগুলি বড় হয়েছে, তাদের সুন্দর পাখা হয়েছে। 
তারা আর চোখ বুজে থাকে না। তা দেখে টুনটুনি তাদের বললে, 
‘বাছা, তোরা উড়তে পারবি? ছানার! বললে, 'ই মা, পারব 1 


বসতে পারিস কি না ।” 
ছানার! তখনই উড়ে গিয়ে তাল গাছের ডালে বসল। ত! দেখে 


টুনটুনির বই 
টুনটুনি বললে, “তবে দেখ তো দেখি, এ তাল গাছটার ডালে গিয়ে 
টুনটুনি হেসে বললে, “এখন দুষ্টু বিড়াল আন্মুক দেখি! 


টুনটুনি বেগুন গাছে নাচছে 


খানিক বাদে বিড়াল এসে বললে, “কি করছিস লা টুনটুনি? 

তখন টুনটুনি পা উঠিয়ে তাকে লাথি দেখিয়ে বললে, “হুর হ, লক্ষ্মী- 
ছাড়ী বিড়ালনী ? বলেই সে ফুডুক করে উড়ে পালাল । : 

দুষ্ট বিড়াল দাত খি'চিয়ে লাফিয়ে গাছে উঠে, টুনটুনিকেও ধরতে 


৫৪ টুনটুনির বই 


পারল না, ছানাও খেতে পেল না। খালি বেগুন কাটার খোচা খেয়ে 
নাকাল হয়ে ঘরে ফিবুল। 


টুনটুনি আর নাপিতের কথা 


টুনটুনি গিয়েছিল বেগুন পাতায় বসে নাচতে । নাঁচতে-নাঁচতে খেল 
বেগুন কীটার খোচা! তাই থেকে তার হল মস্ত বড় ফোড়া । 


নাপিত আর টুনটুনি 
ওমা, কি হবে? এত বড় ফোড়া কি করে সারবে 1 


= 


টুনটুনির বই ১৬ 

টুনটুনি একে জিগগেস করে তাকে জিগংগেস করে । সবাই বললে, 
এওটা নাপিত দিয়ে কাটিয়ে ফেল ৷’ 

তাই টুনটুনি নাপিতের কাছে গিয়ে বললে, 'নাপিতদাদা, নাপিতদাদা, 
আমার ফোড়াট। কেটে দাও না! 

নাপিত তার কথ শুনে ঘাড় বেঁকিয়ে নাক সিঁটকিয়ে বললে, 
“ইস্‌! আমি রাজাকে কামাই, আমি তোর ফোড়া কাটতে গেলুম 
আর কি! 

টুনটুনি বললে, “আচ্ছা দেখতে পাবে এখন, ফোড়া, কাটতে যাও 
কিনা। 

বলে, সে রাজার কাছে গিয়ে নালিশ করলে “রাজামশাই, 
আপনার নাপিত কেন আমার ফোড়া কেটে দিচ্ছে না? ওকে সাজা 


, দিতে হবে’ 


শুনে রাজামশাই হো-হো করে হাসলেন, বিছানায় গড়াগড়ি 
দিলেন, নাপিতকে কিছু বললেন না। তাতে টুন্টুনির ভারি রাগ 
হল। সে ইছুরের কাছে গিয়ে বললে, ‘ইদুরভাই, ইছ্রভাই, বাড়ি 
আছ? 

ইছুর বললে, “কে ভাই? টুনিভাই? এম ভাই। বস ভাই। 
খাট পেতে দি, ভাত বেড়ে দি, খাবে ভাই ? 

টুনটুনি বললে, ‘তবে ভাত খাই, যদি এক কাজ কর; 

ইদুর বললে, “কি কাজ? 

টুনটুনি বললে, ‘রাজামশাই যখন ঘুমিয়ে থাকবেন, তখন গিয়ে তার 
ভুঁড়ি কেটে ফুটো! করে দিতে হবে ।' 


তা শুনে ইদুর জিভ কেটে কানে হাত দিয়ে বললে, ‘ওরে বাপরে ! 


ডে টুনটুনির বই 
আমি তা পারব না।” তাতে টুনটুনি রাগ করে বিড়ালের কাছে গিয়ে 
বললে, “বিড়ালভাই, বিড়ালভাই, বাড়ি আছ? বিড়াল বললে, “কে 


ts 


ইতর আর টুনটুনি 


ভাই? টুনিভাই? এস ভাই। বস ভাই। খাট পেতে দি, ভাত 
বেড়ে দি, খাবে ভাই ? টুনটুনি বললে, ‘তবে ভাত খাই, যদি ইদুর 
মার |” 

বিড়াল বললে, ‘এখন আমি ইদ্র-টিছুর মারতে যেতে পারব না, 
আমার বড্ড ঘুম পেয়েছে” শুনে টুনটুনি রাগের ভরে লাঠির কাছে 
গিয়ে বললে, 'লাঠিভাই, লাঠিভাই, বাড়ি আছ? 


টুনটুনির বই | কা 
লাঠি বললে, “কে ভাই? টুনিভাই? এস ভাই। বস ভাই। 
খাট পেতে দি, ভাত বেড়ে দি, খাবে ভাই ঠ 


টুনটুনি বললে, “তবে ভাত খাই, যদি বিড়ালকে ঠেঙাঁও।” 

লাঠি বললে, ‘বিড়াল আমার কি করেছে যে আমি তাঁকে ঠেঙাতে 
যাব? আমি তা পারব না।” তখন টুনটুনি আগুনের কাছে গিয়ে 
বললে, 'আগুনভাই, আগুনভাই, বাড়ি আছ? 

আগুন বললে, “কে ভাই? টুনিভাই? এস ভাই। বস ভাই। খাট 
পেতে দি, ভাত বেড়ে দি, খাবে ভাই ? 

টুন্টুনি বললে, “তবে ভাত খাই, যদি তুমি লাঠি পোড়াও ।” 

আগুন বললে, 'আজ ঢের জিনিস পুড়িয়েছি আজ আর কিছু 
পোড়াতে' পারব না। টুনটুনি তাকে খুব করে বকে, সাগরের কাছে 
গিয়ে বললে, 'সাগরভাই, সাগরভাই, বাড়ি আছ ?” 

সাগর বললে, “কে ভাই? টুনিভাই? এস ভাই। বস ভাই। 
খাট পেতে দি, ভাত বেড়ে দি, খাবে ভাই?” 

টুনটুনি বললে, “তবে ভাত খাই, যদি তুমি আগুন নিবাও । 

সাগর বললে, ‘আমি তা পারব না।' তখন টুনটুনি হাতির কাছে 
গিয়ে বললে, “হাতিভাই, হাতিভাই, বাড়ি আছ? 

হাতি বললে, ‘কে ভাই? টুনিভাই? এস ভাই। বস ভাই। 
খাট পেতে দি, ভাত বেড়ে দি, খাবে ভাই ? 

টুনটুনি বললে, ‘তবে ভাত খাই, যদ সাগরের জল সব খেয়ে ফেল ৷” 

হাতি বললে, ‘অত জল খেতে পারব না, আমার পেট ফেটে যাবে ৷? 

কেউ তার কথা শুনল না দেখে টুনটুনি শেষে মশার কাছে গেল। 
মশা দূর থেকে তাকে দেখেই বললে, “কে ভাই? টুনিভাই? এস 
ভাই | বস ভাই। খাট পেতে দি, ভাত বেড়ে দি, খাবে ভাই? 


৫৮ aA টুনটুনির বই 


টুনটুনি বললে, ‘তবে ভাত খাই, যদি হাতিকে কামড়াও ।" 
মশা বললে, ‘সে আবার একট! কথা! এখুনি যাচ্ছি। দেখব 
হাতি বেটার কত শক্ত চামড়া! বলে, সে সকল দেশের সকল মশীকে 


হাতি আর টুনটুনি 


ডেকে বললে, ‘তোর! আয় তো৷ রে ভাই, দেখি, হাতি বেটার কত শক্ত 

চামড়।॥ অমনি পীন্পীন্পীন্গীন্‌ করে যত রাজ্যের মশা, বাপ বেটা 

ভাই বন্ধু মিলে হাতিকে কামড়াতে চলল । মশায় আকাশ ছেয়ে গেল, 

সূর্য ঢেকে গেল। তাদের পাখার হাওয়ায় ঝড় বইতে লাগল । গীন্‌- 

পীন্-পীন্-গীন, ভয়ানক শব্দ শুনে সকলের প্রাণ কেঁপে উঠল। তখন-_ 
হাতি বলে, সাগর শুধি! সাগর বলে, আগুন নেবাই! 


আগুন বলে, লাঠি পোড়াই! লাঠি বলে, বিড়াল ঠেঙাই ! 


টুনটুনির বই ৫৯ 
বিড়াল বলে, ইদুর মারি! ইছুর বলে রাজার ভুড়ি কাটি! 
রাজ! বলে, নাপতে বেটার মাথা কাটি ! 
নাপিত হাত জোড় করে কীপতে-কাপতে বললে, ক্ষে কর 
টুনিদাদা! এস, তোমার ফোড়া কাটি। তারপর ট্নটুনির ফোড়া 
সেরে গেল, আর সে ভারি খুশী হয়ে আবার গিয়ে নাচতে আর গাইতে 


লাগল-_টুনটুন! টুন্‌ টুন টুন! ধেই ধেই! 


টুনটুনি আর রাজার কথা 


রাজার বাগানের কোণে টুন্টুনির বাসা ছিল। রাজার সিন্দুকের টাকা 
রোদে শুকুতে দিয়েছিল, সন্ধ্যার সময় তার লোকের! একটি টাক! ঘরে 
তুলতে ভুলে গেল । 

- টুনটুনি সেই চকচকে টাকাটি দেখতে পেয়ে তার বাসায় এনে রেখে 
দিলে, আর ভাবলে, “ইস্‌! আমি কত বড়লোক হয়ে গেছি! রাজার 
"ঘরে যে ধন আছে, আমার ঘরে সে ধন আছে!’ তার পর থেকে সে 
খালি এই কথাই ভাবে আর বলে-__ 

রাজার ঘরে যে ধন আছে, টুনির ঘরেও সে ধন আছে! 

রাজ! তার সভায় বসে সে-কথা শুনতে পেয়ে জিগ্‌গেস করলেন, 
‘হ্যারে, পাখিটা কি বলছে রে! 

সকলে হাত জোড় করে বললে, ‘মহারাজ, পাখি বলছে, আপনার 
ঘরে যে ধন আছে, ওর ঘরেও নাকি সে ধন আছে!’ শুনে রাজ! 
“খিলখিল করে হেসে বললেন, “দেখ তো ওর বাসায় কি আছে ।, 

তাঁরা দেখে এসে বললে, “মহারাজ, বাসায় একটি টাকা আছে ।, 

শুনে রাজ! বললেন, “সে তে! আমারই টাকা, নিয়ে আয় সেটা ৷ 


৬০ টুনটুনির বই 


তখুনি লোক গিয়ে টুনটুনির বাস! থেকে টাকাটি নিয়ে এল। সে 
বেচারা আর কি করে, সে মনের দুঃখে বলতে লাগল-_ 
রাজা বড় ধনে কাতর । টুনির ধন নিলে বাড়ির ভিতর ! ৩ 

টুনটুনি টাকা নিয়ে তার বাসায় রাখছে 
শুনে রাজা আবার হেসে বললেন, “পাখিটা তে! বড় ঠ্যাটা রে! 
যা, ওর টাকা ফিরিয়ে দিয়ে আয়» 
টাকা ফিরে পেয়ে টুনির বড় আনন্দ হয়েছে। তখন সে বলছে 


রাজা ভারি ভয় পেল  টুনির টাকা ফিরিয়ে দিল! 
রাজা জিগগেস করলেন, “আবার কি বলছে রে? 
সভার লোকেরা বললে, “বলছে যে, মহারাজ নাকি বড্ড ভয় 
পেয়েছেন, তাই ওর টাকা ফিরিয়ে দিয়েছেন।” 


৫ 


টুনটুনির বই ২১ 


শুনে তো রাজামশাই রেগে একেবারে অস্থির । বললেন, “কি, এত 
বড় কথা । আন তো ধরে, বেটাকে ভেজে খাই ? 
ন্‌ যেই বলা অমনি লোক গিয়ে টুনটুনি বেচারাকে ধরে আনলে । 
রাজা তাকে মুঠোয় করে নিয়ে বাড়ির ভিতর গিয়ে রানীদের বললেন, 
এই পাখিটাকে ভেজে আজ আমাকে খেতে দিতে হবে ।” 


রানীরা টুনটুনিকে দেখছেন 


বলে, তো রাজ! চলে এসেছেন, আর রানীর! সাতজন মিলে সেই 
পাখিটাকে দেখছেন। 


একজন বললেন, “কী সুন্দর পাখি! আমার হাতে দাও তে 
একবার দেখি বলে, তিনি তাকে হাতে নিলেন। তা দেখে আবার 
একজন দেখতে চাইলেন । তার হাত থেকে যখন আর-একজন নিতে 


৬২ টুনটুনির বই 
গেলেন, তখন টুনটুনি ফস্‌্কে গিয়ে উড়ে পালাল । কী সর্বনাশ ! এখন 
উপায় কি হবে? রাজা জানতে পারলে তে! রক্ষা থাকবে না । 

এমনি করে তারা দুঃখ করছেন, এমন সময় একটা ব্যাঙ সেইখান, ১3. 
দিয়ে থপ-থপ করে যাচ্ছে। সাত রানী তাকে দেখতে পেয়ে খপ করে , 
ধরে ফেললেন আর বললেন, ‘চুপ চুপ! কেউ যেন জানতে না পারে। ' 
এইটেকে ভেজে দি, আর রাজামশাই খেয়ে ভাববেন, টুন্টুনিই খেয়েছেন!” 

সেই ব্যাটার ছাল ছাড়িয়ে তাকে ভেজে রাজামশাইকে দিলে তিনি 
খেয়ে ভারি খুশী হলেন। 

তারপর সবে তিনি সভায় গিয়ে বসেছেন, আর ভাবছেন, 'এবারে 
পাখির বাচ্ছাকে জব্দ করেছি ।” 

অমনি টুনি বলছে__ 

বড় মজা, বড় মজা, রাজা খেলেন ব্যাঙ ভাজা ! 

শুনেই তো রাজামশাই লাফিয়ে উঠেছেন। তখন তিনি থুথু ৬ 
ফেলেন, : ওয়াক তোলেন, মুখ ধোন আরে! কত কি করেন। তারপর 
রেগে বললেন, “সাত রানীর নাক কেটে ফেল” 

অমনি জল্লাদ গিয়ে সাত রানীর নাক কেটে ফেললে । 

তা দেখে টুনটুনি বললে__ 

এক টুনিতে টুনটুনাল সাত রানীর নাক কাটাল! 

তখন রাজা বললেন, ‘আন বেটাকে ধরে। এবার গিলে খাব । 
দেখি কেমন করে পালায়! টুনটুনিকে ধরে আনলে । রাজা বললেন, 
‘আন জল । জল এল। রাজা মুখ ভরে জল নিয়ে টুনটুনিকে সুখে 
পুরেই চোখ বুজে ঢক্‌ করে গিলে ফেললেন । সবাই বললে, ‘এবার | 
পাখি জব্দ! বলতে-বলতেই রাজামশাই ভোক্‌ করে মস্ত একট] ঢেকুর 
তুললেন। 


| 


টুনটুনির বই : - ৬৩ 
সভার লোক চমকে উঠল, আর টুনটুনি সেই ঢেকুরের সঙ্গে বেরিয়ে 
এসে উড়ে পালালো! । রাজা বললেন, “গেল, গেল । ধর, ধর!” 
অমনি ছুশো লোক ছুটে গিয়ে আবার বেচারাকে ধরে আনলে । 


রাজা টুনটুনিকে থেতে যাচ্ছেন 

তারপর আবার জল নিয়ে এল, আর সিপাই এসে তলোয়ার নিয়ে 
রাজামশায়ের কাছে দাড়াল, টুনটুনি বেরুলেই তাকে ছু'টুকরো করে 
ফেলবে । এবার টুনটুনিকে গিলেই রাজামশাই ছুই হাতে মুখ চেপে 
বসে থাকলেন, যাতে টুনটুনি আর বেরুতে না পারে। সে বেচারা 
পেটের ভিতরে গিয়ে ভয়ানক ছটফট করতে লাগল । 

খানিক বাদে রাজামশাই নাক সি'টকিয়ে বললেন, ‘ওয়াক !! অমনি 
টুনটুনিকে সুদ্ধ তার পেটের ভিতরের সকল জিনিস বেরিয়ে এল । 


ঙ টুনটুনির বই 

সবাই বললে, “সিপাই, সিপাই । মারো, মারো! পালালো!" 

সিপাই তাতে থতমত খেয়ে তলোয়ার দিয়ে যেই টুন্টুনিকে মারতে 
যাবে, অমনি সেই তলোয়ার টুন্টুনির গায়ে না পড়ে, রাজামশায়ের 


নাক-কাট! রাজা ূ 
নাকে পড়ল । রাজামশাই তো ভয়ানক চ্যাচালেন, সঙ্গে-সঙ্গে সভার | 
সকল লোক ট্যাচাতে লাগল । তখন ডাক্তার এসে ওষুধ দিয়ে পটি 
বেঁধে অনেক কষ্টে রাজামশাইকে বাঁচাল । 
টুনটুনি তা দেখে বলতে লাগল__ 
নাক-কাটা রাজা রে দেখ তো কেমন সাজা রে! 
বলেই, সে উড়ে মে-দেশ থেকে চলে গেল। রাজার লোক ছুটে 


এসে দেখল, খালি বানা পড়ে আছে। 


নরহরি দাস 


যেখানে মাঠের পাশে বন আছে, আর বনের ধারে মস্ত পাহাড় আছে 
সেইখানে, একটা গর্তের ভিতরে একটি ছাগলছানা থাকত। দে তখনো 
বড় হয়নি, তাই গর্তের বাইরে যেতে পেত না । বাইরে যেতে চাইলেই 
তার মা বলত, “যাসনে! ভালুকে ধরবে, বাঘে নিয়ে যাবে, সিংহে 
খেয়ে ফেলবে ! ত! শুনে তার ভয় হত, আর সে চুপ করে গর্ভের 
ভিতরে বসে থাকত। তারপর সে একটু বড় হল, তার ভয়ও কমে 
গেল। তখন তার মা বাইরে চলে গেলেই সে গর্তের ভিতর থেকে উকি 
মেরে দেখত। শেষে একদিন একেবারে গর্তের বাইরে চলে এল । 

সেইখানে এক মস্ত ষাঁড় ঘাস খাচ্ছিল। ছাগলছানা আর এত বড় 
জন্ত কখনো দেখেনি । কিন্ত তার শিং দেখেই সে মনে করে নিল, 
টা-ও ছাগল, খুব ভালে! জিনিস খেয়ে এত বড় হয়েছে। তাই সে 
তার কাছে গিয়ে জিগগেস করলে, 'হ্যাগা, তুমি কি খাও ? 

বাড় বললে, ‘আমি ঘাস খাই ।’ ছাগলছানা বললে, ‘ঘাস তো৷ 
আমার মাও খায়, সে তে তোমার মতো এত বড় হয়নি ? 

ষাড় বললে, ‘আমি তোমার মায়ের চেয়ে ঢের ঢের ভালে! ঘাস 
অনেক বেশি করে খাই !' 

ছাগলছানা বললে, ‘সে ঘাস কোথায়? যাড় বললে, “এ বনের 
ভিতরে ।” ছাগলছানা বললে, “আমাকে সেখানে নিয়ে যেতে হবে ।? 
এ কথা শুনে ষাঁড় তাকে নিয়ে গেল। 

সেই বনের ভিতরে খুব চমৎকার খাস ছিল। ছাঁগলছানার পেটে 
যত ঘাস ধরল, সে তত ঘাস খেল। 

খেয়ে তার পেট এমন ভারী হল যে, সে আর চলতে পারে না। 

টা 


৬৬ টুনটুনির বই 
সন্ধ্যে হলে ষাঁড় এসে বললে, ‘এখন চল, বাড়ি যাই ॥' 
কিন্তু ছাগলছানা কি করে বাড়ি যাবে? সে চলতেই পারে না। 
তাই সে বললে, ‘তুমি যাও, আমি কাল যাব !” 


তখন বাঁড় চলে গেল। ছাগলছানা একটি গর্ত দেখতে পেয়ে তার 
ভিতরে ঢুকে রইল । 

ষাঁড় আর ছাগলছানা 


সেই গর্তটা ছিল এক শিয়ালের। সে তার মাম! বাঘের বাড়ি 
নিমন্ত্রণ খেতে গিয়েছিল । অনেক রাত্রে ফিরে এসে দেখে, তার গর্তের ূ 
ভিতর কি রকম একটা! জন্তু ঢুকে রয়েছে । ছাগলছানাটা কালো ছিল, - 
তাই শিয়াল অন্ধকারের ভিতর ভালো করে দেখতে পেল না। দে J 


টুনটুনির বই ৬৭ 
ভাবল, বুঝি রাক্ষস-টাক্ষস হবে ; এই মনে করে সে ভয়ে-ভয়ে জিগ.গেস 
করলে, "গর্তের ভিতর কে ও fi 

ছাগলছানাটা ভারি বুদ্ধিমান ছিল, সে বললে__ 

লঙ্বা লম্বা দাড়ি ঘন ঘন নাড়ি । 
সিংহের মামা আমি নরহরি দাস পঞ্চাশ বাঘে মোর এক-এক গ্রাস! 

শুনেই তো শিয়াল ‘বাবা গো 1” বলে সেখান থেকে দে ছুট | এমন 
ছুট দিল যে, একেবারে বাঘের ওখানে গিয়ে তবে সে নিশ্বাস ফেললে । 

বাঘ তাকে দেখে আশ্চধ হয়ে জিগ্‌গেস করলে, “কি ভাগ্নে, এই 
গেলে, আবার এখুনি এত ব্যস্ত হয়ে ফিরলে যে? 

শিয়াল হাপাতে হাপাতে বললে, 'নামা, সর্বনাশ হয়েছে, আমার 
গর্ভে এক নরহরি দাস এসেছে । সে বলে কিনা-যে পঞ্চাশ বাঘে তার 
এক গ্রাস ” 

তা শুনে বাঘ ভয়ানক রেগে বললে, ‘বটে, তার এত বড় আস্পর্ধা। 
চল তো ভাগ্নে! তাকে দেখাব কেমন পঞ্চাশ বাঘে তার এক গ্রাস 1 

শিয়াল বললে, 'আমি আর সেখানে যেতে পারর না। আমি সেখানে 
গেলে যদি হা করে আমাদের খেতে আসে, তাহলে তুমি তো ছুই লাফেই 
পালাবে । আমি তো তেমন ছুটতে পারব না, আর সে বেটা আমাকে 
ধরে খাবে । বাঘ বললে, তাও কি হয়? আ।ম কখনো তোমাকে 
ফেলে পালাব না।” লামা 

শিয়াল বললে, ‘তবে আমাকে তোমার লেজের সঙ্গে বেঁধে নিয়ে 
চল ৷’ 

তখন বাঘ তো শিয়ালকে বেশ করে লেজের সঙ্গে বেঁধে নিয়েছে, 
আর শিয়াল ভাবছে, ‘এবারে আর বাঘ মামা আমাকে ফেলে পালাতে 
পারবে না? 


ডল টুনটুনির বই 


- এমনি করে তারা দু'জনে শিয়ালের গর্তের কাছে এল। ছাগলছানা 
দূর থেকেই তাদের দেখতে পেয়ে শিয়ালকে বললে 
হুর হতভাগা! তোকে দিলুম দশ বাঘের কড়ি, 
এক বাঘ নিয়ে এলি লেজে দিয়ে দড়ি! 
শুনেই তো ভয়ে বাঘের প্রাণ উড়ে গিয়েছে সে ভাবলে যে, নিশ্চয় 
শিয়াল তাকে ফাঁকি দিয়ে নরহরি দাসকে খেতে দেবার জন্যে এনেছে। 

তারপর সেকি সা কল দাড়ায় ! সে পঁচিশ হাত লম্বা এক-এক 
লাফ দিয়ে শিয়ালকে সুদ্ধ নিয়ে পালাল। শিয়াল বেচারা মাটিতে 


আছাড় 3 কাটার আচড় খেয়ে, ক্ষেতের আটে 
ল ঠোকর খেয়ে, 
যায় আর কি! শিয়াল চেঁচিয়ে বললে, মামা, আল! মামা, 


আল!’ তা শুনে বাঘ ভাবে, বুঝি সেই নরহরি দাস এল, তাই সে 
+ 4 

আরো বেশি করে ছোটে 1 এমনি করে সারারাত ছুটোছুটি করে সারা .. 

হল । 


সকালে ছাগলছান! বাড়ি ফিরে এল । 
শিয়ালের সেদিন ভারি সাজা হয়েছিল । সেই থেকে বাঘের উপর ' 
তার এমনি রাগ হল যে, সে রাগ আর কিছুতেই গেল না। ॥ 


বাঘের উপর টাগ 


{ৰ এক জোল! ছিল। তার একটি বড় আদুরে ছেলে ছিল। সে যখন যা 
৷ চাইত, সেটি না নিয়ে কিছুতেই ছাড়ত না৷ 
একদিন এক বড়মান্ুষের ছেলে জোলার বাড়ির সামনে দিয়ে ঘোড়ায় 
চড়ে যাচ্ছিল । তাকে দেখে জোলার ছেলে তার বাপকে ডেকে বললে, 
“বাবা, আমার কেন ঘোড়া নেই + আমাকে ঘোড়া এনে দাও । 
জোল! বললে, “আমি গরিব মানুষ, কি করে আনব? ঘোড়া 
| কিনতে ঢের টাকা লাগে!’ রঃ 
ছেলে বললে, “তা হবে না । আমাকে ঘোড়া এনে দিতেই হবে ।' 
বলে, সেই ছেলে আগে নেচে-নেচে কীদল, তারপর গড়াগড়ি দিয়ে 
কীদল, তারপর উঠে তার বাপের হু'কো৷ কলকে ভেঙে ফেলল । তাতেও 
1, ঘোড়া কিনে দিচ্ছে না দেখে, শেষে খাওয়া-দাওয়া ছেড়ে দিল । 
তখন জোলা তো ভারি মুশকিলে পড়ল। ছেলে কিছুতেই খাচ্ছে 
না দেখে, সে ভাবলে, ‘এখন তো আর ঘোড়া কিনে না দিলেই হচ্ছে 
না। দেখি, ঘরে কিছু টাকা আছে কি না।” 
অনেক খুঁজে সে কয়েকটি টাকা বার করল। তারপর সেই টাক! 
কাপড়ে বেঁধে সে ঘোড়া কিনতে হাটে চলল । 
হাটে গিয়ে জোলা ঘোড়াওয়ালাকে জিগগেস করলে, খ্যাগা, 
তোমার ঘোড়ার দাম ক’ টাকা? 
{| ঘোড়াওয়ালা বললে, ‘পঞ্চাশ টাকা? 
জোল! কাপড়ে বেঁধে মোটে পাঁচটি টাকা এনেছে, পঞ্চাশ টাকা সে 
কোথা থেকে দেবে? কাজেই সে ঘোড়া কিনতে না৷ পেরে মনের দুঃখে 
| বাড়ি ফিরে চলল। 
jl 


৭০ 


এমন সময় হয়েছে কি--ছ'জন লোক সেইখানে দাড়িয়ে ঝগড়ার 
করছে। তাদের একজন বললে, “তোমার কিন্ত বড় মুশকিল হবে!” 
তা শুনে আর-একজন বললে, ‘ঘোড়ার ডিম হবে !? 


ফুটিটাকে জোলা ভাবলে ঘোড়ার ডিম 


ঘোড়ার কিনা ডিম হয় না, তাই “ঘোড়ার ডিম হবে’ বললে বুঝতে 
হয় যে “কিচ্ছু হবে না, কিন্তু জোলা সে-কথা জানত না। সে ঘোড়ার 
ডিমের নাম শুনেই ব্যস্ত হয়ে বললে, “ভাই, ঘোড়ার ডিম কোথায় 
পাওয়া যায় বলতে পার ?' 


টুনটুনির বই ণ১ 

সেখানে একটা ভারি দুষ্ট লোক ছিল। সে জ্রোলাকে বললে, 
‘আমার সঙ্গে এস, আমার ঘরে ঘোড়ার ডিম আছে ।» 

সেই ছুষ্ট লোকটার ঘরে ছিল একটা ফুটি। সে জোলাকে তার সঙ্গে 

বাড়ি নিয়ে গিয়ে, সেই ফুটিটা তার হাতে দিয়ে বললে, 'এই+নাও 

ঘোড়ার ডিম। দেখ, কেমন ফেটে রয়েছে । এখুনি এর ভিতর থেকে 
ছানা বেরুবে। দেখো, ছুটে পালায় না যেন? 


তখন জোলার আনন্দ দেখে কে! 


সে জিগ্গেস করলে, “এর দাম কত? 
দুষ্ট লোকটা বললে, “পাঁচ টাক! ৷’ জোলা তখুনি সেই পাঁচটা টাক 


৭২ ... টুনটুনির বই 
খুলে দিয়ে ফুটি নিয়ে ঘরে চলল ৷ ফুটি ফেটে রয়েছে, তার ভিতরে লাল 
দেখা বাচ্ছে। জোলা ভাবলে, ‘এ রে, ছানা যদি বেরিয়ে পালাতে চায় 
তখুনি খপ করে ধরে ফেলব। তারপর গলায় চাদর বেঁধে তাকে বাড়ি - 
নিয়ে যাব। যদি লাফায় তবু ছাড়ব না৷” 

এমনি নানা কথা ভাবতে ভাবতে জোল! এক নদীর ধারে এসে 
উপস্থিত হল, আর ঠিক তথুনি তার ভয়ানক জলঙেষ্টা পেল। জোলা 
ডাঙার উপর ফুটিটা রেখে জল খেতে গিয়েছে, তার মধ্যে যে কোথা 
থেকে এক শিয়াল সেখানে এসেছে, তা সে দেখতে পায়নি তার জল 
খাওয়া হতে-হতে, শিয়ালও ফুটি প্রায় শেষ করে এনেছে । এমন সময় 
জোল! তাকে দেখতে পেয়ে, 'হায় সর্বনাশ! আমার ঘোড়ার ছানা ' 
পালাল!” বলে, তাড়া করলে । 

শিয়ালকে ছুটে ধরা কি জোলার কাজ! শিয়াল তাকে মাঠের 
উপর দিয়ে, বনের ভিতর দিয়ে, কোথায় নিয়ে গেল তার ঠিকানা নেই। 
শেষে জোলা আর চলতে পারে না। তখন ঘরে ফিরতে গিয়ে দেখে পথ 
হারিয়ে গেছে। 

তখন রাত হয়েছে, কাজেই আর ঘরে ফিরবার জে! ছিল না । জোলা 
অনেক খুঁজে এক বুড়ীর বাড়িতে গিয়ে একটু শোবার জায়গা চেয়ে 
নিলে। বুড়ীর ছুটি বৈ ঘর ছিল না । তার একটিতে বুড়ী আর তার 
নাতনী থাকত । আর-একটিতে জিনিসপত্র ছিল, সেইটিতে সে জোলাকে 
জায়গ! দিলে । ক 

একটা বাঘ রোজ রাত্রে বুড়ীর ঘরের পিছনে এসে বসে থাকত। 
বুড়ী তা টের পেয়ে, রাত্রে কখনো ঘরের বাইরে আসত না, তার 
নাতনীকেও আসতে দিত না। কিন্তু নাতনীটি জোলার কাছে তার 
ঘোড়ার ডিমের কথা একটু শুনতে পেয়েছিল, তার কথ! ভালো করে 


টুনটুনির বই ৭৩ 


শুনবার জন্য সে আবার তার কাছে যেতে চাইল । তখন বুড়ী তাকে 
বললে, ‘না-না, যাস্্‌নে। বাঁঘে-টাগে ধরে নেবে! 

‘বাঘে-টাগে’ এমনি করে 'লোকে বলে থাকে । '“টাগ’ বলে কোনো 
জন্ত নেই। কিন্তু বাঘ তো আর সে-কথা৷ জানে না, সে ঘরের পিছনে 
বসে টাগের কথা শুনে ভারি ভাবনায় পড়ে গেছে। সে ঠিক বুঝে 
নিয়েছে যে, টাগ তার নিজের চেয়েও ঢের ভয়ানক একট! জানোয়ার 
বা রাক্ষস বা ভূত হবে । আর তখন থেকে তার বেজায় ভয় হয়েছে, 
আর সে ভাবছে, টাগ যদি আসে কোন্থান দিয়ে সে পালাবে। 

এমন সময় সেই জোল! ভোর হয়েছে কি ন! দেখবার জন্যে বাইরে 
এসেছে । এসেই সে বাঘকে দেখতে পেয়ে মনে করলে “এ রে! আমার 
ঘোড়ার ছানা বসে আছে!’ 

অমনি সেছুটে গিয়ে, বাঘের নাকে মুখে গলায় কাপড় জড়িয়ে 
ভড়াক করে তার পিঠে উঠে বসল ৷ 

বাঘ যে তখন কী ভয়ানক চমকে গেল কী বলব! সে ভাবলে, ‘হায় 
হায়! সর্বনাশ হয়েছে! নিশ্চয় আমাকে টাগে ধরেছে! এই মনে 
করে, বাঘ প্রাণের ভয়ে ছুটতে লাগল । কিন্তু চোখে কাপড় বাঁধ! ছিল 
বলে ভালো। করে ছুটতে পারল না । 

জোলা তো গোড়া থেকেই তার পিঠে চড়ে বসে আছে, আর ভাবছে 
এটা তার ঘোড়ার ছানা । সে ঠিক করে রেখেছে যে, একটু ফরসা হলেই 
পথ চিনতে পারবে, তখন ঘোড়ার ছানাটাকে নিয়ে বাড়ি যাবে। ফরসা! 
যখন হল, তখন জোলা দেখল যে সে ঘোড়া মনে করে বাঘের উপর 
চড়ে বসেছে । তখন আর সেকি করে? সে ভাবলে, এবারে আর 
রক্ষা নেই! 

বাঘ ছুটছে আর বলছে, “দোহাই টাগদাদা ! আমার ঘাড় থেকে 


৭5. টুনটুনির বই 
নামো, আমি তোমায় পুজো করব।’ জোলা জানে না যে, বাঘ তাকেই 
টাগ বলছে। জোলা খালি ভাবছে, সেকি করে পালাবে । 
এমন সময় বাঘ একট! বটগাছের তল! দিয়ে যাচ্ছিল । সেই গাছের' = 
ডালগুলি খুব নিচু, হাত বাড়ালেই ধরা যায়। জোল! খপ, করে তার 
একটা ডাল ধরে ঝুলে গাছে উঠে পড়ল। ? 


tn 


তখন জোল! বললে, “বড্ড বেঁচে গিয়েছি 1, 
বাঘও বললে, “বড্ড বেঁচে গিয়েছি 1? 


কিন্তু খালি গাছে উঠলে কী হবে? তা থেকে নামতে পারলে তো 


টুনটুনির বই ৭৫ 


হয়। সে হতভাগা বাঘট। সেখান থেকে ছুটে না পালিয়ে গাছতলায় বসে 
ূ হাপাতে লাগল, আর চেঁচিয়ে অন্য বাঘদের ডাকতে লাগল । তার ডাক 

1», শুনে চার-পীচটা বাঘ সেখানে এসে বললে, “কি হয়েছে তোমার? 
(তোমার চোখ বাধলে কে?” 


ভু 


তর 


ভু 
২ 
৪২ 


ভাই, গাছের উপর ওটা কি? 
বাঘ হাপাতে হাপাতে বললে, “আরে ভাই, আজ আর একটু হলেই 
গিয়েছিলুম আর কি! আমাকে টাগে ধরেছিল। অনেক হাত জোড় 
করে পুজো দেব বলতে তবে ছেড়ে দিয়েছে। সেই বেটা আমার চোখ 
“বেঁধে রেখেছে, পুজো না দিলে আবার এসে ধরবে।” 


৭৬ টুনটুনির বই 


এই কথা শুনে, সব বাঘ মিলে, সেই গাছতলায় টাগের পুজো আরম্ভ 
করল। বড়-বড় মোষ আর হরিণ নিয়ে দলে-দলে আসতে লাগল। 


জোলা আর অত বাঘ কখনো দেখেনি । সে তো! গাছে বসে কেঁপেই 


অস্থির । 
জোলা কাপছে আর গাছের পাতা নড়ছে। বাঘের! তাতে ব্যস্ত 


হয়ে চেয়ে দেখল, পাতার আড়ালে ছিল বলে জোলাকে তারা চিনতে 
পারল না। 


একজন বললে, “ভাই, গাছের উপর ওটা কি? 

আর-একজন বললে, ‘দেখ ভাই, ওটার কী মস্ত লেজ, 

লেজ তো নয়, জোলার কাপড় ঝুলছিল। পাতার জন্টে ভালে! 
করে দেখতে না পেয়ে, বাঘেরা তাকেই লেজ মনে করেছে। সেই লেজ 
দেখে একটা বুড়ো বাঘ বললে, ওটা একটা খুব ভয়ানক জানোয়ার হবে, 
হয়তো বা টাগই হবে|” এই কথা শুনেই তো সব বাঘ মিলে থিরলে, 
ধরলে! পালা, পালা! বলে, সেখান থেকে ছুটে পালাল। তখন 
জৌলাও গাছ থেকে নেমে বাড়ি চলে গেল। 

জোলাকে দেখে তার ছেলে বললে, “কই বাবা, ঘোড়া কই 1 

জোলা তার গালে ঠাস করে এক চড় মেরে বললে, ‘এই নে তোর 
ঘোড়া 1” 

তারপর থেকে সে-ছেলে আর ঘোড়ার কথা বলত না। 


--__ শি ১০০৮০িলি 


বাঘের পালকি চড়৷ 


বাঘ কিনা মামা আর শিয়াল কিনা ভাগ্নে, তাই দু'জনের মধ্যে বড্ড ভাব। 

শিয়াল একদিন বাঘকে নিমন্ত্রণ করল, কিন্তু তার জন্যে খাবার কিছু 
তিয়ের করল না। বাঘ যখন খেতে এল, তখন তাঁকে বললে, “মামা, 
একটু বস। আরও দু-চারজনকে নিমন্ত্রণ করেছি, তাদের ডেকে নিয়ে, 
আসি ।? 


_কি ভাগ্নে, পেট ভরল তো? 


এই বলে, শিয়াল চলে গেল, আর সে-রাত্রে বাড়ি ফিরল না। 
বাঘ সারারাত বসে থেকে, সকালবেলা শিয়ালকে বকতে-বকতে বাড়ি 
চলে গেল। 


৭৮, টুনটুনির বই 
তারপর একদিন বাঘ শিয়ালকে নিমন্ত্রণ করল । শিয়াল এলে তাকে 
খেতে দিল মস্ত-মস্ত মোটা-মোটা হাড়। তার এক-একট। লোহার 
মতো শক্ত । শিয়াল বেচারার চারটে দাত ভেঙে গেল, তবু সেই হাড়ের 
একটুও সে চিবিয়ে ভাঙতে পারল না। বাঘ এ রকম হাড় খেতেই খুব 
ভালোবাসে । সে মনের সুখে পেটভরে সব হাড় চিবিয়ে খেলে, আর 
বললে, “কি ভাগ্নে, পেট ভরল তো? 
শিয়াল হাসতে-হাসতে বললে, ‘হ্যা মামা, আমার বাড়িতে তোমার 
যেমন পেট ভরেছিল, তোমার বাড়িতেও আমার তেমনি পেট ভরেছে। 
মনে-মনে কিন্ত তার ভয়ানক রাগ হল, আর সে বললে, “যদি 
বাঘ মামাকে জব্দ করতে পারি, তবে দেশে ফিরব, নইলে আর দেশে 
ফিরব না! 
এই মনে করে, শিয়াল সে-দেশ ছেড়ে আর এক দেশে চলে গেল। 
সেই নতুন দেশে অনেক আখের ক্ষেত ছিল। শিয়াল সেই আখের 
ক্ষেতে থাকত আর খুব করে আখ খেত। যা খেতে পারত না, ভেঙে 
রেখে দিত। 
চাষীর! বললে, ‘ভালো রে ভালো, এমন করে আমাদের আখ কোন 
টু শিয়াল ভেঙে দেয় ? বেটাকে এর সাজা দিতে হবে। বলে, তারা 
ক্ষেতের পাশে একট! খোঁয়াড় তয়ের করল। 
কাঠ দিয়ে ছোট্ট ঘরের মতন করে খোঁয়াড় তয়ের করতে হয়। তার 
ভিতরে কোনে! জন্ত ঢুকলে তার দরজা আপনা-আপনি বন্ধ হয়ে যায়। 
তাতেই সেই জন্ত খোঁয়াড়ের ভিতর আটকা পড়ে। 
চাষীরা যখন খোয়াড় তয়ের করছে, শিয়াল তখন হাসছে আর 
বলছে, “আমার জন্যে, না, মামার জন্যে? এমন সুন্দর ঘরে মাম! থাকলেই 
ভালো হয়।' 


| টুনটুনির বই ৭৯ 


তার পরদিনই সে বাঘকে গিয়ে বললে, “মামা, একটি বড় নিমন্ত্রণ 
এসেছে। রাজার ছেলের বিয়ে, সেখানে আমি গান গাইব আর তুমি 
৷ * বাজাবে। আর খাব যা, তার তো কথাই নেই। তারা পালকি 


wan OR 


=_এবারের নিমস্ত্রণটা আমিই খাইগে। 


বাঘ বললে, ‘তা আর যাব না? এমন নিমন্ত্রণট। কি ছাড়তে 
আছে? আবার তারা পালকিও পাঠিয়েছে । 

শিয়াল বললে, “সে কি যে-সে পালকি । এমন পালকিতে আর 

_ কখনো চড়নি মামা এমনি কথাবার্তা বলে, দু'জনে সেই আখের 


টু._৬ 


৮০ টুনটুনির বই 
ক্ষেতের ধারে এল, যেখানে সেই খোঁয়াড রয়েছে । খোঁয়াড় দেখে বাঘ 
বললে, ‘খালি পালকি পাঠিয়েছে, বেয়ার! পাঠায়নি যে? 
,শিয়াল বললে, ‘আমর! উঠে বসলেই বেয়ারা আসবে এখন |” 
বাঘ বললে, ‘পালকির যে ভাণ্া নেই, বেয়ারারা কি করে বইবে ? 
শিয়াল বললে, “ডাণ্ড তারা সঙ্গে আনবে 1” 
একথা শুনে বাঘ যেই খৌয়াড়ের ভিতর ঢুকেছে, অমনি ধড়াস করে 
তার দরজা বন্ধ হয়ে গিয়েছে । তখন শিয়াল বললে, “মামা, দরজাটা 
যে বন্ধ করে দিলে, আমি ঢুকব কি করে? 
বাঘ বললে, “তোমার ঢুকে কাজ নেই । এবারের নিমন্ত্রণটা আমিই 
খাইগে |” 


শিয়াল বললে, ‘বেশ কথা মাম1। খুব ভালো করে পেটভরে নিমন্ত্রণ 
খেও। কম খেও না যেন! 


এই বলে, শিয়াল হাসতে হাসতে তার দেশে চলে গেল। 

তারপর চাষীরা এসে দেখল যে, বাঘমশাই খোঁয়াডের ভিতর বসে 
আছেন। তখন তারা কী খুশী যে হল, কী বলব! 

তারা সকলকে ডেকে বললে, ‘আন খন্তা, আন বল্লম, আন যে যা 
পারিস। খোঁয়াড়ে বাঘ পড়েছে । আয় তোরা কে কোথায় আছিস।” 

অমনি সকলে ছুটে এসে বাঘকে মেরে শেষ করলে! 


৯ 


বুদ্ধর বাপ 
এক যে ছিল বুড়ো চাষী, তার নাম বুদ্ধ'র বাপ। 

বুদ্ধ,র বাপের ক্ষেতে ধান পেকেছে, আর দলে-দলে বাবুই এসে 
সেই ধান খেয়ে ফেলছে। বুদ্ধ বাপ ঠকঠকি বানিয়ে তাই দিয়ে বাবুই 


বুদ্ধুর বাপ ঠকঠকি বাজিয়ে বাবুই তাড়াচ্ছে। 


তাড়াতে যায়। কিন্তু ঠকঠকির শব্দ শুনেও বাবুই পালায় না। তখন 
সে রেগেমেগে বললে, বেটারা! একবার যদি ধরতে পারি, তাহলে 
ইড়ি-মিডি-কি'ড়ি বাধন দেখিয়ে দেব!” 


৮২ টুনটুনির বই 


ইডি-মিডি-কি'ড়ি বাধন বলে কোনো-একটা জিনিস নেই। বুদ্ধ 
বাপ আর কোনো ভয়ানক গাল খুঁজে না পেয়ে এ-কথা বলে। রোজই 
বাবুই আনে, রোজই বুদ্ধ,র বাপ তাদের তাড়াতে না৷ পেরে বলে, 
'ইড়ি-মিডি-কিড়ি বাধন দেখিয়ে দেব 

এর মধ্যে একদিন হয়েছে কি, একটা! মস্ত বাঘ রাত্রে এসে বুদ্ধর 
বাপের ক্ষেতের ভিতর ঘুমিয়ে ছিল, ঘুমের ভিতর কখন সকাল হয়ে 
গেছে, আর সে-বাঘ সেখান থেকে যেতে পারেনি । 

সেদিনও বুদ্ধতর বাপ বাবুই তাড়াতে এসে ঠকঠকি নাড়ছে আর 
বলছে, ‘বেটার! ! যদি ধরতে পারি তবে ইাড়ি- মিডি-কিড়ি বাধন 
দেখিয়ে দেব! 

ই'ড়ি-মিডি-কি'ড়ি বাধন শুনেই তো বাঘের বেজায় ভাবনা হয়েছে। 
সে ভাবলে, ‘তাই তো! এটা আবার কি নতুন রকমের জিনিস হল? 
এমন বাঁধনের কথা তো! কখনো শুনিনি । যতই ভাবছে, ততই তাঁর 
মনে হচ্ছে যে, এটা না দেখলেই নয়! তাই সে আস্তে-আস্তে ধানের 
ক্ষেতের ভিতর থেকে বেরিয়ে এসে, বুদ্ধ,র বাপকে ডেকে বললে, “ভাই, 
একটা কথা আছে।" 

বাঘ দেখে বুদ্ধ'র বাপ যে কা ভয় পেল, তা কী বলব! কিন্তু 
সে ভারি বুদ্ধিমান লোক ছিল। নে তথুনি সামলে গেল, বাঘ 
কিছু টের পেল না। বুদ্ধ'র বাপ বাঘকে বললে, ‘কি কথা 
ভাই? 

বাঘ বললে, ‘এ যে তুমি কি বলছ, কিড়ি-মিড়ি বাঁধন না কি! 
সেইটে আমাকে একটিবার দেখাতে হচ্ছে ।» 

বুদ্ধ বাপ বললে, ‘সে তে! ভাই, অমনি দেখানো যায় না । তাতে 


ঢের জিনিসপত্র লাগে ।” 


টুনটুনির বই ৮৩ 


বাঘ বললে, ‘আমি সব জিনিস এনে দিচ্ছি। আমাকে সেটা না 
দেখালে হবে না।” 
বুদ্ধ,র বাপ বললে, “আচ্ছা, তুমি আগে জিনিসপত্র আনো, তারপর 
. আমি দেখাব 1” 
বাঘ বললে, “কি জিনিস চাই ? 
বুদ্ধর বাপ বললে, “একটা খুব বড় আর মজবুত থলে চাই, একগাছি 
খুব মোটা আর লম্বা দড়ি চাই, আর একটা! মস্ত মুগুর চাই” 
বাঘ বললে, “শুধু এই চাই? এসব আনতে আর কতক্ষণ ? 
সেট। হাটের দিন ছিল। বাঘ গিয়ে হাটের পথের পাশে ঝোপের 
ভিতর লুকিয়ে রইল। খানিক বাদেই সেই পথ দিয়ে তিনজন খইওয়ালা 
যাচ্ছে। খইওয়ালাদের থলেগুলি খুব বড় হয়, আর তার এক-একটা 
ভারি মজবুত থাকে ৷ 
বাঘ ঝোপের ভিতর বসে আছে, আর খইওয়ালারা একটু একটু 
করে তার সামনে এসেছে । অমনি সে 'হালুম ? বলে লাফিয়ে এসে 
রাস্তার মাঝখানে দাড়াল । খইওয়ালারা তো খই-টই ফেলে চেঁচিয়ে, 
কোথায় পালাবে তার ঠিক নেই। 
তখন বাঘ তাদের খইস্ুদ্ধ থলেগুলি এনে বুদ্ধ'র বাপকে দিল। 
তারপর সে গেল দড়ি আনতে । 
দড়ির জন্য তাকে আর বেশি দূর যেতে হল না। মাঠে ঢের গরু 
খোঁটায় বাধ! ছিল, বাঘ তাদের কাছে যেতেই তারা দড়ি ছি'ড়ে 
পালাল। সেই সব দড়ি এনে সে বুদ্ধ বাপকে দিল। তারপর 
গেল মুগুর আনতে। 
পালোয়ানেরা তাদের আড্ডায় মুগুর ভাজছে, এমন সময় বাঘ 
সেখানে গিয়ে উপস্থিত হল। বাঘ দেখে “বাপ রে, মা রে!’ বলে, তারা 


৮৪ টুনটুনির বই 


ছুট দিল। তখন বাঘ তাদের বড় মুগুরটা মুখে করে এনে বুদ্ধুর বাপকে 
বললে, ‘তোমার জিনিস তে সবই এনেছি, এখন সেটাকে দেখাও !' 

বুদ্ধ বাপ বললে, ‘আচ্ছা, তবে তুমি একটিবার এই থলের ভিতরে 
এস দেখি ।” 

খইস্থদ্ধ থলেগুপি এনে বুদ্ধ বাপকে দিল। 
বলতেই তো বাঘমশায় গিয়ে সেই থলের ভিতরে ঢুকেছেন। তখন 
বুদ্ধর বাপ তাড়াতাড়ি থলের মুখ বন্ধ করে, তাকে আচ্ছা করে দড়ি 
দিয়ে জড়াল। একটু নড়বার জো অবধি রাখল ন1। 
তারপর দু'হাতে সেই মুগুর তুলে ধাই করে সেই থলের উপর যেই 
এক ঘা লাগিয়েছে, অমনি বাঘ ভারি আশ্চর্য হয়ে বললে, ‘ও কি 
করছ ? 


টুনটুনির বই ৮৫ 


ুদ্ধর বাপ বললে, “কেন? ইড়ি-মিডি-কি'ড়ি বাধন দেখাচ্ছি 
তোমায় ভয় হয়েছে নাকি ?” 

ভয় হয়েছে বললে তো লজ্জার কথা হয়, তাই বাঘ বললে, “না” 

তখন বুদ্ধ,র বাপ সেই মুগুর দিয়ে ধাই-ধাই করে থলের উপর 
মারতে লাগল ! ট্যাচালে পাছে নিন্দে হয়, তাই মার খেয়েও বাঘ 


কি 


মুগুর দিয়ে খালি মারছেই*** 
অনেকক্ষণ চুপ করে ছিল। কিন্তু চুপ করে আর কতক্ষণ থাকবে? 
দশ-বারো ঘা খেয়েই সে ঘেয়াও-ঘেয়াও করে ভয়ানক ট্যাচাতে 
লাগল । খানিক বাদে আর ট্যাচাতে না পেরে,. গোঙাতে আরম্ভ 
. করল। বুদ্ধ বাপ তবুও ছাড়ছে না, ধাই-ধাই করে সে খালি 
* মারছেই । শেষে, আর বাঘের সাড়া-শব নেই দেখে সে ভাবলে, 


৮৬ টুনটুনির বই 
মরে গেছে। তখন থলে খুলে, বাঘটাকে ক্ষেতের ধারে ফেলে রেখে, 
বুদ্ধ'র বাপ ঘরে এসে বসে রইল । 

বাঘ কিন্তু মরেনি। চার-পাঁচ ঘণ্টা মড়ার মত পড়ে থেকে, তারপর * 
সে উঠে বসেছে। তখনে। গায়ে তার বড্ড বেদনা, আর জর.খুব 
কিন্ত রাগের চোটে সে-সবে সে মন দিল না। সে খালি চোখ ঘোরায় 
আর দাত খিচায় আর বলে, বেটা বুদ্ধর বাপ! পাজি, হতভাগা, 
লক্ষ্মীছাড়া ! দাড়া, তোকে দেখাচ্ছি মজা ! 

সেই কথা শুনেই তো ভয়ে বুদ্ধ'র বাপের মুখ শুকিয়ে গেল। দে 
তথুনি ঘরে দোর দিয়ে হুড়কো এটে বসে রইল। তিন দিন আর ঘর 
থেকে বেরুল না। 

বাঘ সেই তিন দিন বুদ্ধ;র বাপের ঘরের চারধারে ঘুরে বেড়াল, 
আর তাকে গালি দিল। তারপর করেছে কি, দরজার কাছে এসে খুব , 
ভালোমামুষের মতন করে বলছে; “মামাকে একটু আগুন দেবে দাদ? = 
তামাক খাব! 

বুদ্ধ বাপ দেখলে, কথাগুলো মানুষের মতো, কিন্তু গলার 
আওয়াজট! বাঘের মতো। তখন সে ভাবলে, আগুন দেবার আগে 
একবার ভালো করে দেখে নিতে হবে । এই ভেবে, সে যেই দরজার 
ফাক দিয়ে উকি মেরেছে, অমনি দেখে, সর্বনাশ বাঘ! তখন আর 
কি সে দরজা খোলে! সে কৌকাতে-কৌকাতে বললে, “ভাই, বড্ড 
জ্বর হয়েছে, দোর খুলতে পারব না। তুমি দরজার নীচ দিয়ে তোমার 
লাঠিগাছটা ঢুকিয়ে দাও, আমি তাতে আগুন বেঁধে দিচ্ছি ৷? 

বাঘ লাঠি কোথায় পাবে? সে তার লেজটা দরজার নীচ দিয়ে 
ঢুকিয়ে দিল। অমনি বুদ্ধ বাপ বঁটি দিয়ে ঘ্যাচ করে সেই লেজ কেটে 
ফেললে । 


টুনটুনির বই ৮ 
বাঘ তখন ‘ঘেয়াও !' বলে, বুদ্ধর বাপের চালের সমান উঁচু লাফ 
দিল। তারপর একটুখানি লেজ যা ছিল, তাই গুটিয়ে চ্যাচাতে-চ্যাচাতে 
*  ৮ছুটে পালাল । 


ঘণ্যাচ করে লেজ কেটে ফেললে। 


তাতেও কিন্তু বুদ্ধর বাপের ভয় গেল না। সে বেশ বুঝতে পারল 
যে, এর পর সব বাঘ মিলে তাকে মারতে আসবে। সত্যি-সত্যি সে 
তার পরদিন দেখলে, কুড়ি-পঁচিশট! বাঘ তার ঘরের দিকে আসছে। 
তখন সে আর কী করবে! ঘরের পিছনে খুব উচু একট! তেঁতুল গাছ 
ছিল, তার আগায় গিয়ে বসে রইল ! 


er টুনটুনির বই 
সেইখানে একট! হাঁড়ি বাধা ছিল। বুদ্ধ, বাপ তার পিছনে 
লুকিয়ে দেখতে লাগল বাঘেরা কি করে। 

বাঘের উপরে বাঘ... 
বাঘের! এসেই সেই হাঁড়ির আড়ালে বুদ্ধ বাপকে দেখতে পেয়েছে। 
“তখন তারা তাকে গাল দেয়, ভেচায় আর কত রকম ভয় দেখায়। 
বুদ্ধ বাপ চুপটি করে হাড়ি ধরে বসে আছে, কিছু বলে না। 
তারপর বাঘের! মিলে বুদ্ধ,র বাঁপকে ধরবার এক ফন্দি ঠিক 
করলে । তাদের মধ্যে যার খুব বুদ্ধি ছিল সে বললে, “আমাদের মধ্যে যে 
সকলের বড়, সে মাটিতে গুড়ি মেরে বসবে। তার চেয়ে যে ছোট, 


টুনটুনির বই রি 

সে তার ঘাড়ে উঠবে। তার চেয়ে যে ছোট, সে আবার তার ঘাড়ে 
উঠবে। এমনি করে উচু হয়ে, আমর! এ হতভাগাকে ধরে খাব ।” 

তাদের মধ্যে সকলের বড় ছিল সেই ঠেঙাখেকো। লেজকাটা বাঘটা । 
তার লেজের ঘা তখনো শুকোয়নি বলে, সে বসত না, বসতে গেলেই 
তার বড্ড লাগত। কিন্তু না বসলেও তো৷ চলবে না, যেমন করেই হোক 
বসতে হবে। এমন সময় একটি গর্ত দেখতে পেয়ে, সে সেই গর্ভের 
ভিতরে লেজটুকু ঢুকিয়ে, কোনোমতে বসল। তারপর অন্য বাঘের! 
এক-একজন করে তার পিঠে উঠতে লাগল । 

এমনি করে, বাঘের পিঠে বাঘ উঠে, দেখতে-দেখতে তারা৷ প্রায় 
বুদ্ধ বাপের সমান উঁচু হয়ে গেল। আর একটু উচু হলেই তাকে ধরে 
ফেলবে । 

বুৰুর বাপ বলছে, “ঘা! হয় হবে, একবার শেষ এক ঘা মেরেই নি!” 
এই বলে, সে হাড়িটি খুলে হাতে নিয়ে বসেছে _নেই হাঁড়ি সকলের 
উপরকার বাঘটার মাথায় ভাঙবে । 

এমন সময় ভারি একটা মজা হয়েছে। যে গর্তে সেই লেজকাটা 
বাঘ তার লেজ ঢুকিয়েছিল, সেই গর্তটা ছিল কাকড়ার। কাকড়৷ 
কাটা লেজের গন্ধ পেয়ে, আস্তে-আস্তে এসে তার ছুই দাড়া দিয়ে তাতে 
চিমটি লাগিয়েছে। চিমটি খেয়ে বেঁড়ে বাঘ বললে, ‘উঃ হুঃ! ঘে'য়াও ! 
হাল্ুম! আরে উপরেও বুদ্ধ, বাপ নীচেও বুদ্ধ বাপ! বলতে- 
বলতেই তো সে লাফিয়ে উঠল, আর তার পিঠের বাঘগুলি জড়াজড়ি 
করে ধুপধাপ শব্দে মাটিতে পড়ে গেল। ঠিক সেই সময়ে বুদ্ধ বাপও 
লেজকাটা বাঘের পিঠে হাড়ি আছড়ে ফেলে বললে, থর! ধর! বেঁড়ে 
বেটার ঘাড়ে ধর! 


এর পর কি আর বাঘের দল সেখানে দাড়ায়? তার! লেজ গুটিয়ে, 


৯০ টুনটুনির বই 


কান খাড়া করে, যে যেখান দিয়ে পারল ছুটে পালাল । আর কোনো- 
দিন তার! বুদ্ধ'র বাপের বাড়ির কাছেও এল না। 


(বৌক বাঘ 

এক রাজার বাড়ির কাছে এক শিয়াল থাকত। রাজার ছাগলের 
ঘরের পিছনে তার গর্ত ছিল। 

রাজার ছাগলগুলি খুব সুন্দর আর মোটা-মোঁটা ছিল । 

তাদের দেখলেই শিয়ালের ভারি খেতে ইচ্ছে হ'ত। কিন্ত রাজার 
রাখালগুলির ভয়ে তাদের কাছে আসতে পারত না। 

তখন শিয়াল তার গর্তের ভিতর থেকে মাটি খু'ড়তে আরম্ত করল। 
খুড়ে-খু'ড়ে তে। সে ছাগলের ঘরে এসে উপস্থিত হল, কিন্তু তবুও ছাগল 
খেতে পেল না। 

রাখালের দল তখন সেখানে বসেছিল । তারা শিয়ালকে দেখতে 
পেয়েই ধরে বেঁধে ফেলল । তারপর তাকে খোটায় বেঁধে রেখে তার! 
চলে গেল। যাবার সময় বলে গেল “কাল এটাকে নিয়ে সকলকে 
তামাশ। দেখাব, তারপর মারব । আজ রাত হয়ে গেছে!’ 

রাখালেরা চলে গেছে, শিয়াল মাথা হেট করে বসে আছে, এমন 
সময় এক বাঘ সেইখান দিয়ে যাচ্ছে । 


শিয়ালকে দেখে বাঘ ভারি আশ্চর্য হয়ে বললে, “কি ভাগ্নে, এখানে 
বসেকি কর? 


শিয়াল বললে, “বিয়ে করছি” 

বাঘ বললে, ‘তবে কনে কোথায়? লোকজন কোথায় ?' 

শিয়াল বললে, ‘কনে তো রাজার মেয়ে। লোকজন তাকে আনতে 
গেছে!’ 


টুনঠানর বং ১ 


বাঘ বললে, ‘তুমি বাধা কেন? 

শিয়াল বললে, ‘আমি কিনা বিয়ে করতে চাইনি, তাই আমাকে 
বেঁধে রেখে গেছে, পাছে আমি পালাই।” 

বাঘ বললে, ‘সত্যি নাকি? তুমি বিয়ে করতে চাচ্ছ না? 

শিয়াল বললে, “সত্যি মামা! আমার বিয়ে করতে একটুও, ইচ্ছে 
হচ্ছে না।” 

তা শুনে বাঘ ভারি ব্যস্ত হয়ে বললে, “তবে তোমার জায়গায় 
আমাকে বেঁধে রেখে তুমি চলে যাও না 

শিয়াল বললে, ‘এক্ষুনি! তুমি আমার বাঁধন খুলে দাও, তারপর 
আমি তোমাকে বেঁধে রেখে যাচ্ছি ।” 
তখন বাঘের আনন্দ দেখে কে | সে অমনি এসে শিয়ালের বাঁধন 
খুলে দিলে । শিয়ালও আর দেরি ন! করে, তাকে ভালোমতো খোঁটায় 
বেঁধে বললে, “একটা কথা মামা! তোমার শালার! এয়ে তোমার সঙ্গে 

হাসি-তামাশ! করবে। তাতে তুমি চটো না যেন৷? 

বাঘ বললে, ‘আরে না! আমি তাতে চটি? আমি বুঝি এতই 
বোকা? এ-কথায় শিয়াল হাসতে-হাসতে চলে গেল। বাঘ ভাবতে 
লাগল, কখন কনে নিয়ে আসবে । 

সকালবেলায় রাখালের দল এসে উপস্থিত হল। বাঘ তাদের দেখে 
ভাবল, “এই আমার শালারা এসেছে । এক্ষুনি হয়তো ঠাট্টা করবে। 
আর তাহলে আমাকে খুব হাসতে হ'বে ।" 

রাখালেরা এসেছিল শিয়াল মারতে । এসে দেখলে, বাঘ বসে 
আছে। অমনি তো৷ ভারি একট! হৈ-চৈ পড়ে গেল। কেউ-কেউ 
পালাতে চায়, কেউ-কেউ তাদের থামিয়ে বললে, ‘আরে বাধা রয়েছে 
দেখছিস না? ভয় কি? কুড়,ল, খস্তা, বল্লম নিয়ে আয়” 


৯ টুনটুনির বই 
তখন একজন একটা মস্ত ইট এনে বাঘের গায়ে ছুড়ে মারলে! 
তাতে বাঘ বললে, হহীঃ, হীঃ, হিহি, হিহি ৷ 
আর-একজন একটা বাঁশ দিয়ে গুতো মারলে। 
তাতে বাঘ বললে, ‘হীঃ হীঃ, হিহি, হিহি ! 
আর-একজন একটা বল্লম দিয়ে খোঁচা মারলে। 


-_হীঃ হীঃ, ছিছি, হিহি! 


তাতে বাঘ বললে, ‘উঃ হু হুঃ! হোহো হোহে| হোহো।__বুঝেছি 
তোমরা আমার শালা 


আবার তারা বল্লমের খৌঁচ। মারলে। 


তাতে বাঘ বেজায় রেগে বললে, ‘দুত্তোর । এমন ছাই বিয়ে আমি 
করব ন!” বলে, সে দড়ি ছিড়ে বনে চলে গেল। f 


টুনটুনির বই ৯৩ 


বনের ভিতরে এক জায়গায় করাতীরা করাত দিয়ে কাঠ চিরত। 
একটা মস্ত কাঠ আধখান৷ চিরে রেখে, সেইখানে গৌজ মেরে করাতীরা 
চলে গিয়েছে। এই সময় বাঘ বনের ভিতর এসে দেখে, শিয়াল সেই 


আধচেরা কাঠখানার উপরে বসে বিশ্রাম করছে। 


ফটাং করে লেজ ছিড়ে একেবারে দুইখান! 


শিয়াল তাকে দেখেই বললে, “কি মামা, বিয়ে কেমন হ'ল? 
বাঘ বললে, “না ভাগ্নে, ওরা বড্ড বেশি ঠাট্টা করছিল। তাই আমি 


চলে এসেছি ৷? 
শিয়াল বললে, ‘তা বেশ করেছ। 


করি।' 
বলতেই, বাঘ লাফিয়ে কাঠের উপরে উঠেছে, আর বসেছে ঠিক 


এখন এস, দু'জনে বসে গল্প-সঙ্প 


৯৪ টুনটুনির বই 


যেখানটায় কাঠট খুব হা করে আছে, সেইখানে । তার লেজটা সেই 
ফাকের ভিতর ঢুকে ঝুলে রয়েছে । 

শিয়াল দেখলে যে, এবারে কাঠ থেকে গৌজটা খুলে নিলেই বেশ 
তামাশা হবে! সে বাঘকে নানান কথায় ভোলাচ্ছে, আর একটু-একটু 
করে গৌজটিকে নাড়ছে । নাড়তে-নাড়তে এমন করেছে যে, এখন 
টানলেই সেট। খুলে যাবে, আর কাঠ বাঘের লেজ কামড়ে. ধরবে। 
তখন সে “মামা গেলুম ! বলে, সেই গোৌঁজন্ুদ্ধ মাটিতে পড়ে গড়াগড়ি 
দিতে লাগল । 

আর বাঘের যে কি হল সে আর বলে কি হবে? কাঠ লেজে 
কামড়ে ধরতেই তো সে বেজায় চেঁচিয়ে এক লাফ দিল । সেই লাফে 
ফটাং করে লেজ ছিড়ে একেবারে দুইখান! তখন বাঘও শিয়ালের সঙ্গে 
মাটিতে গড়াগড়ি দিতে লাগল । 

বাঘ বললে, “ভাগ্নে, গেলুম। আমার লেজ ছি'ড়ে গিয়েছে ? 

শিয়াল বললে, “মামা, গেলুম ! আমার কোমর ভেঙে গিয়েছে 

এমনি করে দু'জনে গড়াগড়ি দিয়ে এক কচুবনে ঢুকে শুয়ে রইল। 
বাঘ আর নড়তে-চড়তে পারে না । কিন্ত শিয়াল বেটার কিছু হয়নি, সে 
আগাগোড়াই বাঘকে ফাকি দিচ্ছে। 

সেই কচুবনের ভিতরে ঢের ব্যাড ছিল, শিয়াল শুয়ে শুয়ে তাই ধরে 
পেট ভরে খেল। বাঘ বেদনায় অস্থির, সে ব্যাঙ দেখতেই পেল না 
খাবে কি! কিন্ত তার এমনি খিদে পেয়েছে যে, কিছু না খেলে সে 
মরেই যাবে! তখন সে শিয়ালকে জিগ.গেস করলে, ‘ভাগ্নে, তুমি কিছু 
খেয়েছ নাকি ?” 

শিয়াল বললে, “কি আর খাব? এই কচুই খেয়েছি। খেয়ে 
আমার পেট বড্ড ফেঁপেছে।” 


টুনটুনর বই ne 
বাঘ আর কি করে! . সেও কচুই চিবিয়ে খেতে লাগল। তারপর 


গলা ফুলে, মুখ ফুলে, সে যায় আর কি! 
তা দেখে শিয়াল বললে, “কি মামা, কিছু খেলে ? 


বাঘ নিজের হাত-পা চিবিয়ে খেল। 


বাঘ বললে, ‘খেয়েছি তো ভাগ্নে, কিন্তু বড্ড গলা ফুলেছে। তোমার 
তে| পেট ফেঁপেছে, আমার কেন গল! ফুলল ? 
শিয়াল বললে, “আমি কিনা শিয়াল, আর তুমি কিনা বাঘ, তাই |» 


লেজের ব্যথায় আর গলার ব্যথায় বাঘ যোলোদিন উঠতে পারলে 
না এই যোলোদিন কিছু না খেয়ে সে আধমরা হয়ে গিয়েছে। 


ট্‌-৭ 


৬ টুন্টুনির বই 

এমন সময় সে দেখলে যে, শিয়াল গ! ঝাড়া দিয়ে উঠে দিব্যি চলে 
যাচ্ছে। তাতে সে আশ্চর্য হয়ে জিগংগেস করলে, “কি ভাগ্নে, তোমার 
অনুথ কি করে সারল ? 

শিয়াল বললে, “মামা, একটি ভারি চমৎকার ওষুধ পেয়েছি । আমি 
আমার হাত-পা! চিবিয়ে খেলুম, আর তক্ষুনি আমার অসুখ সেরে গেল। 
তারপর দেখতে-দেখতে নতুন হাত-পা হল !? 

বাঘ বললে, ‘তাই নাকি? তবে আমাকে একথা! বলনি কেন?" 

শিয়াল বললে, “তুমি কি আর তোমার হাত-পা চিবিয়ে খেতে 
পারবে মামা? তাই বলিনি! 

এ-কথায় বাঘ ভীষণ রেগে বললে, ‘তুই শিয়াল হয়ে .পারলি, আর 
আমি বাঘ হয়ে পারব না ?' 

শিয়াল বললে, ‘তুমি দুটো ঠাট্রার ভয়ে অমন বিয়েটা ছেড়ে এলে! 
এখন যে হাত-পা চিবিয়ে খেতে পারবে তা আমি কি করে জানব ?” 

তখন বাঘ বললে, ‘পারি কি না, এই দেখ! বলেই সে নিজের 
হাত পা চিবিয়ে খেল । তারপর তিন-চার দিনের মধ্যেই ভয়ানক ঘা 
হয়ে সে মারা গেল । 


বাঘের রাধুনী 
এক বাঘের বাঘিনী মরে গিয়েছিল। মরবার সময়ে বাঘিনী বলে 
গিয়েছিল, “আমার ছুটে ছান! রইল, তাদের তুমি দেখো ৷ 
বাঘিনী মরে গেলে বাঘ বললে, “আমি কি করে বা ছানাদের দেখব” 
কি করে বা! ঘরকন্না করব ? 


টুনটুনির বই ৯৭ 
তা শুনে অন্ত বাঘের! বললে, “আবার একটা বিয়ে কর, তাহলে সব 
ঠিক হয়ে যাবে।” 
বাঘও ভাবলে, ‘একটা! বিয়ে করলে হয়। কিন্তু আর বাঘিনী বিয়ে 
করব না, তারা রাধতে-টাধতে জানে না । এবারে বিয়ে করব মানুষের 
মেয়ে, শুনেছি তারা খুব ভালে! রশধতে পারে ।” 


মেয়ে আর বাঘের ছানা । 


এই মনে করে, সে মেয়ে খুঁজতে গ্রামে গেল। সেখানে এক গৃহস্থের 
একটি ছেলে আর একটি মেয়ে ছিল। বাঘ সেই মেয়েটিকে ধরে এনে, 
তার ছান। দুটোকে বললে, “দেখ রে, এই তোদের মা | 


৯৮ ট্নটুনির বই 


ছান। দুটো বললে, “লেজ নেই, দাত নেই, রোয়া নেই, ডোরা নেই 
__ও কেন আমাদের ম। হবে? ওটাকে মেরে দাও, আমরা! খাই |? 

বাঘ বললে, “খবরদার! অমন কথা বলবি তো তোদের ছিড়ে 
টুকরো-টুকরে৷ করব 1 

তাতে ছানা দুটো ভয় পেয়ে চুপ করে গেল। কিন্তু সেই মেয়েটিকে 
তারা একেবারেই দেখতে পারত না আর কথায়-কথায় খালি বলত, 
“আর একটু বড় হলেই আমাদের গায়ে জোর হবে, তখন তোর ঘাড় 
ভেঙে তোকে খাব | 

সেই মেয়েটির দুঃখের কথা আর কী বলব! বাঘ যখন বাড়ি থাকে 
না, তখন সে ভার মা-বাপ আর ভাইয়ের জন্য গড়াগড়ি দিয়ে কাদে । 
বাঘ এলে তাঁর ভয়ে চুপ করে থাকে । এমনি করে তার দিন যাঁয়। 

আর তাঁর মা-বাপ কেঁদে-কেদে অন্ধই হয়ে গেল। তার ভাইটিও 
দিনকতক খুব কাদলে, তারপর তার মা-বাপকে বললে, “শুধু ঘরে বসে 
কীাদলে কি হবে? আমি চললুস, দেখি বোনের সন্ধান করতে পারি কি 
না এই বলে, সে ঘর থেকে বেরিয়ে, খালি বনে-বনে ঘুরতে লাগল । 
ঘুরতে-ঘুরতে শেষে সেই বাঘের বাড়ি এসে তার বোনকে দেখতে পেল। 

বোনটি তো তাকে দেখেই কাদতে-কীদতে বললে, ‘ও দাদা, তুমি 
কেন এলে? বাঘ এলেই যে তোমাকে ধরে খাঁবে 

ভাই বললে, খায় খাবে! আমি তোকে না নিয়ে ফিরছি না। 
এখন আমাকে লুকিয়ে রাখ, তারপর দেখব এখন |” 

তখন তাঁর! দু'জনে মিলে রান্নাঘরে গর্ত খু'ড়ল। মেয়েটি সেই গর্তের 
ভিতরে তার ভাইকে বসিয়ে, শিল চাপা দিয়ে রাখল । 

তার পরেই বাঘ এসে, তার ছান! দুটোকে নিয়ে খেতে বদল ৷ ছান! 


দুটো ভালো করে খাচ্ছে না। 


টুনটুনির বই L ৯৯ 


তারা খালি বলছে_ 
বাবা গো বাবা, তোর কি শালা? 
মোর কি মামা? মা'র কি সোদর ভাই? 


শিলের তলে কুমকুম করে তুলে দে না খাই! 

" ভাই-বোন সেখান থেকে ছুটে পালাল । 
বাঘ সেদিন কার উপরে চটে এসেছিল, তাই ছানা দুটোর কথা 
শুনেই, ঠাস-ঠাস করে তাদের চড় মারলে। তারা কি বলছে তা ভেবে 
দেখল না। খাওয়া শেষ হলে সে মেয়েটিকে বললে, ‘আজ পিঠে করিস, 
বিকেলে খাব। দেখিস যেন ভালে! হয়।’ এই বলে, সে বেরিয়ে গেল। 


১০০ টুনটুনির বই 

বাঘ চলে গেলে পর মেয়েটি ণিলের তলা থেকে তার ভাইকে বার 
করল। তারপর দু'জনে খাওয়া-দাওয়া সেরে, উন্ণুন ধরিয়ে, তার উপর 
কড়ীয় করে তেল চড়াল। তারপর বাঘের ছানা দুটোকে কেটে, উদ্মুনের 
উপর ঝুলিয়ে রেখে, ভাই-বোনে সেখান থেকে ছুটে পালাল। 

বাঘের ছানা উন্নুনের উপর ঝুলছে, আর ছ্যাৎ-ছ্যাৎ করে রক্তের 
ফোটা তপ্ত তেলে পড়ছে . 

বিকেলে বাঘ ফিরে এসে ঘরে ঢুকবার আগেই সেই শব্দ শুনতে 
পেল। শুনে সে বললে, “বাঃ রে বাঃ! এ পিঠে হচ্ছে? পিঠে যদি 
ভালো হয় তো ভালো, নইলে আমরা তিন বাপ-বেটায় মিলে রাধুনী 
হতভাগীকে ছিড়ে খাব!” 

তারপর ঘরে ঢুকেই তো দেখল কি রকম পিঠে হচ্ছে! তখন বাঘ 
হালুম হালুম” করে ঘরময় খুঁজতে লাগল । কিন্তু গৃহস্থের মেয়েকে আর 
কোথায় পাবে? সে ততক্ষণে তার ভাইকে নিয়ে মা-বাঁপের কাছে গিয়ে 
উপস্থিত হয়েছে। আর গ্রামের সকল লোক ছুটে এসে তাদের নিয়ে 
কী আনন্দই যে করছে কী বলব! 


বোকা! কুমিরের কথা 


কুমির আর শিয়াল মিলে চাষ করতে গেল। কিসের চাষ করবে? 
আলুর চাষ। আলু হয় মাটির নীচে। তার গাছ থাকে মাটির উপরে, 
তা দিয়ে কোনো কাজ হয় না। বোকা কুমির সে-কথা জানত না। 
সে ভাবলে, বুঝি আলু তার গাছের ফল। 

তাই সে শিয়ালকে ঠকাবার জন্যে বললে, গাছের আগার দিক 
কিন্ত আমার, আর গোড়ার দিক তোমার ৷ 


টুনটুনির বই ৯ 


শুনে, শিয়াল হেসে বললে, “আচ্ছা, তাই হবে ।; 

, তারপর যখন আলু হল, কুমির তখন সব গাছের আগা কেটে তার 
বাড়িতে নিয়ে এল। এনে দেখে, তাতে একটাও আলু নেই। তখন 

সে মাঠে গিয়ে দেখল, শিয়াল মাটি খুঁড়ে সব আলু তুলে নিয়ে গেছে । 

কুমির ভাবলে, ‘তাই তো। এবার বড্ড ঠকে গিয়েছি। আচ্ছা আসছে 

বার দেখব।” 

কুমির মাটি খু'ড়ে দেখে, কিছুই নেই... 
তার পরের বার হল ধানের চাষ। এবার কুমির মনে ভেবেছে 
' আর কিছুতেই ঠকতে যাবে না। তাই সে আগে থাকতেই শিয়ালকে 
বললে, ‘ভাই, এবারে কিন্তু আমি আগার দিক নেব না, এবার আমাকে 
গোড়ার দিক দিতে হবে।” 


৯৪২ * টুনটুনির বই 
শুনে, শিয়াল হেসে বললে, “আচ্ছা, তাই হবে ॥ 
তারপর যখন ধান হ’ল, শিয়াল সেই ধানসুদ্ধ গাছের আগা কেটে ; 
নিয়ে গেল। কুমির তো এবারে ভারি খুশী হয়ে আছে। ভেবেছে” 
মাটি খুঁড়ে সব ধান তুলে নেবে। ও কপাল! মাটি খুঁড়ে দেখে 
সেখানে কিছুই নেই। লাভের মধ্যে খড়গুলো পেল। 
তখন কুমির তো বড্ড চটেছে, আর বলছে, দাড়াও শিয়ালের বাছা, 
তোমাকে দেখাচ্ছি! এবারে আর আমি তোমাকে আগা নিতে দেব 
না। সব আগা আমি নিয়ে আসব ।" 
সে-বার হল আখের চাষ। 
কুমির তো আগেই বলেছে, “এবার আর সে আগা না নিয়ে ছাড়বে 
না” কাজেই শিয়াল তাকে আগাগুলো দিয়ে, নিজে আখগুলে নিয়ে 
ঘরে বসে মজা করে খেতে লাগল । 
কুমির আখের আগা ঘরে এনে চিবিয়ে দেখলে, খালি নোস্তা, তাতে 
একটুও মিষ্টি নেই। তখন সে রাগ করে আগাগুলো সব ফেলে দিয়ে 


বললে, ‘না ভাই, তোমার সঙ্গে আর আমি চাষ করতে যাব না, তুমি - 
বড্ড ঠকাও 


শিয়াল পণ্ডিত 


কুমির দেখলে, সে শিয়ালের সঙ্গে কিছুতেই পেরে উঠছে না। তখন 
সে ভাবলে, ‘ও ঢের লেখাপড়া জানে, তাতেই খালি আমাকে ফাকি 
দেয়। আমি মূর্খ, তাই তাকে জাটতে পারি না» অনেকক্ষণ 
ভেবে, কুমির এই ঠিক করল যে, নিজের সাতটা ছেলেকে শিয়ালের 
কাছে দিয়ে খুব করে লেখাপড়া শেখাতে হবে। তার পরের দিনই সে. 


টুনটুনির বই j ১০৩ 


ছানা সাতটাকে সঙ্গে করে শিয়ালের বাড়ি গিয়ে উপস্থিত হল। শিয়াল 
তখন তার গর্তের ভিতর বসে কীকড়া খাচ্ছিল । কুমির এসে ডাকলে, 
“শিয়াল পণ্ডিত, বাড়ি আছ ? 

শিয়াল বাইরে এসে বললে, “কি ভাই, কি মনে করে! 


ভাই, এই আমার ছেলে সাতটাকে তোমার কাছে এনেছি। 


কুমির বললে, “ভাই, এই আমার ছেলে সাতটাকে তোমার কাছে 
এনেছি। মূর্খ হলে করে খেতে পারবে নী। ভাই, তুমি যদি এদের 
একটু লেখাপড়া শিখিয়ে দাও!’ 

শিয়াল বললে, “সে আর বলতে! আমি সাতদিনে সাতজনকে 
পড়িয়ে পণ্ডিত করে দেব । শুনে, কুমির তো! খুব খুশী হয়ে ছানা 
সাতটাকে রেখে চলে গেল। 


১০৪ টুনটুনি বই 
তখন শিয়াল তাদের একটাঁকে আড়ালে নিয়ে বললে__ 
পড় তো বাপুঃ 
কানা খানা গ!না ঘানা, 
কেমন লাগে কুমিরছান৷ ? 


এই কথা বলে, সেটার ঘ'ড় ভেঙে খেয়ে ফেললে। 
পরদিন যখন কুমির তার ছাঁনা দেখতে এল, তখন শিয়াল তাদের 
এক-একটি করে গর্তের বাইরে এনে দেখাতে লাগল। ছয়টিকে ছয়বার 
দেখালে, শেষেরট! দেখালে ছু'বার। বোকা কুমির তা বুঝতে না পেরে 
ভাবলে সাতটাই দেখা হয়েছে। তখন সে চলে গেল, আর অমনি 
শিয়াল ছানাগুলোর একটাকে আড়ালে নিয়ে বললে__ 
পড় তো বাপু ঃ 
কানা খানা গান৷ ঘানা, 
কেমন লাগে কুমিরছানা ? 
এই কথা বলে, সেটার ঘাড় ভেঙে খেয়ে ফেলল। 


পরদিন কুমির তে! ছানা দেখতে এল। শিয়াল এক-একটি করে 
গর্তের বাইরে এনে, পাঁচবার পাঁচটাকে দেখাল, শেষেরটিকে দেখাল 
তিনবার। তাতেই কুমির খুশী হয়ে চলে গেল। তখন শিয়াল ঠিক 
আগের মতো করে আর-একটা ছানাকে খেল 

এমনি করে সে রোজ একটি ছান! খায়, আর বন এলে তাকে 
ফ্কাকি দিয়ে ভোলায়। শেষে যখন একটি ছানা বই আর রইল না, 
তখন সেই একটিকেই সাতবার দেখিয়ে সে কুমিরকে বোঝাল। 
তারপর কুমির চলে গেলে সেটিকেও খেয়ে ফেলল। তারপর আর 


একটিও রইল না । 


১ 


১ 


নুন বই ১০৫ 


তখন শিয়ালনী বললে, ‘এখন উপায়? কুমির এলে দেখাবে কি? 
হান! না দেখতে পেলে তে! অমনি আমাদের ধরে খাবে | 
শিয়াল বললে, ‘আমাদের পেলে তো ধরে খাবে! নদীর ওপারের 


Nl i J 


আগের মতো করে আর-একটা ছানাকে খেল । 
বনট। খুব বড়, চল আমর! সেইখানে যাই। তাহলে কুমির আর 
আমাদের খুঁজে বারই করতে পারবে ন! 
এই বলে, শিয়াল শিয়ালনীকে নিয়ে তাদের পুরানো৷ গর্ভ ছেড়ে 


- চলে গেল। 


এর খানিক বাদেই কুমির এসেছে। সে এসে “শিয়াল পণ্ডিত’ 


১০৬ টুনটুনির বই 
“শিয়াল পণ্ডিত’ বলে কত ডাকল, কেউ তার কথার উত্তর দিল না। 
তখন সে গর্ভের ভিতর-বার খুঁজে দেখল-_শিয়ালও নেই শিয়ালনীও , 
নেই। খালি তার ছানাদের হাড়গুলে। পড়ে আছে। 

তখন তার খুব রাগ হ'ল, আর সে চারদিকে ছুটোছুটি করে 
শিয়ালকে খুঁজতে লাঁগল। খুঁজতে খুঁজতে নদীর ধারে গিয়ে দেখল, 
এ শিয়াল আর শিয়ালনী সাঁতরে নদী পার হচ্ছে! 

অমনি 'দাড়া হতভাগা [ বলে, সে জলে ঝাঁপ দিয়ে পড়ল। জলের 
নীচে ছুটতে কুমিরের মতো আর কেউ পারে না, দেখতে-দেখতে সে 
গিয়ে শিয়ালের পিছনের একটা পা কামড়ে ধরল। 

শিয়াল সবে তাঁর সামনের দু'পা ডাঙায় তুলেছিল, শিয়ালনী তার র 


টুনটুনির বই ১০৭ 
আগেই উঠে গিয়েছিল। কুমির এসে শিয়ালের পা ধরতেই সে 
শিয়ালনীকে ডেকে বললে, *শিয়ালনী, শিয়ালনী, আমার লাঠিগাছটা ' 
ধরে কে টানাটানি করছে! লাঠিটা বা নিয়েই যায় !' 

একথা! শুনে কুমির ভাবলে, “তাই তো, পা! ধরতে গিয়ে লাঠি ধরে 
ফেলেছি! শিগগির লাঠি ছেড়ে পা ধরি ৷” 

_-অভ বেশি মরাটা আমরা খাই না। 


এই ভেবে, যেই সে শিয়ালের প! ছেড়ে দিয়েছে, অমনি শিয়াল 
এক লাফে ডাঙায় উঠে গিয়েছে । উঠেই বৌ করে দে ছুট! তারপর 
বনের ভিতরে ঢুকে পড়লে আর কার সাধ্য তাকে ধরে! 

তারপর থেকে কুমির কেবলই শিয়ালকে খুঁজে বেড়ায়। কিন্তু 


১০৮ টুনটুনির বই 


শিয়াল বড চালাক; তাঁই তাকে ধরতে পারে না। তখন সে অনেক 
ভেবে এক ফন্দি করল। 

কুমির একদিন চড়ায় গিয়ে হাত পা! ছড়িয়ে মড়ার মতে! পড়ে 
রইল। তারপর শিয়াল আর শিয়ালনী কচ্ছপ খেতে এসে দেখল, 
কুমির কেমন হয়ে পড়ে আছে। তখন শিয়ালনী বললে, “মরে গেছে! 
চল খাইগে ৮ শিয়াল বললে, “রোস, একটু দেখে নিই ৮ এই বলে, 
সে কুমিরের আর-একটু কাছে গিয়ে বলতে লাগল, “না! এট! দেখছি 
বড্ড বেশি মরে গেছে! অত বেশি মরাট। আমরা খাই না। যেগুলো 
একটু-একটু নড়ে-চড়ে, আমর! সেগুলো৷ খাই।' তা শুনে কুমির 
ভাবলে, ‘একটু নড়ি-চড়ি, নইলে খেতে আসবে না ৷ এই মনে করে, 
কুমির তার লেজের আগাটুকু নাড়তে লাগল। দেখে, শিয়াল হেসে 
বললে, ‘ওঁ দেখ, লেজ নাড়ছে! তুমি তো বলেছিলে মরে গেছে !' 
তারপর আর কি তার! সেখানে দাড়ায় ! তখন কুমির বললে, “বড্ড 
ফাঁকি দিলে তো! আচ্ছা এবারে দেখাব !' 

একট। জায়গায় শিয়াল রোজ জল খেতে আস্ত । কুমির তা 
দেখতে পেয়ে সেখানে গিয়ে লুকিয়ে রইল ৷ ভাবলে, শিয়াল জল 
খেতে এলেই তাকে ধরে খাবে । সেদিন শিয়াল এসে দেখলে, সেখানে 
একটাও মাছ নেই। অন্ত দিন ঢের মাছ চলা-ফেরা করে। শিয়াল 
ভাবলে, ‘ভালো রে ভালো, আজ সব মাছ গেল কোথায়? বুঝেছি, 
এখানে কুমির আছে” তখন সে বললে, “এখানকার জলট। বেজায় 
পরিষ্কার! একটু ঘোল! না হলে কি খাওয়া যায়? চল শিয়ালনী, 
আর এক জায়গায় যাই।” এ-কথা শুনেই কুমির তাড়াতাড়ি সেখানকার 
জল ঘোলা করতে আরম্ভ করলে । তা দেখে শিয়াল হানতে হাসতে 


ছুটে পালালো । 


৯ 


সি. 

আর-একদিন শিয়াল এসেছে কাকড়া. খেতে। কুমির তার আগেই 
সেখানে এসে চুপ করে বসে আছে । শিয়াল তা টের পেয়ে বললে, 
এখানে কাকড়া নেই, থাকলে ছু-একটা ভাসত ।” 

অমনি কুমির তার লেজের আগাটুকু ভাসিয়ে দিল । কাজেই শিয়াল 
আর জলে নামল ন1। 

এমনি করে বার বার শিয়ালের কাছে ঠকে গিয়ে, শেষে কুমিরের 
ভারি লজ্জা হ'ল। তখন সে আর কি করে মুখ দেখাবে? কাজেই সে 
তার ঘরের ভিতরে গিয়ে বসে রইল। 


সাক্ষী শিয়াল 


একজন-সওদাগর একটি ঘোড়া নিয়ে বেড়াতে যাচ্ছিল। যেতে-যেতে 
তার বড্ড ঘুম পেল। তখন নে ঘোড়াটিকে এক গাছে বেঁধে, সেই 
গাছের তলায় ঘুমিয়ে রইল । 

এমন সময় এক চোর এসে সওদাগরের ঘোড়াটিকে নিয়ে চলে 
যাচ্ছে। 

সওদাগর ঘোড়ার পায়ের শব্দে জেগে উঠে বললে, ‘কি ভাই, তুমি 
আমার ঘোড়াটিকে নিয়ে কোথায় যাচ্ছ ? 

চোর তাতে ভারি রাগ করে বললে, ‘তোমার ঘোড়া আবার 
কোন্টা ?' 3, 

শুনে, সওদাগর আশ্চর্য হয়ে বললে, ‘সেকি কথা! তুমি আমার 
ঘোড়া নিয়ে চলে যাচ্ছ, আবার বলছ কোন্ট। আমার ঘোড়! ? 

দুষ্টু চোর তখন মুখভার করে বললে, “খবরদার ! তুমি আমার 
ঘোড়াকে তোমার ঘোড়! বলবে না বলছি !? | 

সৎদাগর বললে, ‘কি! আমি আমার ঘর থেকে ঘোড়াটাকে নিয়ে 
এলুম, আর তুমি বলহ সেটা তোমার ? 

চোর বললে, “বটে ! এটা তো আমার এ গাছের ছানা। এক্ষুণি 
হ’ল! তুমি বুঝে-শুনে কথা কও, নইলে বড় মুশকিল হবে 

তখন সওদাগর গিয়ে রাজার কাছে নালিশ করল, “মহারাজ, আমি 
গাছে আমার ঘে.ড়াটি বেঁধে ঘুমুচ্ছিলুম, আর এঁ বেটা এসে তাকে নিয়ে 
যাচ্ছে? 

চোর হাত জোড় করে বললে, ‘দোহাই মহারাজ ! এটি কখনই 

ওর ঘোড়া নয় । এটি আমার গাছের ছান|। ছানাটি হতেই আমি 
তাঁকে নিয়ে যাচ্ছিলুম, আর এ বেটা! উঠে বলছে কিনা, ওট! ওর ঘোড়া । 
সব মিথ্যে কথ |” 

তখন রাজামশাই বললেন, “এ তো ভারি অন্তায়। গাছের ছানা 
হ'ল, আর তুমি বলছ সেট! তোমার ঘোড়া! তুমি দেখছি বড় দুষ্ট 


লোক। পালাও এখান থেকে’ বলে, তিনি ঘোড়াট। চোরকেই দিয়ে 
দিলেন। 


সওদাগর বেচারা তখন মনের দুঃখে কাদতে-কীদতে বাড়ি ফিরে 
চলল। খানিক দূরে গিয়ে এক শিয়ালের সাথে তার দেখা হ'ল। 

শিয়াল তাকে কাদতে দেখে বললে, ‘কি ভাই, তোমার মুখ এমন 
ভার দেখছি যে? কি হয়েছে ? 

সওদাগর বললে, “আর ভাই, সে-কথা। বলে কি হবে? আমার 
ঘোড়াটি চোরে নিয়ে গেছে। রাজার কাছে নালিশ করতে গেলুম, 
সেখানে চোর বললে কিনা ওটা তার গাছের ছান!। রাজামশাই তাই 
শুনে ঘোড়াটি চোরকেই দিয়ে দিয়েছেন ।» 

এ-কথ! শুনে শিয়াল বললে, “আচ্ছা, এক কাজ করতে পার?" 


ঠা 


J ১১৯ 
/ সওদাগর বললে, “কি কাজ? 

i শিয়াল বললে, ‘তুমি আবার রাজামশায়ের কাছে গিয়ে বল, মহারাজ 
. আমার একজন সাক্ষী আছে। আপনার বাড়িতে যদি কুকুর না থাকে, 


তবে সেই সাক্ষীটিকে নিয়ে আসতে পারি! 


শিয়াল দেয়ালে হেলান দিয়ে বিমুতে লাগল । 
তখন সওদাগর আবার রাজার কাছে গিয়ে বললে, “মহারাজ, আমার 
একটি সাক্ষী আছে, কিন্ত আপনার বাড়ির কুকুরদের, ভয়ে সে আসতে 
পারছে না। অনুগ্রহ করে যদি কুকুরগুলোকে তাড়িয়ে দেবার হুকুম 
দেন, তবে আমার সাক্ষীটিকে নিয়ে আসতে পারি? 


ট্‌-৮ 

তা শুনে রাজামশাই তক্ষুনি সব কুকুর তাড়িয়ে দেবার হুকুম দিয়ে 
বললেন, “আচ্ছা, এখন তোমার সাক্ষী আসুক ॥ 

এসব কথ সওদাগর শিয়ালকে এসে বলতেই, শিয়াল চোখ বুজে 
টিলতে-টলতে রাজার সভায় এল । সেখানে এসেই সে দেয়ালে হেলান 
দিয়ে ঝিমুতে লাগল । রাজামশাই তা দেখে হাঁসতে-হাসতে বললেন, 
“কে, শিয়াল পণ্ডিত? ঘুমুচ্ছ যে? 

শিয়াল আধ-চোখে মিট-মিট করে তাকিয়ে বললে, “মহারাজ, কাল 
সারারাত জেগে মাছ খেয়েছিলুম, তাই আজ বড্ড ঘুম পাচ্ছে 

রাজা বললেন; “এত মাছ কোথায় পেলে? 

শিয়াল বললে, “কাল নদীর জলে আগুন লেগে সব মাছ এসে ডাঙীয় 
উঠল। আমর! সকলে মিলে সারারাত খেলুম, খেয়ে কি শেষ করতে 
পারি! এ-কথা শুনে রাজামশাই এমনি ভয়ানক হাসলেন যে আর 
একটু হলেই তিনি ফেটে যেতেন । শেষে, অনেক কষ্টে হাসি থামিয়ে 
বললেন, “এমন কথা তো কখনো! শুনিনি ! জলে আগুন লাগে, এও কি 
কখনো হয়? এসব পাগলের কথা 

তখন শিয়াল বললে, “মহারাজ, ঘোড়! গাছের ছান! হয়, এমন কথাও 
কি কখনো৷ শুনেছেন? সে-কথা যদি পাগলের কথা৷ না হয়, তবে আমার 
এই কথাটায় কি দোষ হ'ল ? 

শিয়ালের কথায় রাজামশাই ভারি ভাবনায় পড়লেন। 

ভেবে-চিন্তে শেষে তিনি বললেন, ‘তাই তে! ! ঠিক বলেছ। গাছের 
আবার কি করে ছান! হবে? সে বেটা! তবে নিশ্চয় চোর !' 

তখনই হুকুম হ'ল, “আন তো রে সেই চোর বেটাকে বেঁধে ।» 

অমনি দশজন পেয়াদা গিয়ে চোরকে বেঁধে আনলে । আনতেই 
রাজামশাই বললেন, ‘মার বেটাকে পঞ্চাশ জুতো ॥ 


১৯৩ 


বলতে-না-বলতেই পেয়াদারা নাগরা জুতো খুলে চটাস-চটাস করে 

চোরের পিঠে মারতে লগল। সে বেটা পঁচিশ জুতো খেয়ে চেঁচিয়ে 
বললে, ‘গেলুম__গেলুম ! আমি ঘোড়া এনে দিচ্ছি। আর এমন কাজ 

’ ‘কখনো করব না।, কিন্তু তার কথা আর তখন কে শোনে! পঞ্চাশ 
জুতো মারা হলে রাজা বললেন, শিগ.গির ঘোড়া এনে দে, নইলে আরো 


| 


মাথা টেছে, তাতে ঘোল ঢেলে, হতভাগাকে দূর করে দেওয়া হু'ল। 

চোর তাড়াতাড়ি ছুটে গিয়ে ঘোড়া এনে দিল । . তারপর তার নিজ 

হাতে তার নাক-কান মলিয়ে, মাথা চেঁছে, তাতে ঘোল ঢেলে, 

হতভাগাকে দেশ থেকে দূর করে দেওয়া হ'ল। সওদাগর তার ঘোড়! 
পেয়ে শিয়ালকে আশীর্বাদ করতে লাগল। 


* বাঘখেকো। শিয়ালের ছানা 


এক শিয়াল আর এক শিয়ালনী ছিল। তাদের তিনটি ছান! ছিল, কিন্ত 
থাকবার জায়গ! ছিল ন1। 

তার! ভাবলে, 'ছানাগুলোকে এখন কোথায় রাখি! একটা গর্ত 
ন! হলে তো এরা বৃষ্টিতে ভিজে মারা যাবে।” তখন তারা অনেক 
খুঁজে একটা গর্ত বার করলে, কিন্তু গর্তের চারধারে দেখলে, খালি 
বাঘের পায়ের দাগ । তা দেখে শিয়ালনী বললে, ‘ওগো, এটা যে বাঘের 
গর্ত। এর ভিতরে কি করে থাকবে ? 

শিয়াল বললে, “এত খুঁজেও তে আর গর্ত পাওয়া গেল না। 
এখানেই আমাদের থাকতে হবে” 

শিয়ালনী বললে, “বাঘ যদি আসে তখন কি হবে ? 

শিয়াল বললে, “তখন তুমি খুব করে ছানাগুলির গায়ে চিমটি : 
কাটবে। তাতে তাঁর! চেঁচাবে, আর আমি জিগগেস করব--ওর! 
কাঁদছে কেন? তখন তুমি বলবে--ওর। বাঘ খেতে চায় ।” 

ত শুনে শিয়ালনী বললে, “বুঝেছি । আচ্ছা, বেশ।” বলেই, সে 
খুব খুশী হয়ে গর্ভের ভিতরে ঢুকল। তখন থেকে তারা সেই গর্ভের 
মধ্যেই থাকে । 

এমনি করে দিনকতক যায়, শেষে একদিন তার! দেখলে যে, এ 
বাঘ আসছে। অমনি শিয়ালনী তার ছানাগুলোকে ধরে খুব চিমটি 
কাটতে লাগল। তখন ছানাগুলি যে চেচাল, তা কী বলব! 

শিয়াল তখন খুব মোটা আর বিশ্রী গলায় স্থর করে জিগ.গেস 
করলে, “খোকার! কাদছে কেন?” 


র্‌ 

শিয়ালনী তেমনি বিশ্রী সুরে বললে, ‘ওরা বাঘ খেতে চায়, তাই 
কাদছে। 

শিয়াল দেখলে, এ বাঘ আমছে। 
বাঘ তার গর্ভের দিকে আসছিল । এর মধ্যে “ওরা বাঘ খেতে চায়’ 
শুনে, সে থমকে দীড়াল। সে ভাবলে, “বাবা! আমার গর্তের ভিতর 
না জানি ওগুলে! কি ঢুকে রয়েছে। নিশ্চয় ভয়ানক রাক্ষস হবে, নইলে 
কি ওদের খোকার! বাঘ খেতে চায় !” 
তখনই শিয়াল বললে, “আর বাঘ কোথায় পাব? যা ছিল সবই 
তে! ধরে এনে ওদের খাইয়েছি 

তাতে শিয়ালনী বললে, ‘তা বললে কি হবে? যেমন করে পার 
একটা বাঘ ধরে আন, নইলে খোকার! কিছুতেই থামছে না” বলে, সে 
ছানাগুলোকে আরো বেশি করে চিমটি কাটতে লাগল । 

তখন শিয়াল বললে, ‘আচ্ছা, রোস, রোস। এঁ যে একটা বাঘ 
আসছে। আমার ঝপাংটা দাও, এখুনি ওকে ভতাং করছি’ 

ঝপাং বলেও কিচ্ছু নেই, ভতাং বলেও কিচ্ছু নেই_-সব শিয়ালের 
ফাকি। বাঘের কিন্ত সেই ঝপাং আর ভতাং শুনেই প্রাণ উড়ে গেল। . 
সে ভাবলে, 'মাগো, এই বেল! পালাই, নইলে ন! জানি কি দিয়ে কি 
করবে এসে! বলে, সে আর সেখানে একটুও দীড়ীল না। শিয়াল 
চেয়ে দেখলে যে, সে লম্বা লম্বা! লাফ দিয়ে ঝোপ-জঙ্গল ডিঙিয়ে ছুটে 
পালাচ্ছে। তখন শিয়াল আর শিয়ালনী লম্বা নিশ্বাস ছেড়ে বললে, 
“যাক, আপদ কেটে গেছে! 


বাঘ তখনো এমনি ছুটেছে যে তেমন আর সে কখনো! 
ছোটেনি। 


একট। বানর গাছের উপর থেকে তাকে ছুটতে দেখে ভারি আশ্চর্য 
হয়ে ভাবলে, ‘তাই তো, বাঘ এমনি করে ছুটেছে, এ তে| সহজ কথ 
নয়! নিশ্চয় একটা ভয়ানক কিছু হয়েছে । এই ভেবে, সে বাঘকে 
ডেকে জিগগেস করলে, ‘বা ভাই, বাঘ ভাই, কি হয়েছে? তুমি যে 
অমন করে ছুটে পালাচ্ছ ? 
বাঘ হাপাতে-হাপাতে বললে, “সাধে কি পালাচ্ছি? নইলে যে 
এক্ষুনি আমাকে ধরে খেত !' 
বানর বললে, ‘তোমাকে ধরে খায় এমন কোনো জানোয়ারের কথা 
.তো আমি শুনিনি । ও-কথা আমার বিশ্বাস হচ্ছে না !? 

বাঘ বললে, ‘যদি সেখানে থাকতে বাপু, তবে দেখতুম । দূর থেকে 
, অমনি করে সকলেই বলতে পারে 

বানরকে পিঠে করে আবার গর্তের দিকে চলল বাঘ। 
বানর বললে, 'আমি যদি সেখানে থাকতুম, তবে তোমাকে বুঝিয়ে 
দিতুম যে সেখানে কিছুই নেই। তুমি বোকা তাই মিছিমিছি অত 


ভয় পেয়েছ। 
| এ-কথায় বাঘের ভারি রাগ হ'ল । সে বললে, ‘বটে ! আমি বোকা ! 
২. আর তোমার বুঝি ঢের বুদ্ধি! চল তো একবার সেখানে যাই” 
I বানর বললে, হা যাৰা দি কম 

বাঘ বললে, ‘তাই সই! আমার পিঠে চড়েই চল।” এই বলে, সে 
বানরকে পিঠে করে আবার গর্তের দিকে চলল । 

শিয়াল আর শিয়ালনী সবে ছানাদের শান্ত করে একটু বসেছে আর 
অমনি দেখে, বানরকে পিঠে করে বাঘ আবার আসছে। তখন শিয়ালনী 
তাড়াতাড়ি ছুটে গিয়ে আবার ছানাগুলোকে চিমটি কাটতে লাগল, 
ছানাগুলিও ভূতের মতে ট্যাচাতে শুরু করল । 

তখন শিয়াল আবার সেই রকম সুর করে বললে, ‘আরে থামো, 
থামো! অত চেঁচিও না__অস্ুখ করবে |, 

শিয়ালনী বললে । “আমি বলছি, যতক্ষণ না একট! বাঘ এনে এদের 
খেতে দেবে, ততক্ষণ এর! কিছুতেই থামবে না) 

শিয়াল বললে, “আমি যে ওদের মামাকে বাঘ আনতে 1 | 
এখুনি সে বাঘ নিয়ে আসবে, তোর! থাম ৷? 

তারপর একটু চুপ করেই সে আবার বললে, ',এ! এ যে 
তোদের বাঁদর মামা একটা বাঘ ধরে এনেছে। আর কীদিসনে ; 
শিগ্‌গির ঝপাংট! দে, ভতাং করি! 

বানরের এতক্ষণ খুব সাহস ছিল। কিন্তু ঝপাং আর ভতাংয়ের কথা 
শুনে আর সে বসে থাকতে পারল না । সে এক লাফে একটা গাছে 
উঠে, দেখতে দেখতে কোথায় পালিয়ে গেল। 

আর বাঘের কথা কি আর বলব। (লস যে সেইখান থেকে ছুট দিল 
দু'দিনের মধ্যে আর দাড়ালই না । 

তারপর থেকে আর শিয়ালদের কোনে! কষ্ট হয়নি। তারা৷ মনের 
সুখে সেই গর্তে থেকে দিন কাটাতে লাগল। 


আখের ফল 


? শিয়াল পণ্ডিত আখ খেতে বড় ভালোবাসে, তাই সে রোজ আখ 
খেতে যায়। একদিন সে আখের ক্ষেতে ঢুকে, একটি ভীমরুলের চাক 


-__হিক্ষুর ক্ষেত্রে আর যাব না!” 


দেখতে পেল। ভীমরুলের চাক সে আগে কখনো দেখেনি। সে মনে 
করল, ওটা! বুঝি আখের ফল। 

শিয়াল কিনা পণ্ডিত মানুষ, তাই সে আখকে বলে ইক্ষু” ক্ষেতকে 
বলে “ক্ষেত্র, লাঠিকে বলে "দণ্ | 

ভীমরুলের চাক দেখে সে বললে, “আহা, ইক্ষুর কী চমৎকার ফল! 
খেতে না জানি কতই মিষ্টি হবে?’ এই মনে করে যেই সে ভীমরুলের 
চাক খেতে গিয়েছে, অমনি সব ভীমরুল বেরিয়ে কী মজাটাই তাকে 
দেখাতে লাগল! শিয়াল তো প্রাণের ভয়ে খালি ছোটে আর বলে, 
“ইক্ষুর ক্ষেত্রে আর যাব ন! 

খানিক বাদে ভীমরুলগুলে| তাকে ছেড়ে গেল । তখন সে ভাবলে, 
‘ক্ষেত্রে তো রোজই যাই, তাতে তো কিছু হয় না। ফল খেতে গিয়েই 
আমার বিপদ হ’ল । তবে আর ক্ষেত্রে যাব না কেন? ফল না খেলেই 
হ’ল ।’ এই ভেবে সে বলতে লাগল, ‘যদি ইক্ষুর ক্ষেত্রে যাব, ইক্ষুর ফল 
আর ন! খাব! দু'দিন সে খালি এই কথাই বলে। 

তারপর যখন বেদনা একটু কমে এল, তখন সে ভাবলে, «এ ফলটার 
'ভিভর পোকা ছিল, তারাই আমাকে কামড়েছে। আগে যদি ফলটাতে 
নাড়া দিতুম তবে পোকাগুলি বেরিয়ে যেত। তারপর ফল খেতে 
কোনো কষ্ট হ'ত নাঁ। আহা, সে ফল খেতে না জানি কতই মিষ্টি! 
তবে আর ফল খাব না কেন? খাবার আগে পোক! তাড়িয়ে দিলেই 
হবে! এই ভেবে সে বলতে লাগল, “বদি ইচ্ষুর ফল খাব, আগে দণ্ড 
দিয়ে নাড়| দিব!’ বলতে-বলতে আখের ক্ষেতে গিয়ে সে তে! লাঠি 
দিয়ে ভীমরুলের চাকে নাড়া দিয়েছে । আর যায় কোথায় ! ভীমরুলের 
দল এসে তাকে কামড়িয়ে আধমরা করে তবে ছাড়লে । 


সেই থেকে 
সে আর ইচ্ষুর ফল খেত না । 


রাজার যে হাঁতিট। তার আর-সকল হাতির চেয়ে ভালো আর বড় আর 
দেখতে সুন্দর, সেইটে তার ‘পাটহস্তা’। দেই হাতিতে চড়ে রাজামশাই 
চলাফেরা করেন, আর তাকে খুব ভালবাসেন । 

একদিন রাজার পাটহস্তী মরে গেল। রাজা অনেকক্ষণ ভারি দুঃখ 
করলেন, শেষে বললেন, ‘ওটাকে ফেলে দিয়ে এস |” 

তখন সেই হাতির পায়ে বড়-বড় দড়ি বেঁধে পাঁচশো লোক টেনে 
তাকে মাঠে ফেলে দিয়ে এল । 

সেই মাঠের কাছে এক শিয়াল থাকত। সে অনেকদিন পেটভরে 
খেতে পায়নি । মাঠে মরা হাতি দেখতে পেয়ে, সে খুব খুশী হয়ে এসে 
তাকে খেতে আরম্ভ করল। তার এতই খিদে পেয়েছিল যে, খেতে- 


খেতে সে হাতির পেটের ভিতরে ঢুকে গেল, তবুও তার খাওয়া শেষ 
হ’ল না।. এমনি করে ছু'দিন চলে গেল, তখনো সে হাতির পেটের 


ভিতরে বসে কেবল খাচ্ছেই। ততদিন রোদ লেগে চামড়া শুকিয়ে, 
হাতির পেটের ফুটো ছোট হয়ে গেছে, আর শিয়ালও অনেক খেয়ে 
মোটা হয়ে গেছে। তখন তো তার ভারি মুশকিল হ'ল। সে অনেক 
চেষ্ট। করেও হাতির পেটের ভিতর থেকে বেরুতে পারল না। এখন 
উপায় কি হবে? . 

এমন সময় তিনজন চাষী সেখান দিয়ে যাচ্ছিল। তাদের দেখতে 
পেয়ে শিয়ালের মাথায় এক ফন্দি যৌগাল। সে হাতির পেটের 
ভিতর থেকে তাদের ডেকে বললে, “ওহে ভাই সকল, তোমরা রাজার 
কাছে একটা খবর দিতে পারবে? আমার পেটে বদি পঞ্চাশ কলসী ঘি 
মাখানো হয়, তবে আমি উঠে দীড়াব।' 

চাষীরা তাঁতে ভারি আশ্চর্য হয়ে বললে, “শোন-__শোন, হাতি কি 
বলছে! চল আমরা রাজা মশীইকে খবর দিইগে। তারা তথুনি, 
রাজার কাছে ছুটে গিয়ে বললে, “রাজামশাই, আপনার সেই মর! হাতি 
বলছে যে, তার পেটে পঞ্চাশ কলসী ঘি মাথালে সে আবার উঠে, 
দীড়াবে। শিগগির পঞ্চাশ কলসী ঘি পাঠিয়ে দিন ৷ 


৫ 


41111 uly 


0:27 


' ঘি-টি ফেলে ভারা পালাতে লাগল । 
এ-কথায় রাজামশাই যে কী খুশী হলেন, কী আর বলব । তিনি 
বললেন, “আমার হাতি যদি বাঁচে, পঞ্চাশ কলসী ঘি আর কত বড় এ 
একটা কথা ! হাজার কলসী ঘি নিয়ে তার পেটে মাঁখাও। তখুনি 

হাজার মুটে হাজার কলসী ঘি নিয়ে উপস্থিত করল। ছু'হাজার 
লোক মিলে সেই ঘি হাতির পেটে মাখাতে লাগল। সাতদিন খালি 
‘আনো ঘি, ‘ঢালো ঘি’, ছাড়া সেখানে আর কোনো কথাই শোনা 
গেল ন|। I 

সাতদিন পর শিয়াল দেখলে যে, হাতির চামড়া ঢের নরম হয়েছে, 
পেটের ফুটোও ঢের বড় হয়েছে, এখন সে ইচ্ছে করলেই বেরিয়ে আসতে 
পারে। তখন সে সকলকে ডেকে বললে, ‘ভাই সকল, এইবার আমি 
উঠব । তোমরা একটু সরে দাড়াও, নইলে যদি আমি মাথা ঘুরে 
তোমাদের উপরে পড়ে-টড়ে যাই !' 

তখন ভারি গোলমাল শুরু হ'ল । যে যাকে সামনে পাচ্ছে তাকেই 
ধাক্কা মেরে বলছে, ‘আরে বেটা, শিগগির সর! হাতি উঠছে, ঘাড়ে 
পড়বে যে!) 

এ-কথা শুনে কি কেউ আর সেখানে দাড়ায় ? ঘি-টি সব ফেলে 
তারা পালাতে লাগলো, একবার চেয়েও দেখল না, হাতি উঠছে কি 
পড়েই আছে। তা দেখে শিয়াল ভাবলে, ‘এই বেলা পালাই” তখন 
সে তাড়াতাড়ি হাতির পেটের ভিতর থেকে বেরিয়ে দে ছুট। 


মজন্তালী সরকার 


এক গ্রামে ছুটে বিড়াল ছিল। তার একটা থাকত গোয়ালাদের 
বাড়িতে ; সে খেত দই, দুধ, ছানা, মাখন আর সর। আর-একট! 
থাকত জেলেদের বাড়িতে, সে খেত খালি ঠেঙার বাড়ি আর লাখি। 
গোয়ালাদের বিড়ালটা খুব মোটা ছিল, আর সে বুক ফুলিয়ে চলত। 


১২৪ টুনটুনির বই 

জেলেদের বিড়ালটার গায়ে খালি চামড়া আর হাড় ক'খানি ছিল । সে 
চলতে গেলে টলত আর ভাবত, কেমন করে গোয়ালাদের বিড়ালের 
মতে| মোটা হব। 

--আজ আমার বাড়িতে তোমার নিমন্ত্রণ ! 
শেষে, একদিন সে গোয়ালাদের বিড়ালকে বলল, ‘ভাই, আজ 
আমার বাড়িতে তোমার নিমন্ত্রণ ! 
সব কিন্ত মিছে কথা । নিজেই খেতে পায় না, সে আবার নিমন্ত্রণ 
খাওয়াবে কোথা থেকে? সে ভেবেছে, গোয়ালাদের বিড়াল আমাদের 
বাড়ি এলেই আমার মতন ঠেঙা খাবে আর মরে যাবে, তারপর আমি 
গোয়ালাদের বাড়িতে গিয়ে আরামে থাকব । 


যেই কথ! সেই কাজ। গোয়ালাদের বিড়াল জেলেদের বাড়িতে 

ূ আসতেই জেলের! বললে, ‘এঁ রে! গৌয়ালাদের সেই দই-ছুধ-খেকো চোর 
বিডালটা এসেছে, আমাদের মাছ খেয়ে শেষ করবে। মার্‌ বেটাকে |? 
্‌ বলে, তারা তাকে এমনি ঠেঙান ঠেঙালে যে, বেচারা তাতে মরেই 
গেল। রোগা! বিড়াল তো জানতই যে, এমনি হবে। সে তার আগেই 

আমার নাম ষজস্তালী সরকার । 


গোয়ালাদের বাড়ি গিয়ে উপস্থিত হয়েছে । সেখানে খুব করে ক্ষীর সর 
খেয়ে, দেখতে-দেখতে সে বেশ মোট! হয়ে গেল। তখন আর নে অন্ত 
বিড়ালের সঙ্গে কথা কয় না, নাম জিগগেম করলে বলে, “আমার নাম 


ূ 
__ মজন্তালী লরকার ।' 


১২৬ টুনটুনির বই 

একদিন মজন্তালী সরকার কাগজ কলম নিয়ে বেড়াতে বেরুল। 
বেড়াতে-বেড়াতে সে বনের ভিতর গিয়ে দেখল যে, তিনটি বাঘের ছানা 
খেলা করছে। সে তাদের তিন তাড়া লাগিয়ে বললে, “এইয়ো ! খাজনা 
দে বাঘের ছানাগুলো তার কাগজ কলম দেখে আর ধমক খেয়ে 
বড্ড ভয় পেল। তাই তারা তাড়াতাড়ি তাদের মায়ের কাছে গিয়ে 
বললে, “ওমা, শিগগির এস । দেখ, একটা কি এসেছে, আর কি বলছে ! 

বাঘিনী তাদের কথা শুনে এসে বললে, “তুমি কে বাছা? কোথেকে 
এলে? কি চাও?’ 

মজন্তালী বললে, ‘আমি রাজার বাড়ির সরকার, আমার নাম 
মজন্তালী। তোরা যে আমাদের রাজার জায়গায় থাকিস, তার খাজন৷ 
কই? খাজন৷ দে।” 

বাঘিনী বললে, "খাজনা কাকে বলে তা তো জানিনে। আমরা 
খালি বনে থাকি, আর কেউ এলে তাকে ধরে খাই। তুমি না হয় 
একটু বস, বাঘ আন্মক 1” 

তখন মজন্তালী একটা উচু গাছের তলায় বসে, চারিদিকে উকি 
মেরে দেখতে লাগল। খানিক বাদে সে দেখলে-_-এ বাঘ আসছে। 
তখন সে তাড়াতাড়ি কাগজ কলম রেখে, একেবারে গাছের আগায় 
গিয়ে উঠল। 

বাঘ আসতেই তো বাঘিনী তার কাছে সব কথা বলে দিয়েছে, আর 
বাঘের যে কী রাগ হয়েছে কী বলব! সে ভয়ানক গর্জন করে বললে, 
“কোথায় সে হতভাগা? এখুনি তার ঘাড় ভাঙচি 1 

মজন্তালী গাছের আগ! থেকে বললে, “কি রে বাঘ, খাজনা! দিবি 
না? আয়, আয়” 


শুনেই, বাঘ তে দাত-মুখ খি'চিয়ে 'হারুম ॥ বলে, ছুই লাফে সেই 

গাছে গিয়ে উঠেছে। কিন্ত খালি উঠলে কি হয়! মজন্তালীকে ধরতে 
17 পারলে তো! সে একটুখানি হালকা জন্ত, সেই কোন সরু ডালে উঠে 
| বসেছে, অত বড় ভারী বাঘ সেখানে যেতেই পারছে না । না পেরে 
রেগে-মেগে বেটা দিয়েছে এক লাঁফ, অমনি পা হড়কে গিয়েছে পড়ে। 
পড়তে গিয়ে, দুই ডালের মাঝখানে মাথা আটকে, তাঁর ঘাড় ভেঙে প্রাণ 


বেরিয়ে গিয়েছে । 
ত দেখে মজস্তালী ছুটে এসে তার নাকে তিন-চারটে আচড় দিয়ে 


বাঘিনীকে ডেকে বললে, “এই দেখ, কি করেছি। আমার সামনে 
-বেয়াদপি !' 
এসব দেখেশুনে তো বাঘিনী বেচীরীর প্রাণ উড়ে গেল। সে 
হাত জোড় করে বললে, ‘দোহাই মজস্তালী মশাই, আমাদের প্রাণে 
মারবেন না। আমরা আপনার চাকর হয়ে থাকব ৷ 
তাতে মজন্তালী বললে, “আচ্ছা তবে থাক, ভালো করে কাজকর্ম 
করিস, আর আমাকে খুব ভালো খেতে দিস ।” 
সেই থেকে মজস্তালী বাঘিনীদের বাড়িতেই থাকে । খুব করে 
খায়। আর বাঘিনীর ছানাগুলির ঘাড়ে চড়ে বেড়ায়। বেচারার! ভয়ে 
একেবারে জড়-সড়, আর তাকে মনে করে না জানি কত বড় লোক ! 
একদিন বাধিনী তাকে হাত জোড় করে বললে, “মজন্তালী মশাই, 
এ বনে খালি ছোট-ছোট জানোয়ার, এতে কিছু আপনার পেট ভরে 
না। নদীর ওপারে খুব ভারি বন আছে, তাতে খুব বড় বড় জানোয়ারও 
থাকে । চলুন সেইখানে যাই ৷! 
শুনে, মজস্তালী বললে, “ঠিক কথা । চল ওপারে যাই৷? তখন 
বাঘিনী তার ছানাদের নিয়ে, দেখতে দেখতে নদীর ওপারে চলে গেল। 
কিন্তু মজস্তালী কই? বাধিনী আর তার ছানার! অনেক খুঁজে দেখল 


Bi 


১২৮ টুনটুনির ব্‌ই 
এ মজন্তালী সরকার নদীর মাঝখানে পড়ে হাবুডুবু খাচ্ছে। স্রোভে 
তাকে ভাসিয়ে সেই কোথায় নিয়ে গিয়েছে, আর ঢেউয়ের তাড়ায় তার 
প্রাণ যায়-যায় হয়েছে। 

মজন্তালী তে! ঠিক বুঝতে পেরেছে যে, আর ছুটে! ঢেউ এলেই মে 
মারা যাবে। এমন সময় ভাগ্যিস বাঘিনীর একটা ছানা তাকে 
তাড়াতাড়ি ডাঙায় তুলে বাঁচাল, নইলে সে মরেই যেত। 

কিন্তু মজন্তালী সরকার তাদের সে-কথা জানতেই দিল না। [সে 
ডাঙায় উঠে ভয়ানক চোখ রাঙিয়ে বাঘের ছানাটিকে চড় মারতে গেল; 

আর গাল যে কত দিল তার তো লেখাজোখাই নেই। শেষে বললে, 
‘হতভাগা মূর্খ, দেখ দেখি কি করলি! আমি অমন চমৎকার হিসাবটা 
করছিলুম শেষ না হতেই তুই আমাকে টেনে তুলে আনলি--আর 
আমার সব হিসাব গুলিয়ে গেল! আমি সবে গুণছিলুম, নদীতে কটা 
ঢেউ, কতগুলো মাছ আর কতখানি জল আছে। মূর্খ বেটা, তুই এর 
মধ্যে গিয়ে সব গোলমাল করে দিলি । এখন যদি আমি রাজামশাইয়ের 
কাছে গিয়ে হিসাব দিতে না পারি, তবে মজাটা টের পাবি! 

এ-সব কথা শুনে, বাঘিনী তাড়াতাড়ি এসে হাত জোড় করে বললে, 
“মজন্তালী মশাই, ঘাট হয়েছে, এবারে মাপ করুন। ওটা মূর্খ, লেখাপড়া 
জানে না, তাই কি করতে কি করে ফেলেছে ।” 

মজস্তালী বললে, “আচ্ছা, এবার মাপ করলুম। খবরদার! আর 
যেন কখনো এমন না হয়। এই বলে, মজন্তালী তার ভিজে গ! 
শুকাবার জন্যে রোদ খুঁজতে লাগল। 

গভীর বনের ভিতরে সহজে রোদ ঢুকতে পায় না। সেখানে রোদ 
খু'জতে গেলে উচু গাছের আগায় গিয়ে উঠতে হয়। মজন্তালী একটা 
গাছের আগায় উঠে দেখলে যে, খুব বড় এক মরা মহিষ মাঠের মাঝখানে 
পড়ে আছে। তখন সে তাড়াতাড়ি গিয়ে সেই মহিষটার গায়ে কয়েকটা! 
আচড়-কামড় দিয়ে এসে বাঘিনীকে বললে, শিগগির মাঠে যা, আমি 
একটা মোষ মেরে রেখে এসেছি ৷’ 

বাঘিনী আর তার ছানাগুলে৷ ছুটে গিয়ে দেখলে, সত্যিই মস্ত এক 
মোষ পড়ে আছে। তারা চারজন মিলে অনেক কষ্টে সেটাকে টেনে 
আনলে, ভাবলে, ইস! মজস্তালী মশায়ের গায়ে কী ভয়ানক জোর! 

আর-একদিন তারা মজন্তালীকে বললে, “মজন্তালী মশাই, এ বনে 
বড়বড় হাতি আর গণ্ডার আছে। চলুন একদিন সেইগুলো মারতে যাই 


১৩০ টুনটুনির বই 


এ-কথ৷ শুনে মজন্তালী বললে, ‘তাই তো, হাতি গণ্ডার মারব ন! 
তে! মারব কি? চল আজই যাই ৷' বলে, তখুনি সে সকলকে নিয়ে 
হাতি আর গণ্ডার মারতে চলল |. যেতে-যেতে বাখিনী তাকে জিগগেস 
করলে, “মজন্তালী মশাই, আপনি খাপে থাকবেন না ঝাঁপে থাকবেন ? 

হাসতে হাসতে আমার পেটই ফেটে গিয়েছে। 

খাপে থাকবার মানে কি? না--জন্ত এলে তাকে ধরে মারবার জন্যে 

চুপ করে গুড়ি মেরে বসে থাকা । আর বাঁপে থাকার মানে হচ্ছে, 
বনের ভিতরে গিয়ে ঝাঁপাঝাপি করে জন্ত তাড়িয়ে আনা। 

মজন্তালী ভাবলে, ‘আমার তাড়ায় আর কোন্‌ জন্ত ভয় পাবে? 


টুনটুনির বই ১৩১ 


তাই সে বললে, “আমি ঝাঁপিয়ে যে-সব জন্ত পাঠাব, তা কি তোরা 
মারতে পারিস? তোরা ঝাঁপে যা, আমি খাপে থাকি ।, 

বাঘিনী বললে, “তাই তো, সে-সব ভয়ানক জন্ত কি আমরা মারতে 
পারব? চল বাছারা, আমরা ঝাঁপে যাই । 

এই বলে, বাঘিনী তার ছানাগুলোকে নিয়ে বনের অন্ত ধারে গিয়ে, 
ভয়ানক হাল্ুম-হালুম’ করে জানোয়ারদের তাড়াতে লাগল। মজন্তালী 
জানোয়ারদের ডাক শুনে, একটা গাছের তলায় বসে ভয়ে কাপতে 
লাগল । 

খানিক বাদে একটা সজারু সড়-সড় করে সেইদিক পানে ছুটে 
এসেছে, আর মজন্তালী তাকে দেখে ‘মাগো!’ বলে সেই গাছের শিকড়ের 
তলায় গিয়ে লুকিয়েছে ; এমন সময় একটা হাতি সেইখান দিয়ে চলে 
- গেল। সেই হাতির একটা পায়ের পাশ সেই শিকড়ের উপরে পড়েছিল, 
তাতেই মজন্তালীর পেট ফেটে গিয়ে, বেচারার প্রাণ যায় আর কি! 

অনেকক্ষণ ঝাঁপাঝীপি করে বাঘের! ভাবলে, “মজন্তালী মশাই না 
জানি এতক্ষণে কত জন্ত মেরেছেন। চল একবার দেখে আসি ।” তারা! 
এসে মজন্তালীর দশ! দেখে বললে, ‘হায়-হায় ! মজস্তালী মশাইয়ের এ 
কি হ'ল? 

মজন্তালী বললে, ‘আর কি হবে? তোরা যে সব ছোট-ছোট 
জানোয়ার পাঠিয়েছিলি, দেখে হাসতে হাসতে আমার পেট ফেটে 
গিয়েছে! এই বলে, মজন্তালী মরে গেল। 


পিঁপড়ে, হাতি আর বামুনের চাকর 
এক পি'পড়ে ছিল আর তাঁর পি পড়ী ছিল, আর তাদের দু'জনের মধ্যে 
ভারি ভাব ছিল। একদিন পি'পিড়ী বললে, “দেখ পি'পড়ে, আমি যদি 


তোমার আগে মরি, তবে কিন্তু তুমি আমাকে গঙ্গায় নিয়ে ফেলবে। 
কেমন পিঁপড়ে, ফেলবে তে! ? 


৫৫১৫) 


পি'পড়ে তার পিপড়ীকে কঁ:ধে করে নিয্নে গঙ্গায় চলল**. 
পি'পড়ে বললে, হ্যাপি পড়ী, অবশ্যি ফেলব। আর আমি যদ্দি 
তোমার আগে মরি, তবে কিন্তু তুমি আমাকে গঙ্গায় নিয়ে ফেলবে । 


কেমন পি'পড়ী, ফেলবে তো? পিপড়ী বললে, ‘তা আর বলতে, 
অবশ্যি ফেলব।” 


টুনটুনির বই ১৩৩ 


এমনি দু'জনের কথাবার্তা হয়েছে। তারপর একদিন পিপড়ী মরে 
গেল । তখন পি'পড়ে অনেক কীদল, তারপর ভাবলে, এখন পিপড়ীকে 
তো নিয়ে গঙ্গায় ফেলতে হয়। | রি 

এই ভেবে, সে পিস্পড়ীকে কাধে করে নিয়ে গঙ্গায় চলল। সেখান 
থেকে গঙ্গ। অনেক দূরে, যেতে অনেকদিন লাগে। পিঁপড়ে পিপড়ীকে 
কীধে নিয়ে সমস্ত দিন চলল । তারপর যখন সন্ধ্যে হাল, তখন সে 
দেখল যে, সে রাজার হাতিশালে এসেছে__সেই যেখানে তার সব হাতি 
থাকে । পিপড়ের বড্ড পরিশ্রম হয়েছিল, তাই সে পি'পড়ীকে নিয়ে 
সেইখানে বসে বিশ্রাম করতে লাগল। সেইখানে মস্ত একটা হাতি 
বাঁধা ছিল, সেটা রাজার পাটহস্তী। হাতিটা শুঁড় নাড়ছিল, আর 
ফৌঁস-ফৌস করে নিশ্বাস ফেলছিল, আর তাতে পিপড়ীকে সুদ্ধ 
পি'পড়েকে উড়িয়ে নিয়ে যাচ্ছিল। কাজেই পিঁপড়ে রেগে বললে, 
খবরদার! হাতি কিন্তু তা শুনতে পেল না। সে আবার নিশ্বাস 
ফেললে, আবার ভাতে পি"পড়েকে উড়িয়ে নিল। তাই পিপড়ে আরো! 
রেগে খুব েঁিয়ে বললে, 'এইয়ো | খবরদার! , ভালো হবে না কিন্তু! 


হতভাগা, পাজী !' 
হাঁতি ভাবলে, “ভালোরে ভালো, ওখান থেকে কে আমায় চি-চি' 


করে গাল দিচ্ছে? আ'ম তো কাউকে দেখতে পাচ্ছি না! এই বলে, 


সে তার পা দিয়ে সেই জায়গাটা! ঘষে দিলে। 
পিঁপড়ের তো এখন ভারি বিপদ। সে ভাবলে, ‘মাগো, এই বুঝি 
পিষে গেলুম 1 কিন্ত তারপরেই সে দেখলে যে, সে পিষে যায়নি, সে 


হাতির পায়ের তলায় যে ছোট ছোট গর্ত থাকে তারই একটায় ঢুকে 


বেঁচে গিয়েছে, আর পি'পড়ীকেও ছাড়েনি! 


তখন আর তাঁর আনন্দ দেখে কে! নেই গর্ভের ভিতরে বসে সে 

হাতির পায়ের মাংস খুঁড়ে খেতে লাগল । যতক্ষণ না সে পিপড়ীকে 
নিয়ে একেবারে হাতির মাথার ভিতরে গিয়ে ঢুকেছিল ততক্ষণ সে খু'ড়তে 
ছাড়েনি । 

হাতির কিন্তু তাতে ভারি অসুখ হ'ল। সে খালি মাথা নাড়ে, আর 
ট্যাচায়, আর পাগলের মতন ছুটোছুটি করে । সকলে বললে, ‘হায়-হায় ! 
হাতির এ কি হল?” তারা কেউ জানে না যে হাতির মাথায় পিপড়ে 
ঢুকেছে। বদি জানত তবে হাতির পায়ের তলায় খুব করে চিনি মাখাত, 
তাহলে সেই চিনির গন্ধে পিঁপড়ে তথখুনি বেরিয়ে আসত। কিন্ত তারা 
তো আর তা জানে না। তারা বন্তি ডাকল, ওষুধ খাওয়াল, আর তাতে 
হাতি মরে গেল। 

সেদিন রাত্রে রাজামশাই স্বপ্নে দেখলেন যে, তার হাতি যেন এসে 
তাকে বলছে, ‘মহারাজ, তোমার জন্যে আমি অনেক খেটেছি, আমাকে 
নিয়ে গঙ্গায় ফেলবে 1” 

সকালে ঘুম থেকে উঠেই রাজামশাই হুকুম দিলেন, ‘আমার হাতিকে 
নিয়ে গঙ্গায় ফেলতে হবে ।, 

. তখুনি তিনশো লোক সেই হাতির পায়ে মোটা দড়ি বেঁধে, তাকে 
হেইয়ো ! হেঁইয়ো !” করে টেনে নিয়ে গঙ্গায় চলল। ভয়ানক বড় 
হাতি, তাকে টানা খুবই সুশকিল। সেই লোকগুলো তাকে নিয়ে 
খানিক দূরে যায়, আর দড়ি ছেড়ে দিয়ে বসে হাপায় । 

এমন সময় হয়েছে কি--সেইখান দিয়ে এক বাষুনঠাকুর যাচ্ছেন. 
তার সঙ্গে এক চাকর। সেই লোকগুলোকে বসে হাপাতে দেখে সেই 
চাকরটা বললে, ইঁদুরের মতো একটা হাতি, তাকে টানতে গিয়ে 
তিনশো লোক হাপাচ্ছে! আমি ওটাকে একলাই নিয়ে যেতে পারি ।” 
একথা! শুনেই তো! সেই তিনশো লোক লাফিয়ে উঠল। তারা 


টুনটুনির বই ১৬৫ 
বললে, “কি_-এত বড় কথা! আমরা তিনশো লোক বা পারছিনে, 
তুই একলাই তা করতে পারবি? আচ্ছা, এর বিচার না হলে আমরা 
আর হাতি টানছি না। চল বেটা, রাজার কাছে চল, দেখব তুই কেমন 

£ জোয়ান !, 

আমি হাতিটাকে একলাই নিয়ে যেতে পারি। 
তাতে সেই বামুনের চাকর বললে, “আচ্ছ! চল না। আমি কি 
তোদের মতে! জোয়ান !? 
তখন মাঠে হাতি ফেলে রেখে তারা সকলে রাজার কাছে এসে 
বললে, ‘দোহাই রাজামশাই, এর বিচার করুন। আমরা তিনশো 
লোক আপনার হাতি টেনে হ্াপিয়ে গেলুম, আর এই বেটা বলছে 


১৩৬ টুনটুনির বই 
কিনা সে একলাই সেট! নিয়ে যেতে পারে? এর বিচার না হলে আমরা 
"আপনার হাতি ছোব ন! 

একথা শুনে রাজামণাই বামুনের চাঁকরকে বললেন, “কি রে, সত্যিই | 
“কি তুই এঁ হাতি একলা টেনে নিয়ে যেতে পারিস ? টি 

চাকরের কাধে গামছায় বাধা হাতির পুটলি। 
চাকর বললে, “মহারাজের যদি হুকুম হয়, তবে পারি বইকি। কিন্ত 
আগে আমাকে পেটভরে চাট্রি খেতে দিতে হবে 
রাজা বললেন, ‘দাও তে! ওকে এক সের চাল আর ডাল আর 
তরকারি । আগে পেটভরে খেয়ে নিক, তারপর হাতি নিয়ে যেতে হবে।” 


টুনটুনির বই .. ১৩৭ 
তাতে সেই চাকর হেসে বললে, “মহারাজ, এক সের চাল তো! 
ঝাড়ওয়ালার। খায়__তাঁতে কি আর হাতি টানা চলে ? 
9. রাজা বললেন, “তবে তুই কি চাস? 
চাকর বললে, “মহারাজ, বেশি আর কি চাইব? এই মণ ছুই চাল, 
ছুটো খাসী আর এক মণ দই হলেই চলবে 
রাজা বললেন, “আচ্ছা তাই পাবি, কিন্তু খেতে হবে সব।” 
চাকর বললে, ‘যে আজ্ঞে, মহারাজ !১ 
বামুনের চাকর সেই ছু'ণ চালের ভাত আর দুটো খাসী আর এক 
মণ দই দিয়ে পেটভরে খেয়ে তো আগে খুব একচোট ঘুমিয়ে নিল। 
তারপর নিজের গামছাখানি দিয়ে সেই হাতিটাকে জড়িয়ে, বেশ করে 
একটি পুলি বাধল। তারপর পুটলিটিকে লাঠির আগায় ঝুলিয়ে, 
সেই লাঠিম্থদ্ধ সেই পুণ্টলি কীধে ফেলল। তারপর গণ্ড৷ দশেক পান 
১ মুখে গুজে গান গাইতে গাইতে গঙ্গায় চলল। . তা দেখে রাজামশাই 
হুঁ করে রইলেন, আর তিনশো লোক হই করে রইল, আর সকলে ছুটে 
বাড়িতে খবর দিতে গেল। ততক্ষণে চাকর অনেক দূরে চলে গিয়েছে। 
আর খুব চনচনে রোদ উঠেছে । আরো! দূরে গিয়ে চাকর বললে, ‘উঃ । 
ভয়ানক রোদ! আমার গলাটা বড্ড শুকিয়ে গেছে, একটু জল খেতে 
পেলে হ'ত।” বলতে-বলতেই সে দেখলে যে, খানিক দূরে একটি পুকুর: 
রয়েছে, সেই পুকুরের ধারে গাছপালার আড়ালে একটি কুঁড়েঘর ৷ 
.ঢাকরটি সেই পুকুরের ধারে তার পুটলিটি রেখে, সেই ঘরের কাছে 
গিয়ে দেখলে, সেখ'নে একটি ছোট মেয়ে বসে আছে। 
সে সেই মেয়েটিকে বললে, ‘বাছা, আমার বড্ড তেষ্টা পেয়েছে, একটু 
জল খেতে দেবে?’ মেয়েটি বললে, -“মোটে এক জালা জল আছে। 
তোমাকে যদি দিই, তবে বাবা মাঠ থেকে এসে কি খাবে ? 

এ-কথা শুনে চাকর রেগে বললে, “বটে ! তুই একটু জল খেতে 
দ্রিবিনে? আচ্ছা, দেখি এর পর তোরা কোথেকে জল খাস ! 

এই বলে, সে সেই পুকুরে নেমে, চেঁঁচো করে তার জল খেতে 
লাগল। যতক্ষণ সেই পুকুরে জল ছিল, ততক্ষণ খালি টো-টো শব্দ 
শোনা গিয়েছিল । দেখতে-দেখতে সে সেই এক পুকুর জল খেয়ে শেষ 
করলে । জল খেতে-খেতে তার পেটটা ফুলে আগে ঢাকের মতে| হল, 
তারপর হাতির মতো হল, শেষে একেবারে পাহাড়ের মতো! হয়ে গেল । 
এমনি করে পুকুরের সব জল খেয়ে বামুনের চাকর দেখলে যে, জল আর 
কিছুতেই তার পেটে থাকতে চাচ্ছে না। তখন সে আর কি করবে, 
তাড়াতাড়ি একট! বটগাছ গিলে ফেললে । সেই বটগাছ তার গলার 
মাঝামাঝি গিয়ে ছিপির মতো আটকে রইল-_জল আর বেরুতে পারল 
না। তারপর বামুনের চাকর খুব খুশী হয়ে, সেই পুকুরের ধারে শুয়ে 
বিশ্রাম করতে লাগল। তার পেটটা তালগাছের চেয়েও উচু হয়ে উঠল, 
যেন একটা পাহাড় ! সেই মেয়েটির বাপ তখন মাঠে কাজ করছিল। 
সে সেই পাহাড়ের মতে! পেট দেখে ভাবলে, বাবা, না জানি ওটা কী 1 
বলে, সে তাড়াতাড়ি বাড়িতে ছুটে এল। 

সে বাড়িতে আসতেই তাঁর মেয়ে বললে, “বাবা, বাবা, দেখ কী দুষ্ট 
লোক! আমার কাছে জল চেয়েছিল । ঘরে এক জাল! বই জল নেই, 
ওকে দিলে তুমি এসে কি খাবে? তাই আমি জল দিইনি বলে আমাদের 
পুকুরের সব জল খেয়ে ফেলেছে!” 

বলতে-বলতে তারা দু'জনে সেই চাকরের কাছে এল। সেখানে 
এসে মেয়েটি ভয়ানক নাক সি'টকিয়ে বললে, ‘উঃ হুঁ"! কি গন্ধ! 
দেখ বাবা, একটা পচা ইছুর না কি পুটলিতে বেঁধে এনেছে!” 

এই বলে, সে এক হাতে নাকে কাপড় দিয়ে, আর এক হাতের 


| হিজর 


টুনটুনির বই “ ১৩৯ 
হ-আঙ্লে সেই হাতিসুদ্ধ পু'টলিট! ছুড়ে দিলে! সেই পুটলি পড়ল 
গিয়ে একেবারে সেই গঙ্গায়। . আর মেয়েটার বাবা করেছে কি! কষে 

? কোমর বেঁধে মুখ খামুটি করে মেরেছে বামুনের চাকরের পেটে এক 
লাথি! সে কি যেমন-তেমন লাথি! লাখির চোটে, সেই বটগাছের 
ছিপিন্দ্ধ তার পেটের সব জল বেরিয়ে ঘর-বাড়ি জিনিস-পত্র মেয়ে-টেয়ে 
একেবারে ভাসিয়ে নিয়ে গেল। বাকী রইল খালি মেয়ের বাপ আর 
বামুনের চাকর। তখন তার! ছু'জনে মিলে কোলাকুলি করতে লাগল। 

কোলাকুলি শেষ হলে সেই মেয়েটার বাপ বললে, “আরে ভাই, তোর 
মতন জোয়ান তো দেখিনি! এক পুকুর জল খেয়ে সব শেষ করলি!” 

বামুনের চাকর বললে, ‘ভাই, তোর মতন জোয়ানও তো আমি 
কোথাও দেখিনি! এক লাথিতে আমার পেট হালক! করে দিলি!” 

এই কথা নিয়ে তাদের মধ্যে ভারি তর্ক আরম্ভ হল। এ বলে 


--> তুই বেশি জোয়ান, ও বলে তুই বেশি জোয়ান। এখন কার কথা ঠিক, 


তা কে বলবে? 
অনেক তর্ক করে তারা এই ঠিক করলে, ‘চল একটা খুব বড় বাজারে 


গিয়ে দু'জনে কুস্তি লড়ি, তাহলেই দেখা যাবে কে বেশি জোয়ান ৷? 

এই বলে, তার! দু'জনে কুস্তি লড়তে বাজারে চলেছে । এমন সময় 
এক মেছুনীর সঙ্গে তাদের দেখ! হল। মেছুনী ঝুড়িতে করে মাছ নিয়ে 
বাজারে বেচতে যাচ্ছিল । তাদের দু'জনকে দেখে জিগগেস করলে, যা 
গা, তোমরা কোথায় যাচ্ছ?” তার! বললে, “বাজারে যাচ্ছি কুস্তি লড়তে ।” 

তা শুনে মেছুনী বললে, “বাজার তো ঢের দূর বাছা, এত কষ্ট করে 
তোমর! সেখানে যাবে কি করতে? তার চেয়ে আমার ঝুড়ির ভিতর এসে 
কুস্তি কর। কুস্তি করতে-করতে যার দিকে ঝুড়ি ঝুঁকে পড়বে, আমি 
জানব তারই হার হয়েছে । 

শুনে, তাঁরা দু'জনে বললে, “বাঃ বেশ কথা। কুস্তিও করতে পাৰ, 
হাঁটতেও হবে না ।* 

এই বলে, তাঁরা মেছুনীর ঝুড়তে ঢুকে কুস্তি লড়তে আরম্ত করল, 
আর মেছুনী সেই ঝুড়ি মাথায় করে বাজারে চলল। 

এমন সময় এক কাণ্ড হয়েছে । সেই দেশে এক সর্বনেশে চিল 
থাকত । সে গরু, মহিষ, হাতি, ঘোঁড়া যা পেত তাই ধরে গিলত । খালি 
সেই মেছুনীর কাছে দে জব্দ ছিল। মেছুনীর ঝুড়ি ধরতে এলেই, 
মেছুনী তাঁকে এমনি বকুনি দিত যে, সে পালাবার পথ পেত না| কিন্ত 
তাতে তাঁর রাগ আরে! বেড়ে যেত আর সে ভাবত যে, যেমন করেই 
হোক, একদিন এ ঝুঁড়িট। কেড়ে নিতেই হবে। . 

সেদিনও সেই চিল খাবার খুঁজতে বেরিয়েছে, দূর থেকে তার পাখার 
শৌ-শে। শব্দ শোনা যাচ্ছে । 

এক গোয়াল! সাতশো মোষ মাঠে চরাতে এনেছিল । সে সেই শব্দ 
শুনে ভাবলে, ‘সর্বনাশ ! এ সেই চিল আসছে, এখুনি আমার সব মোষ 
খেয়ে ফেলবে । এখন কি করি? এই ভেবে, গোয়াল! সেই সাতশে। 
মোষ ট্যাকে গুজে নিয়ে, ভো-ভে করে বাড়ির পানে ছুটল। 

বাড়ির লোক জিগগেস করলে, “কি হয়েছে? অত ছুটে এলে যে ?" 


সে বললে, ‘ছুটব না! চিল আসছে যে, আমার মোষ খেয়ে ' 


ফেলবে ।” তারা বললে, “তবে মোষ কোথায় রেখে এলে? সে বললে, 
‘রেখে আসব কেন? সঙ্গে এনেছি? তার! বললে, ‘তবে মোষ কই ? 
লে বললে, “এই দেখ না বলে, সে টণ্যাক খুলে দিল, আর সাতশো 
মোষ তার ভিতর থেকে বেরিয়ে এল। 

তা দেখে তারা খুব খুশী হয়ে বললে, “ভাগ্যিস তুমি টণ্যাকে করে 
নিয়ে এসেছিলে, নইলে আজ সব মোষ খেয়ে ফেলত 1” 


৯ 

সেই চিল তো খাবার খু'জতে বেরিয়েছে, আর মেছুনীর ঝুড়ির 

ভিতর দেখে, ছুই পালোয়ান কুত্তি লড়ছে । মেছুনী খালি তাদের কথাই: 

/ ভাবছে, চিলের কথা তার মনে নেই । ঠিক এমনি সময় চিল তাকে 
দেখতে পেয়ে ছো মেরে তার মাথা থেকে ঝুড়িট। নিয়ে পালাল । 


1 


_ দাসী, দেখ দেখ, আমার চোখে কি গড়েছে। 


সেই দেশের রাজার মেয়ে ছাদে বসেছিল। দাসী তার চুল 


আঁচড়ে দিচ্ছিল। রাজার মেয়ে আকাশের দিকে চেয়ে দেখছেন, এমন 
সময় তার চোখে কি যেন পড়ল । 


রাজার মেয়ে চোখ বুজে বললেন, ‘দাসী, দেখ দেখ, আমার চোখে 


তং টুনটুনির বই 
কি পড়েছে।” দাসী কাপড়ের কোণ পাকিয়ে, তাতে থুথু লাগিয়ে, তাই 
দিয়ে রাজকন্যার চোখের ভিতর থেকে ভারি চমৎকার একটি ছোট্ট 
কালে! জিনিস বার করলে । 

রাজকন্যা বললেন, “কী সুন্দর! কী সুন্দর! দাসী, ওটা কি? 

দাসী বলতে পারলে না সেটা কি। বাড়ির ভিতরের সকলে দেখলে, 
কেউ বলতে পারলে না সেটা কি। রাজ! এলেন, মন্ত্রী এলেন, তারাও 
বলতে পারলেন না সেটা কি। 

তখন রাজ! বড়-বড় পণ্ডিতদের ডাকিয়ে আনলেন। : 

তাদের কাছে এমন সব কল ছিল, যা দিয়ে পিঁপড়েটাকে হাতির 
মতন দেখা.যায়। সেই কলের ভিতর দিয়ে দেখে তাঁরা বললেন, ‘এটা 
তো দেখছি একট! ঝুড়ি, তার ভিতরে কতকগুলি মাছ আছে, আর 
দু'জন লোক কুস্তি লড়ছে ৷ 


পিপড়ে আর পিপড়ীর কথ! 


এক পিপড়ে আর তাঁর পিপড়ী ছিল। পিপড়ী বললে, “পি পড়ে, আমি 
বাপের বাড়ি যাব, নৌকো! নিয়ে এম" পি'পড়ে একটি হা; খোলা 
ভাসিয়ে নিয়ে এল । পিপড়ী তা দেখে বললে, ‘কি সুন্দর নৌকো! 
এস পি পড়ে, আমাকে বাপের বাড়ি নিয়ে চল। পিপড়ে আর পিপড়ী 
ধানের খোসার নৌকোয় উঠে বসে, নৌকো ছেড়ে দিল। খানিক দূরে 
গিয়ে সেই নৌকে! চড়ায় আটকে গেল। তখন পিপড়ে বললে 

‘পি’ পড়ী, আমিও ঠেলি, তুমিও ঠেল 

আমার কথাটি ফুরিয়ে গেল ॥ 

গু 


